কোভিড ১৯ : কোন ৰাজ্যই কিমান লাভ কৰিলে মাস্ক-পিপিই কীট- ভেন্টিলেটৰ... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nজি-৭ত প্ৰধানমন্ত্ৰী মোদীঃ এক পৃথিৱা, এক স্বাস্থ্যৰ বাৰ্তা…\nশিশুৰ বাবে কিমান ভয়াৱহ হ’ব পাৰে কোৰোনাৰ তৃতীয়…\nনতুন নিৰ্দেশনাঃ দুয়োটা ড’জ লোৱা সকলো চৰকাৰী কৰ্মচাৰী…\nদিল্লীত আকৌ ৰেহাইঃ সোমবাৰৰ পৰা খোলা দোকান-বজাৰ…\nআমৰ বাবেই আন্তঃৰাষ্ট্ৰীয় স্তৰত লাজত পৰিল পাকিস্তান…\nমহানগৰীত আৰক্ষীৰ অভিযানঃ গড়চুকত ড্ৰাগছৰ ১২টা কন্টেইনাৰসহ…\nওৰাঙত এছ এছ বিৰ প্ৰশংসনীয় পদক্ষেপ ! কৈলাশ দেৱালয়ত ১১০ টা…\nচিচিবৰগাঁৱৰ ১৫ নং ৰাষ্ট্ৰীয় ঘাইপথত ভয়ংকৰ পথ দুৰ্ঘটনা, থিতাতে…\nকোভিডৰ সংক্ৰমণৰ বাবে সুক্ষ্ম নিয়ন্ত্ৰণ কেন্দ্ৰ ঘোষণা কৰা…\nএচিয়াৰ দ্বিতীয় বৃহত্তম হাতীমূৰাস্থিত কলং উত্তোলিত জলসিঞ্চন…\nঅসমত পুনৰ ৩৪৬৩জন কোভিড পজিটিভ, ৪২জনে হেৰুৱাইছে প্ৰাণ…\nমাইক্ৰ’ফাইনেন্সৰ ঋণ মাফ সৰ্ম্পকত সদৌ অসম গ্ৰামীণ…\nঅলিম্পিকত পদক প্ৰায় নিশ্চিত অসমৰ লাভলীনাৰ\nজি-৭ত প্ৰধানমন্ত্ৰী মোদীঃ এক পৃথিৱা, এক স্বাস্থ্যৰ বাৰ্তা প্ৰেৰণ... • ওৰাঙত এছ এছ বিৰ প্ৰশংসনীয় পদক্ষেপ ! কৈলাশ দেৱালয়ত ১১০ টা গছ পুলি ৰোপন.... • হৃদ ৰোগত আক্ৰান্ত হৈ কংগ্ৰেছ নেত্ৰীৰ বিয়োগ... • চিচিবৰগাঁৱৰ ১৫ নং ৰাষ্ট্ৰীয় ঘাইপথত ভয়ংকৰ পথ দুৰ্ঘটনা, থিতাতে দুজন নিহত... • কোভিডৰ সংক্ৰমণৰ বাবে সুক্ষ্ম নিয়ন্ত্ৰণ কেন্দ্ৰ ঘোষণা কৰা অঞ্চলত খাদ্য সামগ্ৰী বিতৰণ... • এচিয়াৰ দ্বিতীয় বৃহত্তম হাতীমূৰাস্থিত কলং উত্তোলিত জলসিঞ্চন আঁচনি এতিয়া ধোঁৱাচাঙত... • মাইক্ৰ'ফাইনেন্সৰ ঋণ মাফ সৰ্ম্পকত সদৌ অসম গ্ৰামীণ শ্ৰমিক সন্থাৰ তীব্ৰ প্ৰতিবাদ • অসমত পুনৰ ৩৪৬৩জন কোভিড পজিটিভ, ৪২জনে হেৰুৱাইছে প্ৰাণ... • মাধ্যমিক শিক্ষাৰ ঠিকাভিত্তিক শিক্ষকে লাভ কৰিব তিনি মাহৰ দৰমহা... • মোৰাঝাৰত বিধ্বংসী অগ্নিকাণ্ড! দহ লক্ষাধিক টকাৰ ক্ষয়-ক্ষতি\nকোভিড ১৯ : কোন ৰাজ্যই কিমান লাভ কৰিলে মাস্ক-পিপিই কীট- ভেন্টিলেটৰ…\nঅসমীয়া প্ৰতিদিন ৰ দ্বাৰা May 16, 2021 ত শেষ সম্পাদনা কৰা হৈছে\nকোভিডৰ বিৰুদ্ধে দেশে যুঁজ অব্যাহত ৰাখিছে । কোভিডৰ বিৰুদ্ধে যুদ্ধৰ বাবে ৰাজ্য চৰকাৰ আৰু কেন্দ্ৰই বিভিন্ন ধৰনে মাস্ক,পিপিই কীট,ভেন্টিলেটৰ আদি প্ৰদানেৰে সহায় কৰিছে । এই সন্দৰ্ভত দীপজ্যোতি শৰ্মাৰ এক বিশেষ প্ৰতিবেদন ।\nদেশত কোৰোনা মহামাৰীয়ে বিভিষিকাৰ সৃষ্টি কৰিছে । কোৰোনাৰ সংক্ৰমন ৰোধ কৰিবলৈ দেশৰ বিভিন্ন প্ৰান্তত লকডাউনৰ লগতে কঠোৰ নীতি নিয়ম বান্ধি দিছে ৰাজ্য চৰকাৰ সমূহে । দিল্লী, মহাৰাষ্টকে ধৰি দেশৰ বহু কেইখন ৰাজ্যত অক্সিজেনৰ নাটনিয়ে ভয়াবহ ৰূপ ধাৰন কৰিছিল ।\nকোভিডৰ এই পৰিস্থিতি সন্দৰ্ভত প্ৰধামন্ত্ৰী নৰেন্দ্ৰ মোডীয়ে কেইবালানিও বৈঠকৰ আয়োজন কৰাৰ লগতে দেশবাসীক সম্বোধন কৰিছে প্ৰধানমন্ত্ৰী গৰাকীয়ে । দেশত যাতে অক্সিজেনৰ নাটনি নহয় তাৰ বাবে অক্সিজেন এক্সপ্ৰেছৰ জৰিয়তে অক্সিজেনৰ যোগানৰো ব্যৱস্থা কৰিছে কেন্দ্ৰীয় চৰকাৰে ।\nকেন্দ্ৰীয় চৰকাৰে ৰাজ্য সমূহক কোভিডৰ বিৰুদ্ধে যুঁজত বিভিন্ন ধৰনে সহায় কৰিছে ।বিভিন্ন ৰাজ্যত ভেন্টিলেটৰ,মাস্ক,পিপিইকীট আদিৰ সমস্যাই যাতে দেখা নিদিয়ে তাৰ বাবে কেন্দ্ৰই এন ৯৫ মাস্ক,পিপিই কীট,ৰেমডেচিভিৰ ভেকচিনৰ লগতে ভেন্টিলেটৰো যোগান ধৰিছে ৰাজ্য সমূহক ।\n১২ মে’লৈ কেন্দ্ৰীয় চৰকাৰে ৰাজ্য সমূহত ৪২২.৭৯ লাখ এন ৯৫ মাস্ক,১৭৬.৯১ পিপিইকীট যোগান ধৰাৰ লগতে কেন্দ্ৰই ৰেমডিচিভিৰ ইনজেকচন ৫৩ লাখ ৭০ হাজাৰ আৱন্টন কৰে আৰু ৰাজ্য সমূহক ৩৮,০৫,১২১ লাখ ৰেমডিচিভিৰ ইনজেকচন যোগান ধৰে ইনজেকন নিৰ্মাটা কোম্পানীয়ে ।\nআনহাতে কেন্দ্ৰই ৰাজ্য সমূহক কোভিডৰ বিৰুদ্ধে যুঁজিবলৈ ৪৬,৩৮৬ ভেন্টিলেটৰ আৱন্টন কৰে । ৰাজ্য সমূহে লাভ কৰে ৪৩,৯৭৯ টা ভেন্টিলেটৰ লাভ কৰে আৰু ৩৮,৯৫৮ টা ভেন্টিলেটৰ কাৰ্যক্ষম কৰি তোলা হয় ।\nকেন্দ্ৰই অসমক ১১.৯৬ লাখ,অৰুনাছল প্ৰদেশক ২.৭৬ লাখ, অন্ধ্ৰ প্ৰদেশক ১৫.৬৩ লাখ,বিহাৰক ১৪.৩২ লাখ,চণ্ডিগড় ৪.০৩ লাখ,দিল্লী ২১.১৭ লাখ,গুজৰাট ২৮.৪২ লাখ, হাৰিয়ানা ১২.৫০ লাখ, কৰ্ণাটক ২০.৩১ লাখ,মধ্য প্ৰদেশ ১৫.৫৪ লাখ,মহাৰাষ্ট্ৰ ৩২.০১ লাখ ,নাগালেণ্ড ১.৯৫ লাখ, মনিপুৰ ২.৯৭ লাখ, মিজোৰাম ১.৯৬ লাখ,উৰিষ্যা ৯.৫৫ লাখ, পাঞ্জাৱ ৭.০২ লাখ ৰ লগতে কেন্দ্ৰীয় প্ৰতিষ্ঠান সমূহত ৫৯.৭৯ লাখ এন ৯৫ মাস্ক প্ৰদান কৰে ।\nঠিক একেদৰে কেন্দ্ৰই অসমক ৪.১১ লাখ,অৰুনাছল প্ৰদেশক১.৩৬ লাখ, অন্ধ্ৰ প্ৰদেশক ৩.১৯ লাখ, বিহাৰক ৬.০৪ লাখ,চণ্ডিগড় ২.৩২ লাখ,দিল্লী ৯.৩৬ লাখ, গুজৰাট ১৬.০৮ লাখ, হাৰিয়ানা৩.১৬ লাখ, কৰ্ণাটক ৮.৫৪ লাখ,মধ্য প্ৰদেশ ৯.০২ লাখ,মহাৰাষ্ট্ৰ ১৪.৮৩ লাখ ,নাগালেণ্ড .৩০ লাখ, মনিপুৰ .৮৪ লাখ, মিজোৰাম .৩৬ লাখ, উৰিষ্যা ২.৯৮ লাখ, পাঞ্জাৱ ৩.৭৩ লাখ,উত্তৰ প্ৰদেশত ১৪.৭২ লাখ ৰ লগতে কেন্দ্ৰীয় প্ৰতিষ্ঠান সমূহত ২৬.৪১ লাখ পিপিই কীট যোগান কৰে ।\nইফালে কেন্দ্ৰই অসমৰ বাবে ৰেমডিচিভিৰ ইনজেকচন ৩১ হাজাৰ আৱন্টন কৰে আৰু ১৭.২৩৩ হাজাৰ ইনজেকচন যোগান ধৰা হয় চিকিৎসালয় সমূহত । ইপিনে দিল্লীত ২২০ হাজাৰ,বিহাৰত ১৫০ হাজাৰ, গুজৰাটত ৪১৯ হাজাৰ, হাৰিয়ানাত ১৪৯ হাজাৰ,কৰ্ণাটকত ৫৭৫ হাজাৰ,মহাৰাষ্ট্ৰত ১১৫৭ হাজাৰ,পাঞ্জাৱত ৮৫ হাজাৰ, ৰাজস্থানত ২৪৮ হাজাৰ পশ্চিমবংগত ১৬০ হাজাৰ,উত্তৰ প্ৰদেশত ৪৯৫ হাজাৰ আৰু কেন্দ্ৰীয় প্ৰতিষ্ঠান সমূহত ৭০ হাজাৰ ৰেমডিচেভিৰ ইনজেকচন আৱন্টন দিয়া হয় ।\nকোভিৰ সংক্ৰমনৰ লগে লগে বিভিন্ন ৰাজ্যত ভেন্টিলেটৰ সমস্যাই দেখা দিছিল । কোভিডৰ বিৰুদ্ধে মোকামিলাৰ বাবে ৰাজ্য চৰকাৰ সমূহক ভেন্টিলেটৰ যোগান ধৰিছিল কেন্দ্ৰই । তথ্য অনুসৰি কেন্দ্ৰই অসমৰ বাবে ভেন্টিলেটৰ আৱন্টন কৰিছিল এহেজাৰ আৰু ইনষ্টল কৰা হৈছে ৮০২ টা ।\nৰাজ্য সমূহৰ ভিতৰত গুজৰাটে লাভ কৰে ৫৬০০ টা ভেন্টিলেটৰ,ইনষ্টল কৰা হয় ৪৯০৬ টা । বিহাৰত আৱন্টন হোৱা ৫০০ টা ভেন্টিলেটৰ ইনষ্টল কৰা হয় আৰু হাৰিয়ানাত ৪২৩ টা ভেন্টিলেটৰ আৱন্টন কৰা হয় আৰু ইনষ্টল কৰা হয় ৪২১ টা । কেৰেলাত আৱন্টন হোৱা ৪৮১ টা ভেন্টিলেটৰ সকলো ইনষ্টল কৰা হয় ।\nউৰিষ্যাত ৫৬৭ টা ভেন্টিলেটৰ অৱন্টন কৰে কেন্দ্ৰই তাৰ ভিতৰত ৪৭৯ টা ভেন্টিলেটৰ ইনষ্টল কৰা হয়। ৰাজস্থানত ১৯০০ ভেন্টিলেটৰ আৱন্টন কৰা হয় আৰু ১৮৭১ টা ইনষ্টল কৰা হয় । আনহাতে কেন্দ্ৰীয় প্ৰতিষ্ঠান সমূহত ৩৮১৯ টা ভেন্টিলেটৰ আৱন্টন কৰা হয় আৰু ইনষ্টল কৰা হয় ৩১০১ টা ।\nৰাজ্যত ১২ মে’ত প্ৰকাশ হোৱা তথ্য অনুসৰি লাভ কৰা ৰেমডিচিভিৰ ইনজেকচন ৩১ হেজাৰৰ পৰিবৰ্তে ১৭ হেজাৰহে লাভ কৰিছে লগতে ৰাজ্যই লাভ কৰা এহেজাৰ ভেন্টিলেটৰৰ ভিতৰত ৮০২ ইনষ্টল হৈছে । প্ৰায় ২০০ ভেন্টিলেটৰ বৰ্তমানেও পৰি আছে । কোভিডৰ এই ভয়াবহতাৰ সময়তো এনে ধৰনৰ যদি ইনজেকচনৰ যদি যোগান কম হয় আৰু ভেন্টিলেটৰ ইনষ্টেলেছন যদি কম হয় তেনেহ’লে কোভিডৰ বিৰুদ্ধে যুদ্ধৰ ক্ষেত্ৰত ই কিদৰে সহায় কৰিব সেয়া এক প্ৰশ্ন ।\nইফালে দেশৰ ১৩০ কোটিতকৈ অধিক জনসাধৰনৰ বাবে যদি মাত্ৰ ৪২২.৭৯ লাখ এন ৯৫ মাস্ক যোগান ধৰা হয় । তেনেহ’লে জনসংখ্যা অনুপাতত ৰাজ্য সমূহত মাস্কৰ নাটনি হ’ব আৰু জনসাধাৰণ অসুবিধাত পৰিব ।\nকেন্দ্ৰীয় আৰু ৰাজ্য চৰকাৰে যদি যোগানৰ ক্ষেত্ৰত এক উল্লেখ যোগ্য ভুমিকা লয় তেনেহ’লে ৰাজ্য সমূহত হোৱা অক্সিজেনৰ নাটনি আদি হ্ৰাস হোৱাৰ লগতে কোভিড বিৰোধী যুঁজত জনসাধাৰণৰো সহায় হ’ব ।\nকুৰিঘৰীয়া গাঁওৰক্ষী বাহিনীৰ প্ৰশংসনীয় পদক্ষেপঃ জনসাধাৰণৰ মাজত মাক্স বিতৰণে কোভিড সজাগতা …\nজি-৭ত প্ৰধানমন্ত্ৰী মোদীঃ এক পৃথিৱা, এক স্বাস্থ্যৰ বাৰ্তা প্ৰেৰণ…\nশিশুৰ বাবে কিমান ভয়াৱহ হ’ব পাৰে কোৰোনাৰ তৃতীয় ঢৌঁ…\nনতুন নিৰ্দেশনাঃ দুয়োটা ড’জ লোৱা সকলো চৰকাৰী কৰ্মচাৰী যাব লাগিব…\nওৰাঙত এছ এছ বিৰ প্ৰশংসনীয় পদক্ষেপ ! কৈলাশ দেৱালয়ত ১১০ টা গছ পুলি ৰোপন….\nআগৰ পিছৰ 1 of 8,489


আপোচহীন! আফগান শৰণাৰ্থীৰ বোজা নলয় তুৰ্কীয়ে -\nHomeআন্তঃৰাষ্ট্ৰীয়আপোচহীন! আফগান শৰণাৰ্থীৰ বোজা নলয় তুৰ্কীয়ে\nআপোচহীন! আফগান শৰণাৰ্থীৰ বোজা নলয় তুৰ্কীয়ে\nতুৰস্কঃ তালিবানে আফগানিস্থান দখল কৰাৰ পাছত ক্ৰমাত অস্থিৰ হৈ পৰিছে দেশ। তালিবানী ত্ৰাসৰ সমান্তৰালকৈ প্ৰবল ৰূপত দেখা দিছে আফগান শৰণাৰ্থীৰ সমস্যাই। শেহতীয়াকৈ আফগান শৰণাৰ্থীসকলৰ নিৰাপত্তা সম্পৰ্কত তুৰ্কীৰ আপোচহীন মন্তব্যই তীব্ৰ উদ্বেগৰ সৃষ্টি কৰিছে। আফগান শৰণাৰ্থীৰ বোজা ল’ব নোখোজে তুৰ্কীয়ে। ইউৰোপীয় ইউনিয়ন পৰিষদৰ সভাপতি চাৰ্লছ মিশেলৰ সৈতে টেলিফোনিক বাৰ্তালাপত এই কথা সদৰী কৰিছে দেশৰ ৰাষ্ট্ৰপতি ৰিছেপ টাইয়েপ এৰ্দোগানে।\nদীৰ্ঘসময়ৰ ফ’নালাপত এৰ্দোগান আৰু মিশেলে আঞ্চলিক বিষয়ৰ লগতে আফগানিস্তানৰ শেহতীয়া পৰিস্থিতি তথা আফগান শৰণাৰ্থী সমস্যাৰ বিষয়ে আলোচনা কৰা বুলি তুৰ্কীৰ যোগাযোগ বিভাগৰ এক বিবৃতিত প্ৰকাশ পাইছে। অৱশ্যে, ইউৰোপীয় ইউনিয়নৰ সৈতে তুৰ্কীৰ সম্পৰ্ক বৃদ্ধিৰ বাবে পদক্ষেপ গ্ৰহণ কৰা এৰ্দোগানে কৈছে যে, ‘তুৰ্কীৰ প্ৰাথমিক লক্ষ্য হৈছে আফগানিস্তানত বহনক্ষম শান্তি আৰু স্থিৰতাৰ লগতে তুৰ্কী নাগৰিকসকলক দেশখনৰ পৰা সুৰক্ষিতভাৱে ঘূৰাই অনা।’\nতুৰ্কীৰ ৰাষ্ট্ৰপতিগৰাকীয়ে লগতে কয় যে, ‘তুৰ্কীয়ে ইতিমধ্যে ৫ নিযুত শৰণাৰ্থীক স্থান দিছে। গতিকে দেশখনে শৰণাৰ্থীসকলৰ নতুনকৈ বোজা লোৱাৰ ক্ষমতা আৰু নাই।’\nইউৰোপীয় ইউনিয়নে তুৰস্কক আফগানিস্তানলৈ ইউৰোপীয় ইউনিয়ন মিছনৰ স্থানীয় কৰ্মচাৰীসকলক গ্ৰহণ কৰিবলৈ কৰা অনুৰোধৰ প্ৰত্যুত্তৰত এৰ্দোগানে এইকথা প্ৰকাশ কৰিছে।\nturkey afghanistan border\nPrevious articleঅসমত ভুৱা আধাৰ কাৰ্ড প্ৰস্তুত কৰি আৰক্ষীৰ জালত আফগানিস্তানৰ নাগৰিক\nNext articleকাবুল বিমান বন্দৰত ভয়ংকৰ গুলীবৰ্ষণঃ নিহত ১


ৰূপকোঁৱৰৰ নাটকত আৱহ সংগীত ৷৷ কুশল কৃষ্ণ দেৱ গোস্বামী৷৷ - বৌদ্ধিক বিচাৰ\nচ’ৰাঘৰ / কথাশিল্প / ৰূপকোঁৱৰৰ নাটকত আৱহ সংগীত ৷৷ কুশল কৃষ্ণ দেৱ গোস্বামী৷৷\n‘লভিতা’ নাটৰ এটি দৃশ্য৷৷ ফটোৰ উৎস : http://murchana.blogspot.in/2010\nফেব্ৰুৱাৰী 9, 2018\tকথাশিল্প, পৰ্যালোচনা মন্তব্য কৰক 317 দৰ্শন\n(নাটকত আৱহ সংগীত প্রয়োগ অৰ্থাৎ সংগীত প্রয়োগ এটা বৃহৎ অধ্যায়। তাতে আকৌ ৰূপকোঁৱৰ জ্যোতিপ্রসাদ আগৰৱালা দেৱৰ নাটকত আৱহ সংগীত প্রয়োগ। বিষয়টো গভীৰৰ পৰা গভীৰতৰলৈ ব্যাপ্ত। নিজৰ সম্যক অভিজ্ঞতা আৰু চিন্তাৰ ভিত্তিত, কোনো পাঠ্যপুথিৰ সমল নলৈ সূত্র আকাৰে ক্ষুদ্র জোলোঙাৰ একোণৰ পৰা জাৰি জোকাৰি উলিয়াই দিয়া হৈছে। বিজ্ঞজনে বিষয়টোৰ সম্পৰ্কত সুস্থ সমালোচনাৰে অধিক নতুন দিশত দৃষ্টিপাত কৰিলে আনন্দিত হ’ম )\nলোক সংস্কৃতিৰে সমৃদ্ধ আমাৰ অসমখন ক্রমে বহিৰাগত বজৰুৱা সংস্কৃতিৰ আগ্রাসনত পৰিছে৷ ফলত অসমীয়া জাতি এক শিপাহীন ঠেৰুছিগা জাতিলৈ ৰূপান্তৰিত হোৱাৰ উপক্রম ঘটিছে৷ এনে সন্ধিক্ষণতে ৰূপকোঁৱৰ জ্যোতিপ্ৰসাদ আগৰৱালাৰ নাটসমূহ পুনঃসমাদৃত হোৱাটো এক শুভলক্ষণ। পৰিবেশ্য কলা হিচাপে নাটকৰ আছে সমাজ পৰিবৰ্তনৰ অপ্রতিৰোধ্য শকতি, যি জাতিক পুনৰুজ্জীৱিত কৰিব পাৰে নতুন প্রত্যয়েৰে, নতুন উদ্যমেৰে। আমি এই আশা সৰোগত কৰিয়েই ৰূপকোঁৱৰৰ সাগৰসম ব্যক্তিত্বৰ প্রতি প্রণিপাত জনাই তেওঁৰ নাট্যসংগীত সম্বন্ধে কিছু কথা আলোচনা কৰিব বিচাৰিছোঁ। পোনতে আমি কেৱল ‘নাটকত সংগীত প্রয়োগ’ৰ ক্ষেত্রত নিজৰ কাৰিকৰী জ্ঞানেৰে দুটিমান সম্ভাব্য সুত্র আগবঢ়াই পাছত মূল বিষয়লৈ আগুৱাম।\nগছতলৰ পৰা বিহু কিয় প্রচেনিয়ামলৈ গ’ল, আকৌ প্রচেনিয়ামৰ পৰা কেনেকৈ অডিঅ’ ভিজুৱেল মাধ্যমলৈ গতি কৰিছে– তাৰ গতি-গোত্ৰ পৰ্যবেক্ষণ কৰিলেই আজিৰ মানুহৰ ৰুচিবোধৰ ৰূপ সলনি হোৱাৰ ক্রম সম্বন্ধে উমান পোৱা যায়। গতিকে আগৰ নাটকত ব্যৱহৃত সংগীত ব্যৱস্থাপনা আৰু আজিৰ নাটকত ব্যৱহৃত সংগীত ব্যৱস্থাপনাৰ মাজত স্বাভাবিকতেই এক পাৰ্থক্য আহি পৰিছে। নাট্যসংগীতৰ এক ভাষা থাকে, যি সাৰ্বজনীন। সাধাৰণতে নাট উপভোগ কৰা দৰ্শকে তেতিয়াই সেই ভাষাক সম্পূৰ্ণৰূপে আকোঁৱালি লৈছে বুলি ভাবিব পাৰি, যেতিয়া নাট মঞ্চস্থ মুহূৰ্তত ব্যৱহৃত সংগীতৰ স্থিতি মুক দৰ্শকৰ চেতন মনে উপলব্ধি নকৰে ( মুক দৰ্শক মানে ইয়াত সম্পূৰ্ণ একাত্মতাৰে নাট উপভোগ কৰা দৰ্শকৰ কথা বুজোৱা হৈছে)। অৱশ্যে এই চৰ্ত সকলো সময়তে শুদ্ধ নহ’বও পাৰে। সংগীতৰ ভাষা সম্পূৰ্ণ এটি এবচাৰ্ড বিষয়। বুজিবলে চেষ্টা কৰিলেও সকলো সময়তে সংগীতৰ ভাষা বুজা অসম্ভৱ। স্বতঃস্ফুৰ্তভাবে সংগীতৰ মূৰ্ছনা বা ধ্বনিৰ সৈতে (সুৰবাদ্য আৰু তালবাদ্যৰ ক্ষেত্রত ক্রমে ‘মূৰ্ছনা’ আৰু ‘ধ্বনি’ শব্দযুগল ব্যৱহৃত হৈছে) মনৰ একোণৰ পৰা নিগৰি অহা ভাবৰ জলৰাশিয়েই প্রতিফলিত কৰে বাস্তৱ চাক্ষুস জগত বা অধ্যয়তপ্রসূত জগতৰ ইমেজ (image) বা প্রতিবিম্ব। সেই ইমেজ বা প্রতিবিম্ববোৰৰ মাজৰ কিছুমান নিৰ্দিষ্ট ইমেজ নিজৰ মাধ্যমত (medium ) প্রকাশ কৰিব পৰাজনেই শিল্পী আৰু তেওঁৰ শিল্পকৰ্মই হৈছে সংগীতৰ ভাষা।\nনাটকত কাহিনী বিন্যাসৰ নাটকীয় মুহূৰ্তই দৰ্শকক দিয়া চিত্র আৰু সংগীতে মনলৈ অনা প্রতিবিম্ব; এই দুয়োটিৰ গতি যদি একবিন্দুমুখী হয়, তেনেহ’লে সি স্বাভাবিকভাবে সফল হৈছে ধৰি লোৱা হয়। কিন্তু যদি কেতিয়াবা সংগীতে নাটকত নিজৰ উপস্থিতি ঘোষণা কৰি দৰ্শকক নাটকৰ চিত্রৰ বিষয়ে পুনৰ ভাবিবলৈ বাধ্য কৰি ভাবৰ আউল নলগাকৈ এখন স্পষ্ট প্রতিবিম্ব দিব পাৰে, তেনেহ’লে সেয়া হ’ব উচ্চস্তৰীয় সংগীত। অৰ্থাৎ চেতন মনেৰে গ্রহণ কৰা সংগীতৰ ইমেজ আৰু নাটকীয় মুহূৰ্তৰ চিত্র সমভাবে দৰ্শকৰ সন্মুখত প্রক্ষেপিত যি কলা, সেই কলাকে আমি ‘সমাৰোপণ সংগীত’ আখ্যা দিব পাৰোঁ । আকৌ এই সংগীতে যদি ভাবৰ সমাৰোপণ কৰাত যদি সফল নহয়, তেন্তে ছন্দ (Ryhme)ৰ মিল থাকিলেও সি হ’ব অনৰ্থক হুলস্থুল বা (Dissonance or Noise)৷ অৰ্থাৎ সমাৰোপণ সংগীত চৰিত্রৰ সংলাপৰ বিকল্প মাধ্যম হিচাপে প্রতিষ্ঠিত হৈছে। সংলাপ অবিহনে কেৱল সংগীতৰ বিপৰীতে চৰিত্রই অভিব্যক্তি প্রকাশ কৰিলেই তাক সমাৰোপিত সংগীত আখ্যা দিলে ভুল হ’ব। কাৰণ সমাৰোপিত সংগীতে এখন বেলেগ চিত্র ডাঙি ধৰিব লাগিব, যি চিত্রৰ আপাততঃ নাটকীয় মুহূৰ্তৰ লগত কোনো সম্বন্ধ নাথাকে যদিও গূঢ়াৰ্থত অনুৰূপ এখন চিত্র লুকাই থাকে। সংগীতৰ দৰে আৱহ শব্দ (Sound Effect)কো সমাৰোপণ কৰিলে আমি তাক সমাৰোপণ আৱহ শব্দ হিচাপে নিশ্চয় নামাকৰণ কৰিব পাৰোঁ। সমাৰোপিত শব্দৰ বেলিকা বাস্তৱ ভিত্তি থাকিবও পাৰে বা নাথাকিবও পাৰে। কিন্তু থকাটো ভাল। তেতিয়া সি অধিক উচ্চ পৰ্যায়ৰ হয়।\nনাটকীয় মুহূৰ্তবোৰৰ স্থান-কালৰ উপাদানবোৰৰ ভিতৰত স্থানেহে বাস্তৱিক ভিত্তি ৰক্ষা কৰে। এটা উদাহৰণৰ দ্বাৰা এই কথাখিনি ফঁহিয়াই চোৱা যাওক। মঞ্চত মন্ত্রী- সেনাপতিৰ অশালীন তৰ্কযুদ্ধ। সেই তৰ্কযুদ্ধৰ সংলাপখিনি শীৰ্ষাৱস্থাত আঁতৰাই মাইম প্রয়োগ কৰি তাৰ বিপৰীতে সমাৰোপিত আৱহ হিচাপে কাউৰীৰ কাজিয়া বা কুকুৰ-মেকুৰীৰ কাজিয়াক ব্যৱহাৰ কৰিলে তাৰ বাস্তৱিক ভিত্তি আছেনে নাই সেয়া ঠিৰাং কৰিব পাৰি। যদি সেই কাজিয়া ৰাজপ্রাসাদত হৈছে, তেন্তে তাৰ বাস্তৱিক ভিত্তি নাই। কিন্তু যদি চিকাৰ বা মৃগয়া কৰিবলৈ যাওঁতে অৰণ্যত হৈছিল, তেন্তে তাৰ বাস্তৱিক ভিত্তি আছে। সমাৰোপণ সংগীতৰ বেলিকাও কেতিয়াবা বাস্তৱিক ভিত্তি ৰক্ষা কৰিব পাৰি। অৱশ্যে সেই সুবিধা পাণ্ডুলিপিয়েহে দিব। ধৰি লওক, জুৱাৰী চৰিত্র এটাই জুৱাত হাৰি অনুতপ্ত অভিব্যক্তিৰে দুখ প্রকাশ কৰা মুহূৰ্তত কাষৰ কোঠাত সংগীতজ্ঞ জীয়েকে ভায়’লিন বজোৱা কাৰ্য। পাণ্ডুলিপিৰ দ্বাৰা আকৌ এই কথা বুজালে নহ’ব যে জীয়েকে জুৱাত হৰা বাপেকৰ দুখতহে ভায়’লিন বজাইছে। এইক্ষেত্রত প্রশ্ন হ’ল, জীয়েকে কেনে কাৰণত ভায়’লিন বজালে তাক সমাৰোপিত সংগীত হিচাপে আখ্যা দিব পাৰি? যদি পিছ দিনা জীয়েকে এখন ফাংচনত বহু মূল্যৰ বিনিময়ত তেওঁৰ কলা প্রদৰ্শন কৰিব বুলি পাণ্ডুলিপিয়ে বেকত কৰে, যিটো এটা অভাৱী পৰিয়ালৰ বাবে নিতান্তই সুখবৰ। অৰ্থাৎ এই আৱহৰ দ্বাৰা দ্বন্দ্বৰ বৈপৰীত্য প্রকাশ পাব। ভায়’লিনত যি সুৰ সঞ্চাৰিত হ’ব, তাৰদ্বাৰা প্রকাশ হ’ব স্ফুৰ্তিৰ কিছু মুহূৰ্তৰ প্রতিবিম্ব বা ইমেজ (Immage)। প্রকৃততে সমাৰোপণ সংগীত বৈপৰীত্যৰে প্রকাশ কৰা হয়। অৱশ্যে, তাৰ মাজত এটা ধনাত্মক দিশ থকা বাঞ্চনীয়। সচৰাচৰ নাটকীয় মুহূৰ্তই দাবী কৰা সংগীত ব্যৱহাৰ নকৰি বৈপৰীত্যৰে গূঢ়াৰ্থ স্পষ্টকৈ বুজোৱা সংগীতেই হৈছে সমাৰোপণ সংগীত। উদাহৰণ স্বৰূপে উল্লেখিত দৃশ্যত এজন নৈতিক অৱক্ষয় প্রাপ্ত লোক বাপেকৰ চৰিত্রৰ জৰিয়তে পৰিয়ালকেন্দ্রিক বাতাবৰণলৈ নঞাৰ্থক স্থিতাৱস্থাৰ প্রসাৰৰ বিপৰীতে সংগীতজ্ঞ জীয়েকৰ চৰিত্রৰ ভায়’লিন বাদনেৰে অৰ্থোপাজনৰ চিন্তাই সমাজলৈ নেতিবাচক চিন্তাৰ বিপৰীতে এক ইতিবাচক ভূমিকাৰে শুভবাৰ্তাৰ হোতাৰূপে নিজৰ স্থিতি ঘোষণা কৰিছে। গতিকে দক্ষ সংগীত ব্যৱস্থাপকে পাণ্ডুলিপি তথা চৰিত্র বিন্যাসৰ প্রতি তীৰ্যক পৰ্যবেক্ষণ তথা যথোচিত নাট্য আৱহ সংগীত ব্যৱহাৰৰ জৰিয়তে নাটকীয় ঘটনাক্রমক সমাজৰ কল্যাণকামিতাৰ বাৰ্তাবাহক হিচাপে প্রক্ষেপিত কৰাৰ থল প্রচুৰ। সমাৰোপিত সংগীত আৰু সমাৰোপিত আৱহ শব্দৰ ধাৰণাৰ কলেৱৰ অনাহক বৃদ্ধিৰ প্রতি লক্ষ্য ৰাখি বিষয়টো ইমানতে সামৰি নাটকত সংগীত প্রয়োগৰ বেলিকা লক্ষণীয় দিশ সমূহৰ উপস্থাপন কৰা হ’ল।\nক) নাট এখনৰ নাট্যমুহূৰ্তবোৰ সামগ্রিকভাবে যি ৰসৰ দ্বাৰা পৰিপুষ্টি লাভ কৰে তাৰ ভিত্তিত সিদ্ধান্ত গ্রহণ কৰি প্রথমতে কেনে ধৰণৰ বাদ্যযন্ত্র ব্যৱহাৰ ক’ৰা হ’ব সেয়া নিৰ্বাচন কৰা হয়৷ ইয়াৰ পাছত এই বাদ্যযন্ত্র সমূহত কেনে ধৰণৰ স্বৰগম (সুৰ বাদ্যৰ ক্ষেত্রত) আৰু বোল (তাল বাদ্যৰ ক্ষেত্রত ) ব্যৱহাৰ কৰা হ’’ব তাৰ সিদ্ধান্ত লৈ ক্রমতালিকাখন (Continuity sheet ) প্রস্তুত কৰি উলিওৱা উচিত।\nখ) নাটকখনৰ কোন অংশত এইবাৰ পূৰ্ব উল্লেখিত সমাৰোপণ সংগীত অথবা সমাৰোপণ আৱহ শব্দ ব্যৱহৃত হ’ব তাক নিৰ্বাচন কৰি ক্রম তালিকাত অন্তৰ্ভুক্ত কৰা উচিত।\nগ) ইয়াৰ পাছত দৃষ্টি দিয়া হ’ব নাটকে আগবঢ়োৱা চৰিত্রবোৰলৈ। কোন চৰিত্রৰ প্রৱেশ প্রস্থানৰ বেলিকা বা পুনঃ পুনঃ উত্থাপিত সংলাপৰ পিছত চৰিত্র সংগীত (Character music ) ব্যৱহাৰ হ’ব, তাৰ সিদ্ধান্ত ল’ব লাগে। সাধাৰণতে সকলো সময়তে কৌতুহল ওপজোৱা বা হাস্যবংগ্যাত্মক চৰিত্র বা মূল চৰিত্রই কাহিনী বিন্যাসলৈ অনা গভীৰতালৈ লক্ষ্য ৰাখি প্রয়োগ কৰা সংগীতক চৰিত্র সংগীত (Character Music) বুলি আখ্যা দিয়া হয়। নাটকত এই সংগীত পুনঃ পুনঃ প্রয়োগ কৰা হয়। পূৰ্ণ দৈৰ্ঘৰ নাটকত দুটাতকৈ বেছি চৰিত্রৰ বেলিকা চৰিত্র সংগীত ব্যৱহাৰ কৰিলে নাটৰ সৌষ্ঠৱ হানি হয়। কেতিয়াবা নাটকীয় গঠনৰ ওপৰত ভিত্তি কৰি এই চৰিত্র সংগীত সমাৰোপণ সংগীতো হ’ব পাৰে। বৈপৰীত্য থকা চৰিত্রৰ মাজত চৰিত্র সংগীত ব্যৱহাৰ নকৰাই ভাল। চৰিত্রসংগীত ব্যৱহাৰ নকৰাকৈও নাটকত সংগীত হ’ব পাৰে।\nঘ) উল্লেখিত সমাৰোপণ সংগীত, চৰিত্র সংগীতৰ বাহিৰেও সকলোধৰণৰ আৱহ সংগীত নাট প্রদৰ্শনৰ সময়ত ব্যৱহৃত হয়। কিন্তু এই নাট প্রদৰ্শনৰ ক্ষেত্রত দৃশ্যান্তৰৰ সময় প্রৱাহৰ অবিচ্ছিন্নতা অব্যাহত ৰখাৰ বাবে আমি যি সংগীত ব্যৱহাৰ কৰোঁ সংগীতক সেঁতু সংগীত আখ্যা দিয়া হয়।\nঙ) নীৰৱতাকো নাটকত সংগীত হিচাপেই ব্যৱহাৰ কৰা হয়। এই নীৰৱতা সাধাৰণতে নাটকৰ শীৰ্ষোত্তৰ অৱস্থাত বেছিকৈ ব্যৱহাৰ কৰা হয়। স্বৰ ৰচনা বা বোল ৰচনাৰ এটি নাট্য মুহূৰ্ত শীৰ্ষ পৰ্যায়লৈ গৈ থকাৰ সময়ত দোপতদোপে সহযোগিতাৰে আগবঢ়াই নি শীৰ্ষৰ পাছৰ পৰ্যায়ৰ পৰা নাট্যমুহূৰ্তবোৰ নীৰৱে ৰাখিলে বহুসময়ত উচ্চফল লাভ কৰা দেখা যায়। অতিবাস্তৱ নাটবোৰত আজিকালি নীৰৱতাক মুখ্য হিচাপে লৈ কেৱল সমাৰোপণ সংগীততহে গুৰুত্ব দি সংগীত প্রয়োগ কৰা হয়। ই এক শৈল্পিক প্রয়োগ। অৱশ্যে নাটকত নীৰৱতাক ব্যৱহাৰ কৰোঁতে দৰ্শকৰ অজ্ঞাতে ব্যৱহাৰ কৰা ভাল, দৰ্শকৰ মনত আৱহ সংগীতৰ ব্যৱহাৰ কিয় নহ’ল ? সেই লৈ যাতে প্রশ্নৰ উদয় নহয়।\nচ) আৱহ শব্দ সংগীত নহয় যদিও নাটকত তাৰ ভূমিকা সংগীতৰ সমানেই। পৰাপক্ষত আৱহ সংগীতৰ বিকল্প হিচাপে সংগীতসজ্জাহে ব্যৱহাৰ কৰা উচিত। তেনে কৰিলে নাটকৰ সৌষ্ঠৱ বৃদ্ধি পায়। আনহাতে মন কৰিব লগীয়া যে, সংগীতক লৈ অভিনয় নহয় কিন্তু আৱহ শব্দক লৈ অভিনয় হ’ব পাৰে।\nছ) নীৰৱতাক বাদ দি সি যি ধৰণৰ সংগীতেই নহওক কিয়, প্রয়োগৰ সময়ত লক্ষণীয় দিশটো হ’ল সাংগীতিক উচ্চতা (Musical Volume)। আৱহ সংগীত প্রয়োগৰ প্রথম চৰ্ত সাংগীতিক উচ্চতা যিকোনো মুহূৰ্ততে সংলাপ নিক্ষেপণৰ সমান হ’লেও তাতকৈ বাঢ়িব নোৱাৰিব। কাৰণ অভিনয়ক লৈহে নাটকত সংলাপ হয়। সংলাপহীন নাট্য মুহূৰ্তত সংগীতে সংলাপ নিক্ষেপনৰ উচ্চতাত থাকি কাম কৰিব পাৰে যদিও সংলাপ প্রক্ষেপনৰ সময়ত তাৰ উচ্চতা নিম্মতাত নিয়ন্ত্রিত হোৱা বাঞ্চনীয়। তদুপৰি আনুষংগিক বহু দিশ লক্ষ্য কৰা আৱশ্যক।\nজ) মঞ্চত অভিনেতা-অভিনেত্রীয়ে গীত গোৱাৰ বেলিকা বা অভিনয় কৰাৰ বেলিকা সঁচাকৈয়ে নিজৰ কণ্ঠ ব্যৱহাৰ কৰা বা বাদ্যযন্ত্র বজোৱা (যদি অভিনয় শিল্পীজন কণ্ঠশিল্পী তথা বাদ্যযন্ত্রীও হয়) উচিত নে ? এইক্ষেত্রত সাংগীতিক উচ্চতাৰ লগতে আৰু কিছু আনুষংগিক বিষয় জড়িত থকা হেতু বিষয়টোৰ সমাধান পৰিচালকেই কৰিব লগিব।\nঝ) লোকনাট্যৰ বেলিকা পৰম্পৰাগত বাদ্যযন্ত্রৰ বাহিৰে অন্য আধুনিক বাদ্যযন্ত্র ব্যৱহাৰ নকৰাই ভাল। এই শেণীৰ নাটত আধুনিক বাদ্যযন্ত্র ব্যৱহাৰ কৰিলেও একান্তভাবে দৰ্শকৰ অজ্ঞাতেই কৰিব লাগে। অৰ্থাৎ ইয়াৰ প্রয়োগে নাটকীয় ৰসগ্রহণত কোনো ধৰণৰ বাধাৰ সৃষ্টি কৰিব নালাগে।\nঞ) নাটকত আৱহ সংগীত প্রয়োগৰ সময়ত সু অভিনেতা, সু সংগীত শিল্পীৰ মাজত এটা ‘আসক্তি’ (Affinity)য়ে গা কৰি উঠা দেখা যায়। এই আসক্তি দুয়োজনৰ শৈল্পিক কৰ্মৰ লগত জড়িত। সি হৈছে অভিনেতাই অভিনয় কৰাৰ সময়ত অৱচেতনভাবে সংগীত শিল্পীৰ সংগীতৰ প্রতি হোৱা আসক্তি বা সংগীত শিল্পীৰ অভিনয় শিল্পীৰ অভিনয় গুণৰ প্রতি হোৱা আসক্তি। এই গুণ পৰস্পৰৰ মাজত যিমানেই বাঢ়িব, নাট্যমুহূৰ্তটি সিমানেই জীৱন্ত আৰু ৰসাল হৈ উঠিব। এনে মুহূৰ্তবোৰত পৰিচালকেই আখৰাৰ সময়তে শিল্পীক সীমা বান্ধি দি অতি নাটকীয়তাৰ পৰা ৰক্ষা কৰিব লাগিব। অটি নাটকীয়তাই দৰ্শকৰ ৰসভংগ কৰে। কাল্পনিক নাটসমূহত অতি সোনকালেই আসক্তি গুণে গা কৰি উঠে।\nওপৰত থুলমূলকৈ আলোচনা কৰা দিশসমূহৰ সমূহৰ উপৰি আৰু অনেক দিশ আছে যিবোৰ নাট এখনৰ সংগীত প্রস্তুতকৰণৰ আনুষংগিক বিষয়। সামগ্রিকভাবে এনে বহু দিশ আৰু সময়ৰ প্রতি সচেতনভাবে লক্ষ্য ৰাখি প্রস্তুত কৰা ক্রমতালিকা অনুযায়ীহে সংগীত প্রয়োগ কৰা উচিত। কাৰণ এই সংগীত একেবাৰেই হ’ব লাগিব তথা তৎকালীনভাবে হ’ব লাগিব। সংগীত ব্যৱহাৰৰ সুযোগ সংগীত শিল্পীসকলে সঠিকভাবে নল’লে নাটকৰ ছন্দ (Rhyme)ভংগ হয়। দৰ্শকৰ বাবে তেতিয়া সংগীত কোলাহললৈ পৰিবৰ্তিত হ’ব পাৰে ।\nএইবাৰ আমি জ্যোতি প্রসাদ আগৰৱালা দেৱৰ নাটত সংগীত প্রয়োগৰ দিশটোলৈ আগবাঢ়িব খুজিছোঁ । কিন্তু তাৰ পূৰ্বে আমি জ্যোতিপ্রসাদৰ নাটসমূহৰ বৈশিষ্ট্যৰ বিষয়ে অৱগত হোৱা উচিত। জ্যোতিৰ ভাষাৰে ‘‘ আমাৰ সাংস্কৃতিক প্রকাশত থাকিব লাগিব নিজা বৈশিষ্ট্য আৰু বিশ্বমুখী মনৰ প্রতিবিম্ব। আমাৰ মনটোক কেৱল লুইতৰ বৰচাপৰিত এৰাল দি থ’লে আমাৰ মনটোও অসমৰ গৰুৰ দৰেই টিলিকা হৈ থাকিব।’’ ৰূপকোঁৱৰে যিকোনো সংস্কৃতিৰ গতিশীলতাক বিশ্বাস আৰু স্বীকাৰ কৰিছিল। যিকোনো সংস্কৃতিয়ে অন্য সংস্কৃতিৰ সংস্পৰ্শলৈ নহাকৈ অকলশৰীয়াভাবে বিকাশ লাভ কৰিব পাৰে বুলি বিশ্বাস নকৰিছিল। সেয়ে তেওঁৰ নাটসমূহ সেই সময়ৰ অন্য অসমীয়া নাটতকৈ কিছু নতুন, পাশ্চাত্যৰ গোন্ধ থকা অথচ একেবাৰে ঘৰুৱা ঘৰুৱা লগা থলুৱা চৰিত্র বিদ্যমান। অধুনা এনেবোৰ নাটত আমাৰ নিজস্ব ঐতিহ্যৰ সুৰবোৰ বজাই ৰাখি পাশ্চাত্যৰ ভাব সমৃদ্ধ সুৰ বা স্বৰ ৰচনা প্রয়োগ কৰাৰ পথো প্রশস্ত হৈ আছে। জ্যোতিপ্রসাদৰ নাটকত অন্য এক বৈশিষ্ট্য হ’ল যে, তেওঁৰ নাটসমূহত কোনো উপবস্তু (Sub-Plot)ৰ সংযোজন ঘটাই দৰ্শকৰ দৃষ্টি মূল বস্তুৰ পৰা সাময়িকভাবে হ’লেও বিক্ষিপ্ত কৰাৰ পক্ষপাতি নাছিল। মেদহীন, মেৰুদণ্ড সম্পন্ন এই নাটসমূহত অবান্তৰ চৰিত্র প্রায়েই নাই। গতিকে চৰিত্রসংগীত ব্যৱহাৰৰ সুযোগো নাট্যকাৰে দি থৈছে। অৱশ্যে অপৈণত বয়সৰ ৰচনা বাবেই হয়তো ‘শোণিত কুঁৱৰী’ নাটৰ দুটা এটা চৰিত্র বা দৃশ্য কেৱল দৰ্শকৰ আমোদৰ প্রতি লক্ষ্য ৰাখিয়েই সংযোগ কৰিছে যেন বোধ হয়। সেইবুলি আকৌ ‘কাৰেঙৰ লিগিৰী’ নাটত বপুৰা চৰিত্রটোৰ স্থুলতাখিনিক অবান্তৰ বুলি ভবা অনুচিত। সামগ্রিকভাবে নাটকত ই ‘ট্রেজিক ৰিলিফ কেৰেক্টাৰ’ হিচাপেহে প্রতিষ্ঠিত হৈছে। ‘ৰূপালীম’ আৰু ‘লভিতা’ নাটৰ চৰিত্র প্রণয়নত নাট্যকাৰে সম্পূৰ্ণভাবে মিতব্যয়ীতা অৱলম্বন কৰিছে। গতিকে উক্ত দুখন নাটকতে চৰিত্রসংগীত প্রয়োগৰ সম্ভাৱনা সৰ্বাধিক। ৰূপকোঁৱৰৰ নাটৰ সুন্দৰকোঁৱৰ, কাঞ্চনমতী, শেৱালি, মণিমুগ্ধ, ইতিভেন, বান আদি চৰিত্রবোৰত চৰিত্রসংগীত ব্যৱহাৰৰ পৰা বিৰত থকাই ভাল। কাৰণ এই চৰিত্রবোৰৰ মাজেদি নাট্যকাৰে বৈপৰীত্য স্পষ্টভাবে প্রকাশ কৰিছে। অন্যহাতে চিত্রলেখা, শ্রীকৃষ্ণ, কুঁজীবুঢ়ী, অনিৰূদ্ধ , ৰাজমাও, বপুৰা, ৰুকমী ৰজা, জুনাফা, দুত, ৰত্নাৱলী, মৌজাদাৰণী, গোলাপ, লভিতা আদি চৰিত্রসমূহৰ চাৰিত্রিক বৈশিষ্ট্য অনুযায়ী চৰিত্র সংগীত প্রয়োগৰ বাট মুকলি।\nসাহিত্যিক সতেন্দ্রনাথ শৰ্মাদেৱৰ মতে, জ্যোতিপ্রসাদ নাট্যকাৰ হিচাপে এটা দিশত বৰ সচেতন আছিল। নাটৰ অংক আৰু দৃশ্য সংযোজনত কোনো বিক্ষিপ্ততা নাই। অৰ্থাৎ একোটা অংকত যিকেইটা দৃশ্য সোমাই থাকে, সেইকেইটা দৃশ্যৰ মাজত স্থান কাল আৰু অৱস্থাৰ ব্যৱধান কম। এটা অংকৰ প্রয়োজনীয়তা হ’ল, কাহিনী বা বিষয়বস্তুৰ এটটা নিৰ্দিষ্ট স্তৰ দৰ্শকক অৱগত কৰোৱা। জ্যোতিপ্রসাদ এইক্ষেত্রত শোণিত কুঁৱৰীৰ বাদে বাকীকেইখন নাটকত সফল। ইয়াক আমি তৃতীয় বৈশিষ্ট্য হিচাপে ল’ব পাৰোঁ। সেয়েহে এই অঙ্কসমূহৰ মাজৰ সেঁতুসঙ্গীত আৰু এটা অঙ্কৰ দৰ্শনসমূহৰ মাজৰ দৃশ্যান্তৰৰ বেলিকা কৰা সেঁতু সংগীতৰ মাজত স্পষ্ট পাৰ্থক্য ৰাখিব লাগিব। অন্যথা ভাবৰ আউল লগাৰ সম্ভাৱনা থাকে।\nজ্যোতিপ্রসাদৰ নাটসমূহৰ অন্য এক লক্ষণীয় দিশ হ’ল, ‘শোণিত কুঁৱৰী’, ‘কাৰেঙৰ লিগিৰী’, ‘ৰূপালীম’ আৰু ‘নিমাতী কইনা’ৰ কাহিনীভাগত ৰোমান্টিকধৰ্মিতা আৰু কল্পনাৰ আধিক্য লক্ষ্য কৰা যায়। বিপৰীতে অন্য দুখন নাট ‘খনিকৰ’ আৰু ‘লভিতা’ত কল্পনাৰ দাৰিদ্র্য কম বা কবিসুলভ কাব্যিকতা আৰু আবেগময়তাক বিশেষ স্থান দিয়া হোৱা নাই। অৰ্থাৎ পাছৰ দুখন নাট বাস্তৱৰ নিকট। এনেধৰণৰ বাস্তৱবাদী নাট বা Realistic নাটবোৰত নীৰৱতাক ব্যৱহাৰ কৰাৰ সুযোগ খুবেই বেছি। প্রথম দুখনত আকৌ সমাৰোপণ সংগীত ব্যৱহাৰৰ সম্ভাৱনাহে বেছি। মূল এইসমূহ বৈশিষ্ট্যানুযায়ী আৱহ সংগীত প্রয়োগৰ বিষয়ে আলোচনা ইমানতে সামৰি তিনিখন অগতানুগতিক নাটৰ সম্ভাব্য সূত্রসমূহ বিশ্লেষণ কৰি চোৱা যাওক।\nজ্যোতিপ্রসাদৰ আটাই কেইখন নাটৰ ভিতৰত শিশুনাট হিচাপে প্রতিষ্ঠিত ‘নিমাতী কইনা’বা ৰূপকোঁৱৰৰ বেলিকা সংগীত প্রয়োগ কৰোঁতে সৰ্বাধিক সুসজ্জিত চিন্তাৰ প্রয়োজন। আপাতদৃষ্টিত শিশুনাট হিচাপে বিবেচ্য যদিও নাটখনিৰ গূঢ়াৰ্থ মহান। নাটখনিৰ মুখবন্ধত নাট্যকাৰে এটা কথা উল্লেখ কৰিছে — ‘নিমাতী কইনা কলালক্ষ্মী, তেওঁৰ হাঁহিয়েই হৈছে আনন্দ আৰু তেওঁৰ গানেই হৈছে বিশ্বশান্তি। মানৱ সভ্যতাৰ অধিষ্ঠাত্রী হৈছে কলালক্ষ্মী । পৃথিৱীত আজি সকলোৱে নানা কলা সাধনাৰে এই কলালক্ষ্মীৰ হাঁহি আৰু গান উলিয়াব পৰা নাই। কিন্তু সদায় জগতত ভুৱা পণ্ডিত, শক্তিশালী ক্ষমতান্ধ আৰু ভণ্ড বিলাসীবিলাকে এই সাধক গুণীৰ সাধনাৰ ফল ডকা দি বা চুৰকৈ খাবলৈ বিচাৰে আৰু তাৰ বাবেই সিহঁতৰ নিজৰ ভিতৰতে কন্দল-খৰিয়াল পাতি পৃথিৱীত অশান্তিৰ সৃষ্টি কৰে। যিদিনাই এই Artist Philoshopher ৰূপকোঁৱৰৰ হাতত পৃথিৱীৰ শাসন ক্ষমতাৰ বাঘজৰী উঠিবগৈ, তেতিয়াৰ পৰাহে পৃথিৱীয়ে আচল শান্তিৰ মুখ দেখিবগৈ। তাৰ আগতে কেতিয়াও নহয়। ’ এই সাংকেতিক কাব্য নাটিকাৰ জৰিয়তে জ্যোতিপ্রসাদে সপোন দেখি গৈছিল সেইজন শিল্পী দাৰ্শনিকৰ, যিজনে পৃথিৱীক শান্তি আৰু সুন্দৰৰ এখন ৰাজ্য হিচাবে গঢ় দিব। গতিকে নাটৰ কেন্দ্রীয় বিষয় – ‘আন্তৰ্জাতিকতাবাদ’। ইয়াত থলুৱা বোকাৰ পৰা সমগ্র পৃথিৱী জুৰি থকা চিন্তাৰ আঁতডাল প্রকাশ কৰিবৰ বাবে যি সংগীত সৃষ্টি হ’ব, সি আচলতে হ’ব লাগিব বহু গৱেষণা আৰু গভীৰ অনুসন্ধানৰ ফল। বিশ্বৰ বিভিন্ন লোকসংগীতৰ আচাৰকণি ৰাখি সমাৰোপণ সংগীত ব্যৱহাৰৰ প্রচুৰ সম্ভাৱনাও আছে। লাগিলে সেয়া আফ্রিকীয় হওক বা চীনদেশীয়ই হওক। এই নাটত নাট্যকাৰে কেৱল আমোদদায়ক কলাবিদ্যাক উৎকৰ্ষতা দিয়া নাই। সেয়েহে গন্ধৰ্বকুমাৰীৰ গীত-মাতে নিমাতী কইনাক জগাব পৰা নাই। গতিকে গন্ধৰ্বকুমাৰীৰ নৃত্য-গীত আৰু ‘বীণ-বৰাগী’ৰূপী ৰূপকোঁৱৰৰ কাব্যসংলাপৰ সময়ৰ আৱহ সংগীতত এটা বিৰাট ব্যৱধান আহি পৰে। অসম্পূৰ্ণ ‘সোণপখিলী’ নাটখনতো একেই সুৰৰ আভাস পোৱা যায়।\nRealistic নাটবোৰৰ ভিতৰত জ্যোতিপ্রসাদৰ ‘লভিতা’ নাটখন কাৰিকৰী দিশৰ পৰা অনন্য । বৰ্তমান যি ‘নায়কবিহীন’ বা ‘Anti Hero’ নাট লিখাৰ কৌশল ওলাইছে , তাৰ বাটকটীয়া হিচাপে এই নাটখন ল’ব পাৰি। এইখনত তেখেতে সঁকীয়াই দিছে যে, নাটৰ কাহিনী তথা চালিকা শক্তি কোনোবা এজন নায়ক বা নায়িকা হোৱাৰ প্রয়োজন নাই। বিভিন্ন সংঘাতপূৰ্ণ পৰিস্থিতি বা পৰিবেশেই চৰিত্রবোৰক বিভিন্নৰূপত প্রতিষ্ঠা কৰি কাহিনীৰ চালিকাশক্তি বহন কৰিব পাৰে। অসমীয়া নাটকৰ বাবে এইটো নব দিশ নিৰ্ণয়ৰ সাহসিক পৰীক্ষা। এনেধৰণৰ নাটকবোৰত মূল চৰিত্রৰ দৰে লগা চৰিত্রৰ বিপৰীতে চৰিত্রসংগীত ব্যৱহাৰৰ সুযোগ থাকে। আজিৰ ‘থিমেটিক মিউজিক’ৰ দৰেই এনেবোৰ নাটকত সংগীতৰ কৰ্ম আগবঢ়াব লাগে। সমগ্র নাটখনৰ আদিৰ পৰা অন্তলৈকে ৰূপটো কেৱলমাত্র এটা সংগীত সজ্জাৰ দ্বাৰাই বহন কৰিব লাগে। তাত প্রকাশ হ’ব কেৱল পৰিবেশ আৰু পৰিস্থিতিৰ সংঘাত। ‘ডকুমেন্টৰী’ৰ বাবে এটা ‘কাহিনী’ চালিকাশক্তি, যি চালিকাশক্তি পূৰ্ণ সংগীতৰ অনুৰূপ। ‘পৰিবেশ’ যেতিয়া নাটকৰ চালিকাশক্তি হয়, তেতিয়া সেই পৰিবেশৰ বাবে উদ্ভাৱন কৰা সংগীতসজ্জাই হ’ব সেঁতু সংগীত, সমাৰোপণ সংগীত, চৰিত্র সংগীতৰ দৰে সকলো আৱহ সংগীত। কাহিনীৰ কিছুমান মুহূৰ্তৰ বিশ্বাসযোগ্যতা বঢ়াবৰ বাবে ব্যৱহাৰ হ’ব লাগিব নীৰৱতা বা আৱহ শব্দ। এই নিৰৱতা প্রক্ষেপিত হ’ব সাংগীতিক উচ্চতাৰ হীন-ডেঢ়িৰ মাজেদি ।\n‘কাৰেঙৰ লিগিৰী’—সকলোফালৰ পৰা শ্রেষ্ঠত্বৰ দাবীদাৰ এই ঘটনাপ্রধান কাল্পনিক নাটখন মঞ্চস্থৰ সময়ত বহুমুখী চিন্তাৰ প্রয়োজন। ৰোমান্টিক ভাবপ্রৱণতাৰ প্রচ্ছন্নতাৰ মাজত চৰিত্রৰ মানসিক অন্তৰ্দ্বন্দ্ব , মধ্যযুগীয় সামন্তবাদী চিন্তা-চৰ্চাৰ পৰা মুক্ত হোৱাৰ জেহাদ আদি ভাবধাৰাৰ সু-সমন্বয়েৰে ৰচনা কৰা নাটখনত শ্বেক্সপীয়েৰৰ নাট্য কৌশল, বাৰ্ণাড শ্ব’ৰ চিন্তামূলক নাটকৰ গুণৰ লগত ইবচেনৰ নাটকৰ বাস্তৱবাদো পৰিস্ফুত হৈছে বুলি সমালোচকসকলে কয়। সকলো প্রতিভাবান নাট্যকাৰে প্রয়োগ কৰাৰ দৰে জ্যোতিপ্রসাদেও প্রয়োগ কৰা নাটকীয় শ্লেষ বা পৰিহাস (Dramatic Irony), সাদৃশ্য আৰু তুলনা (Comparision) আৰু বৈসাদৃশ্য বা বৈপৰীত্যসমূহো (Contrast ) সংগীতৰ মাজেৰেও স্পষ্টৰূপে প্রকাশ হ’ব লাগিব। পৰিবেশ চিত্রনত সফল নাট্যকাৰক লোকসংগীতৰ প্রয়োগে সহায় কৰিব লাগিব। কাৰেঙৰ, কাজিৰঙাৰ, নগাপৰ্বতৰ পৰিবেশৰ পাৰ্থক্যসমূহ সংগীতত স্পষ্ট হোৱা প্রয়োজন। পৰম্পৰামূলক বাদ্যযন্ত্রৰ ‘ধ্বনি’য়ে এই পাৰ্থক্যৰ স্পষ্টতা আনিব। নাটকৰ শেষৰ ফালে নাট্যঘটনাৰ প্রতি দৰ্শকৰ উৎকণ্ঠা হ্রাস পায়। বিশেষকৈ সুন্দৰ কোঁৱৰে শেৱালীক উদ্ধাৰ কৰিবলৈ যোৱাৰ পিছৰ পৰাই ক্রমে নাট্যোৎকণ্ঠা হ্রাস হোৱাৰ সময়ত আবহ সংগীতৰ ব্যৱহাৰ বঢ়াই অনা প্রয়োজন। এইক্ষেত্রত কণ্ঠসংগীতৰ পূৰ্বদৃশ্যৰ গীতৰ সুৰৰ মৃদু গুঞ্জনে নাট্যোৎকণ্ঠা হ্রাস হোৱা বাধা প্রদান কৰিব।\nবিশেষত্ব থকা জ্যোতিপ্রসাদৰ এই তিনিখন ভিন্ন নাটকৰ বেলিকা আমাৰ কিছু চিন্তা ব্যক্ত কৰাৰ পাছত এইবাৰ জ্যোতিপ্রসাদৰ নাটকৰ গীতসমূহৰ সন্দৰ্ভত আলোচনা আগবঢ়োৱাৰ প্রয়াস কৰিম। জ্যোতিপ্রসাদৰ নাটৰ গীতসমূহৰ সুৰ নিৰ্দিষ্ট। সকলো গীতৰ স্বৰলিপি উদ্ধাৰ হোৱা নাই যদিও বৰ্ত্তমানো তেখেৰ সময়ৰ বিভিন্নজন শিল্পীৰ সজ্জ্বাত এই গীতৰ নিৰ্দিষ্ট সুৰসমূহ সঞ্চিত হৈ আছে। তেখেতে ৰচনা কৰা ছশমান গীতৰ সৰহভাগেই এতিয়াও অপ্রকাশিত হৈ আছে । কিন্তু তেখেতৰ নাট কেইখনৰ সন্নিবিষ্ট প্রায় পঞ্চাচটা গীতৰ সুৰ প্রায় উদ্ধাৰ হৈছে। নাট কেইখনৰ গীতসমূহক আমি দুটি দৃষ্টিকোণৰ পৰা চাব পাৰোঁ। প্রথমতে, এই গীতসমূহৰ নাটকীয় ঘটনাক্রমৰ লগত কিমান সম্বন্ধ আছে? দ্বিতীয়তে নাটৰ পৰা এই গীতসমূহ বৰ্জন কৰিলে কি ক্ষতি হ’ব ? অৰ্থাৎ অবিচ্ছেদ্যতা আছেনে ?\nএইখিনি কথাৰ বিচাৰৰ ওপৰত গীতসমূহৰ নাটকীয় স্থান আৰু মৰ্যদা নিৰ্ণয় কৰা সম্ভৱ। জ্যোতিপ্রসাদৰ সমসাময়িক নাট্যকাৰৰ নাটবোৰত গীতৰ অতিমাত্রা প্রয়োগ আৰু ঔচিত্য বিচাৰহীন প্রয়োগৰ ফলত নাটকীয়ত্ব খৰ্ব হোৱালৈ চাই জ্যোতিপ্রসাদৰ নাটত গীত প্রয়োগৰ যুক্তিযুক্ততাত নিঃসন্দেহে আস্থা ৰাখিব পাৰি। তেখেতৰ নাটত ব্যৱহৃত সৰহভাগ গীতেই নাটকীয় সৌষ্ঠব বৃদ্ধি কৰি বিষয়বস্তু আস্বাদনীয় কৰি তোলাত বিশেষ অৰিহণ যোগাইছে। নাটকীয় স্থান আৰু মৰ্যদা নিৰ্ণিত হোৱাৰ পিছত দায়িত্ব আহি পৰে আৱহ সংগীতৰ কণ্ঠ শিল্পীসকলৰ। কণ্ঠশিল্পীয়ে নেপথ্যৰ পৰা পৰিবেশিত নাটৰ গীতসমূহ আসক্তিবিহীনভাবে অভিনয়শিল্পীৰ অভিনয়ৰ প্রতি একাত্মতাৰে আৰু শুদ্ধস্বৰেৰে পৰিবেশন কৰা উচিত। স্বৰৰ উত্থান-পতন সম্বন্ধে কণ্ঠশিল্পীৰ সন্দেহ থাকিলে অনুসন্ধিৎসামূলক মানসিকতাৰে গৱেষণাৰ জৰিয়তে স্বৰসমূহ আয়ত্ব কৰা অত্যন্ত প্রয়োজন। জ্যোতিপ্রসাদে গীতসমূহ নাটত দুটা উদ্দেশ্য আগত ৰাখি প্রয়োগ কৰাটো লক্ষ্যণীয়- ১। কোনো চৰিত্রৰ মানসিক অৱস্থাৰ চিত্রন, ২। নাটকীয় পৰিবেশক গভীৰতা প্রদানৰ হেতু ।\n‘শোণিত কুঁৱৰী’ৰ উষাৰ মুখত ‘গুমৰি উঠিছে হিয়া আজি অভিনৱ তানে’ আৰু ‘কাৰেঙৰ লিগিৰী’ত শেৱালিৰ মুখত ‘সোণৰ পালেঙতে অ’ মনেতৰা’ গীত দুটি প্রথমবিধ বৈশিষ্ট্যৰ লক্ষণ। একেদৰে ‘শোণিত কুঁৱৰী’ৰ ‘অ’ সখী আহিব প্রিয়া’ বা কাৰেঙৰ লিগিৰীৰ ‘পৰ্বতে ফুলিলে ৰঙানোকৈ ফুলৰ কলি’ গীত দুটি পিছৰ বিধ উদ্দেশ্যৰ উদাহৰণ। মানসিক অৱস্থাৰ চিত্রন কৰা গীতসমূহ নাটত প্রয়োগ কৰোঁতে কণ্ঠশিল্পীৰ কণ্ঠক অভিনয়ৰ কামতো নিমজ্জিত কৰিব লাগিব। চৰিত্রৰ নাটকীয় আবেদন কণ্ঠশিল্পীয়ে হৃদয়ংগম কৰি আয়ত্ব কৰিব পাৰিব লাগিব। নাটকীয় পৰিবেশক গভীৰ কৰাৰ বাবে গোৱা গীতবোৰত শিল্পীয়ে পূৰ্ব উল্লেখিত আসক্তি গুণৰ কিছু অধিক পৰিমাণে উদ্ভাৱনৰ প্রয়োজন। প্রথমবিধ উদ্দেশ্যত আসক্তি গুণে যিদৰে বাধাৰ সৃষ্টি কৰিব, পাছৰবিধ উদ্দেশ্যত আসক্তিগুণে সহায়হে কৰিব। জ্যোতিপ্রসাদৰ নাটত প্রায়বোৰ গীততেই শৈলী (Form) আৰু বিষয়বস্তু (Contant)ৰ সু-সমন্বয় ঘটিছে। গতিকে কথাৰ লগত সুৰ আৰু সুৰৰ লগত কথা, উভয়তে কণ্ঠশিল্পীয়ে সমানে গুৰুত্ব দিব লাগিব।\nজ্যোতিপ্রসাদৰ নাটৰ গীতসমূহত সকলোধৰণৰ বাদ্যযন্ত্র ব্যৱহাৰৰ পথ মুকলি। ভাৰতীয় ধ্রুপদী সংগীত আৰু পাশ্চাত্য সংগীতৰ ধাৰাৰ ওপৰত জ্ঞান থকা জ্যোতিপ্রসাদে নাটৰ গীতবোৰত সুৰ কৰিছিল অসমৰ থলুৱা লোকসংগীতৰ ভেটিত। ত্রিবেণী সংগম স্থান বিশেষে ৰবীন্দ্র সংগীতৰো এটি ক্ষীণ প্রতিধ্বনি অনুভৱ কৰা যায়। গতিকে সংগীতসজ্জাতহে বিশেষত্ব আহে, বাদ্যযন্ত্র নিৰ্বাচনত নহয়। অৰ্থাৎ লোকজীৱন ভিত্তিক গীত সমূহত যে লোকবাদ্যহে সংগত কৰিব লাগিব তাৰো এটা নিৰ্দিষ্ট ধৰাবন্ধা কাৰণ নাই। মৌলিকতা নষ্ট নোহোৱাকৈ সকলো ধৰণৰ বাদ্যযন্ত্র ব্যৱহাৰ কৰি গতিশীলতাক স্বীকাৰ কৰা উচিত। এইখিনিতে বিশ্বকবি ৰবীন্দ্রনাথৰ এষাৰ কথা প্রসংগলৈ আনিব পাৰি। তেখেতৰ মতে ভাৰতীয় সংগীতে পাশ্চাত্য সংগীতক নিজৰ সৈতে জীণ নিয়াই ল’ব নোৱাৰাটো আমাৰ দূৰ্বলতাৰহে লক্ষণ। সংস্কৃতিৰ গতিশীলতাক স্বীকাৰ কৰিলেহে শিল্পীৰ কৰ্মক্ষমতা বাঢ়ে। আকৌ কিমানখিনি আধুনিক সংগীতসজ্জাই গতিশীলতাৰ নামত অসমীয়াৰ মৌলিকত্ব ধ্বংস কৰে তাক নাট উপভোগ কৰা দৰ্শকৰ ৰুচিবোধৰ দিশৰ পৰা লক্ষ্য কৰিলেহে নিৰ্ণয় হ’ব। সচৰাচৰ ৰুচিবোধৰ প্রতি আওকণীয়া হৈ বিশেষ কিবা এটা কৰিবলৈ যোৱা অনুচিত। কাৰণ নাটক মূলত দৰ্শকক মূখ্য কৰিহে পৰিবেশিত কলা। গৰিষ্ঠসংখ্যক দৰ্শকৰ ৰুচিবোধক গণ্য নকৰি সংগীতৰ জৰিয়তে কিবা এক বিশেষ চমক সৃষ্টি কৰিবলৈ গ’লে অতি জিলিকা সাৰশূন্য ’অৱস্থা এটা আহি পৰিব। প্রসংক্রমে বিশিষ্ট নাট্যকাৰ, সমালোচক সত্যপ্রসাদ বৰুৱাদেৱৰ এষাৰ কথা উল্লেখ্য–‘পৰম্পৰাগত নাট্য আংগিকৰ আধুনিকীকৰণ বা উজ্জীৱন আমাৰ উদ্দেশ্য হোৱা অনুচিত। আমাৰ উদ্দেশ্য হ’ব লাগে আধুনিক চিন্তা আৰু যুগমানসৰ ধ্যান ধাৰণাৰ বাহকৰূপে নাটক উপস্থাপন কৰোঁতে পৰম্পৰাগত থলুৱা নাট্য আংগিকৰ কিমানখিনি ব্যৱহাৰ কৰিলে নাটকীয়ত্ব ৰক্ষা কৰিব পাৰিম আৰু সমন্বয়ৰ জৰিয়তে এটা নতুন শৈলী উদ্ভাৱন কৰিব পাৰিম , তালৈহে চোকা দৃষ্টি ৰখা দৰকাৰ৷’\nপৰম্পৰাগত থলুৱা নাট্য আংগিকৰ হুবহু অনুকৰণ কৰিলে আংগিকবোৰে গতিশীলতা হেৰুৱাই নিস্তেজ- নিঃশ্চল (stagnant) হৈ পৰিব। সম্প্রতি অসমৰ বিভিন্ন নাট্যদলে জ্যোতিৰ নাটত সংগীতৰ দৰে আৱহ সংগীতকো ব্যৱহাৰৰ বেলিকা সন্মুখীন হোৱা এনে জটিল প্রশ্নৰ বাবে সত্যপ্রসাদ বৰুৱাদেৱৰ উক্ত কথাষাৰৰ জৰিয়তেই সমাধান বিচাৰি পাব বুলি ভাব হয়।\nজ্যোতিপ্রসাদৰ প্রত্যেকখন নাটকৰে নাট মঞ্চস্থৰ ক্ষেত্রত উমৈহতীয়া দুটা বৈশিষ্ট্যৰ বিষয়ে মন কৰিবলগীয়া। প্রথমটো হ’ল পাণ্ডুলিপিৰ সু কাৰিকৰী ক্রিয়াৰ বাবে সুশিল্পীৰ হাতত পৰিলে আসক্তি গুণে নাটকৰ যিকোনো মুহূৰ্ততে গা কৰি উঠিব পাৰে। সংলাপনৰ উজ্জ্বলতা আৰু আবেগশীলতাও ইয়াৰ অন্যতম কাৰণ। কল্পনাৰ প্রলেপ থকা নাটকেইখনৰ বেলিকাতো কথাই নাই। গতিকে সংগীত শিল্পী বা অভিনেতাই নাট মঞ্চস্থৰ সময়ত নিজৰ শৈল্পিক কৰ্মক লৈ অতি সাৱধানতাৰে আগবঢ়া উচিত। দ্বিতীয়টো উমৈহতীয়া চৰিত্র হ’ল স্বগত কথন (Monolouge)ৰীতিয়ে নাটকীয় গতি ব্যাহত হোৱাৰ প্রৱণতা আনে।এই সমূহতো সংগীত প্রয়োগৰ বেলিকা সাৱধান হোৱা প্রয়োজন। ‘স্বগত কথন’ৰ সংলাপ সমূহে পৰিবেশ চিত্রন কৰিছে নে দ্বন্দ্ব ডাঙি ধৰিছে, তাক পুংখানুপুংখৰূপে অধ্যয়ন কৰা প্রয়োজন। কিছুমান স্বগত কথনত আকৌ দুয়োটা অৱস্থাই বিদ্যমান। যেনে, ‘কাৰেঙৰ লিগিৰী’ত ‘অনংগৰাম’ৰ মুখত চতুৰ্থ অংকৰ ২য় দৰ্শনত থকা কাব্যগন্ধী সংলাপসমূহ। আৱহসংগীতে এনে নাটকীয় গতি ব্যাহত প্রৱনতা ৰোধৰ ক্ষেত্রত মূখ্য ভূমিকা ল’বলগা হয়। পৰিবেশ চিত্রনৰ বেলিকা সমাৰোপিত আৱহ শব্দ আৰু দ্বন্দ্ব প্রকাশৰ সময়ত সমাৰোপণ সংগীত সজ্জাক সাংগীতিক উচ্চতাৰ হীনডেঢ়ি ঘটাই প্রকাশ কৰিলে এই স্বগতকথনে ভঙা নাটকীয় গতি ৰক্ষা পৰিব। ‘ৰূপালীম’ নাটখনিত কিন্তু স্বগত কথন ৰীতিৰ প্রয়োগ কিছু সুকীয়া হোৱা বাবে নাটকীয় গতি ব্যাহত হোৱাৰ প্রৱনতা খুব কম। কাহিনীতকৈ ইয়াত চৰিত্রৰ আকৰ্ষণ বেছি। সাহিত্যিক সতেন্দ্রনাথ শৰ্মাদেৱৰ মতে, ‘চৰিত্রগত বৈচিত্র্য প্রদৰ্শন কৰিবৰ বাবে কোনো পৌৰানিক বা ঐতিহাসিক কাহিনী বাচি নলৈ মনেগঢ়া কাহিনী এটিক চৰিত্র প্রকাশৰ মাধ্যম হিচাপে লৈছে।’ গতিকে চৰিত্রৰ অধিক উজ্বলতাৰ বাবে স্বগত কথনৰ বেলিকা চৰিত্রৰ নাটকীয় গতি ব্যাহত হোৱাৰ সম্ভাৱনা এই নাটখনিত কম যদিও সংগীত প্রয়োগৰ বাট একেবাৰে নথকা নহয়। সাধাৰণতে আৱহ সংগীতেই এই নাটকৰ স্বগত কথনৰ বেলিকা যথেষ্ট।\nপ্রসংগৰ শেষত এইবাৰ আহোঁ ১৯২১ চনৰ অসমৰ নাট্যজগতৰ কথালৈ।সেই সময়ত কলিকতাৰ সংস্কৃতিয়েই আছিল অসমৰ সংস্কৃতি। বান থিয়েটাৰত অনুবাদ নাটকৰ পয়োভৰ। অসমীয়া নাট্য কৰ্মীসকল বঙলুৱা সুৰ সংযোজনাত মত্ত। সেই সময়ত ৰূপকোঁৱৰে ‘শোণিত কুঁৱৰী’ নাটকখন কৰাবলৈ নি বিপাঙত পৰিছিল। জাতীয়ভাবৰ অনুপ্রেৰণাৰে অনুপ্রাণিত জ্যোতিপ্রসাদে এদিন আখৰা কৰি আহি ঘৰ সোমাই শুনিলে, পিতাকে কীৰ্তনৰ ‘কৃষ্ণৰ বিক্রম দেখি ঋক্ষৰাজ পৰম বিস্ময় মনে’ পদ, জাত লগাই অৰ্গেনৰ সৈতে সংগত কৰি গাই আছে। কলিকতীয়া থিয়েটাৰী সুৰ আৰু উচ্চাংগ সংগীতত অভ্যস্তসকলে নাক বিকটাই ঠাট্টা বিদ্রুপ কৰা স্বতেও পিতাকৰ কৰ্ম দেখি জ্যোতিপ্রসাদ দৃঢ় হ’ল আৰু নিজৰ কৰ্মত নিজস্ব ধ্যান ধাৰণাৰে অধিক বিশ্বাসেৰে আগুৱাবলৈ প্রেৰণা পালে। ছোঁঘৰত পাছদিনা বহি কন্দনামুৱা হৈ শিল্পীসকলক ক’লে, ‘মোৰ যদি নতুন অসমীয়া গানবোৰ নেগায় তেন্তে মই মোৰ নাটকো কৰিবলৈ নিদিওঁ আৰু বান থিয়েটাৰত একো সহযোগ নকৰোঁ।’ দৰাচলতে এয়া আছিল জ্যোতিৰ বাবে এক প্রত্যাহ্বান৷\nসৰ্বশেষত তেওঁৰ ধাৰণাই সত্য হ’ল। সকলোৱে ‘শোণিত কুঁৱৰী’ৰ আইনাম, বিয়ানাম, বনগীতৰ দৰে গীতবোৰ অধিক নিজৰ কৰি আদৰিলে। দৰ্শকে হিয়াভৰি প্রশংসিলে। আদৰ্শৰ সৈতে আপোচ কৰিব নোখোজা অথচ গতিশীলতাত বিশ্বাসী এইজনা শিল্পীৰ নাটসমূহত আমি তেখেতে বিচৰামতেই সংগীত প্রয়োগ কৰা উচিত । সংগীতৰ ক্ষেত্রখনত আমি যিমানেই বিজ্ঞজন নহওঁ কিয়, জ্যোতিপ্রসাদৰ নাটকত আৱহ সংগীত প্রয়োগৰ বেলিকা আমাৰ অৰ্গেন, চিন্থেচাইজাৰবোৰত প্রতিফলিত হ’ব লাগিব নিভাঁজ অসমীয়া আইনাম, বিয়ানাম, বনগীত, ৰাসৰ সুৰৰ গীতৰ ভিত্তিত ৰচনা কৰা সংগীত সজ্জা । পৰিবেশিত নাটকত ব্যৱহৃত সংগীতে আমাৰ অৱচেতন মনৰ মাজত আমাৰেই চহা সমাজখনৰ প্রতিবিম্ব বা Image প্রতিফলিত কৰিব পাৰিব লাগিব। নগৰ বা চহৰকেন্দ্রিক উত্তাল বজৰুৱা সংগীতক জ্যোতিপ্রসাদৰ নাটত পৰীক্ষাৰ নামত যধেমধে প্রয়োগ কৰিবলৈ দিব নোৱাৰি। অন্যথা ৰূপান্তৰেৰে জগত ধুনীয়া কৰাৰ পৰিকল্পনাৰে শিল্পীজনাই অৱক্ষয়প্রাপ্ত অসমীয়া ভাষা সংস্কৃতি সমাজখনক জগতসভালৈ লৈ যোৱাৰ যি সপোন ৰচিছিল, সি আকাশ কুসুম হৈয়ে ৰ’ব।\nটেগআৱাহ সংগীত কাৰেঙৰ লিগিৰী জ্যোতিপ্ৰসাদ নাটক\nপূৰ্বৱৰ্তী লেখা বিষ্ণু ৰাভা – বৃহত্তৰ অসমীয়ালৈ বহু দূৰ৷৷ হেমৰাজ ৰাভা৷৷\nপৰৱৰ্তী লেখা শ্ৰমিকৰ ছদ্মৱেশত অধ্যাপক ৷৷ পূৰ্ণ কাকতি৷৷


Home RUPALI-PARDA ৰূপালী পৰ্দা ৰূপালী পৰ্দা\nxukhdukh.com March 25, 2015 RUPALI-PARDA, ৰূপালী পৰ্দা,\nআহি আছে 'হৰি ওম'!\nমই কোনো ভগৱান বা দেৱপুৰুষ আহি থকাৰ খবৰ নিদিওঁ! মই কোনো ধাৰ্মিক চিনেমাৰো বতৰা নিদিওঁ! অসমীয়া সাংস্কৃতিক জগতত নাম লিপিবদ্ধ কৰিবলৈ আহি আছে এখন অগতানুগতিক চিনেমা- 'হৰি ওম!\nএজাক অনুসন্ধিৎসু যুৱক-যুৱতী। গড় হিচাপত তেওঁলোকৰ বয়স ২৭বছৰ। সকলো দিশৰ পৰা এক নতুনত্বৰ চেতনাৰে জাগ্ৰত উৎসুক নৱপ্ৰজন্মক প্ৰতিনিধিত্ব কৰা এজাক অসমীয়া ডেকা-গাভৰুৰ দল। আজিৰ বিশ্বায়নৰ যুগত তথ্য-প্ৰযুক্তিৰে সমৃদ্ধ তেওঁলোক। আটাইকেইজনে নিজৰ জনমভূমি আই অসমীক অন্তৰৰ পৰা ভাল পায়। ভাল পায় নিজৰ ঠাইখনৰ সংস্কৃতি আৰু ইয়াৰ প্ৰাকৃতিক সৌন্দৰ্য্যক। মনত তেওঁলোক সকলোৰে এক সপোন- কিবা এটা বেলেগ কৰিবলৈ। বিশেষকৈ সাংস্কৃতিক ক্ষেত্ৰখনত কিবা এটা বেলেগ কৰাৰ সপোন! সেই সপোন বাস্তৱায়িত কৰাৰ বাবে তেওঁলোকে বাছি ল'লে সাংস্কৃতিক জগতৰ এক বৃহৎ পৰিসৰ থকা মাধ্যম- চলচিত্ৰ।\nআজিৰ তাৰিখত অসমীয়া চিনেমাৰ অৱস্থা তেনেই তথৈবচ। চিনেমা হ'লৰ স্বত্বাধিকাৰী সকলে বলিউডৰ লগতে দক্ষিণ ভাৰতৰ হিন্দীত 'ডাবিং' কৰা চিনেমাক প্ৰদৰ্শন কৰিবলৈ প্ৰাধান্য দিয়ে। তাৰ মাজতে যোৱা বছৰত কেইবাখনো অসমীয়া চিনেমাই মুক্তি লাভ কৰিছিল। তাৰে দুই-এখনৰ বাদে প্ৰায়খিনিয়েই দৰ্শকক হতাশ কৰিছে। তেনে এক অৱস্থাত অসমীয়াত চিনেমা কৰিবলৈ ওলাই অহা মানে জানি বুজি জুইত হাত দিয়াৰ দৰেই কাৰবাৰ।\n'হৰি-ওম'ৰ লগত জড়িত এই অনুসন্ধিৎসু যুৱক-যুৱতী সকল কিন্তু আশাবাদী। প্ৰধানকৈ এই বাবেই আশাবাদী যে তেওঁলোক প্ৰত্যেকেই চিনেমা পাগল। দ্বিতীয়তে, তেওঁলোকে নৱপ্ৰজন্মক প্ৰতিনিধিত্ব কৰে। আজিৰ দিনত, চিনেমাহলত গৈ চিনেমা চোৱা শতকৰা ৮০%ই নৱপ্ৰজন্মৰ। তেনেস্থলত আজিৰ প্ৰজন্মৰ ইচ্ছাক আগস্থান দি চিনেমা এখন বনালে ব্যৱসায়িক ভাৱে সফল হোৱাৰ বহুলাংশে সম্ভাৱনা থাকে। উদাহৰণ- কেনি বসুমতাৰীৰ পৰিচালনাত অতি কম বাজেটৰ ছুপাৰ-হিট চিনেমা- 'লোকেল কুংফু'।\n'হৰি ওম' ৰ নিৰ্মাতাই বুজি পাই যে চিনেমাত যিমানেই ডাঙৰ কলা-কুশলী থাকিলেও তাৰ মূল চালিকা শক্তি হৈছে এক নিপোটল কাহিনী। সেয়েহে তেওঁলোকে এক সুন্দৰ কাহিনীক আগস্থান দিছে 'হৰি ওম'ত। 'হৰি ওম'ত থাকিব- প্ৰেম, বন্ধুত্ব, প্ৰতিশোধ, সংগীতৰ লগতে মনোমহা লোকেচন আৰু শিহৰণকাৰী 'একচন' দৃশ্য।\nপ্ৰেমত শ্লীলতা হানিৰ দোষত আজিৰ যুব প্ৰজন্মক সততে দোষাৰোপ কৰা দেখা যায়। 'হৰি ওম'ৰ প্ৰেম কাহিনী আগবাঢ়িব প্ৰেমৰ পবিত্ৰ দিশতো সাৰোগত কৰি। ইয়াত নাথাকিব প্ৰেমৰ নামত কোনো অশ্লীলতা।\nপ্ৰায় আটাইখিনিয়েই নতুন শিল্পীক লৈ আগবঢ়া এই নতুন অসমীয়া চিনেমাখনত আন এক মুখ্য আকৰ্ষণ হ'ব ইয়াৰ একচন দৃশ্যসমূহ। 'হৰি ওম' টীমৰ এজন অন্যতম শিল্পী যিয়ে এক গুৰুত্বপূৰ্ণ ভূমিকাত অভিনয় কৰাৰ লগতে চিনেমাখনৰ একচন দৃশ্য সমূহ সজাইছে তেখেত হ'ল চিওন হাজৰিকা। চিনেমাখনৰ ১০০ শতাংশ 'ফাইট'ৰ দৃশ্যই হ'ব বাস্তৱিক। কোনো ধৰণৰ VFX ৰ সহায় নোলোৱাকৈ শিহৰণকাৰী 'ফাইট'ৰ দৃশ্য সমূহ চিত্ৰায়িত কৰা হৈছে। হাজৰিকাই জানিবলৈ দিয়া মতে, 'হৰি ওম'ৰ নিচিনাই 'ফাইট'ৰ দৃশ্য সম্ভৱত আজিলৈকে কোনো এখন অসমীয়া চিনেমাত আজিলৈকে হোৱা নাই।\n'হৰি ওম'ৰ দৃশ্যগ্ৰহণৰ কাম ইতিমধ্যে সমাপ্ত হৈছে। এতিয়া পোষ্ট-প্ৰডাকচনৰ কাম চলি আছে ক্ষীপ্ৰগতিত। এই বছৰতে মুক্তিলাভ কৰিবলগীয়া এক নতুনত্বৰ বাৰ্তা কঢ়িয়াই অনাৰ প্ৰতিশ্ৰুতিৰে আহি আছে 'হৰি ওম'। আমি আশাৰে বাট চাই থাকিম। ইতিমধ্যে অৰূপ জ্যোতি ৰাভা পৰিচালিত চিনেমাখনৰ 'ট্ৰেইলৰ' ইউটিউবত মুকলি কৰি দিছে।\n(ইউটিউব লিংক - https://www.youtube.com/watch?v=Qj2brpQqeLI&feature=youtu.be )\nTags # RUPALI-PARDA # ৰূপালী পৰ্দা\nLabels: RUPALI-PARDA, ৰূপালী পৰ্দা


সূৰ্যোদয় ( খণ্ড নং -২৯)- ৰাজেন দাস\nজীৱন। এটা চলি থাকে। এক প্ৰক্ৰিয়াৰে। যেন কোনোবা কিতাপত পোৱা পখিলাৰ জীৱন চক্ৰ। এই চক্ৰৰ জীৱন খন্তেকীয়া।চমু সময়ত বহু মানুহে বহু কাম কৰা উদাহৰণ কম নহব। আমি আকৌ অ'ৰ কথা ত'ত,ত'ৰ কথা ত'ত লগাই থাকিবলৈ সময় ওলায়। লোকলৈ বুলি হুল পুতি নিজে মৰো ফুটি কথাষাৰ পাহৰি থাকোঁ। মৰিম বুলি জানিও মৰিবলৈ ভয়। কি যে জীৱন। হায়ৰে। মাটিৰ লগত মিলি যাব লাগিব-\nএই মানৱী জীৱন বিফলে যায়\nস্কলাৰশ্বিপ পাই যদুৰ লগতে মইয়ো আহিলোঁ। ভাড়া কোঠা। মালিক চম্পক গগৈ। বিশ্ববিদ্যালয়ৰে পানী যোগানৰ কৰ্মচাৰী। পুতেক বাবা। ৰান্ধনী। মিঠু। দশম মানত পঢ়ি আছে। ককাও বিশ্ববিদ্যালয়ৰে কৰ্মচাৰী আছিল। ইঞ্জিনিয়াৰিঙৰ। নাম ডিম্বেশ্বৰ গগৈ। গাঁৱত নিংনি বুলি মাতে। মই আকৌ নিংনি ভাৱৰীয়াৰ নাম শুনিছোঁ। যি বিখ্যাত। এইজনৰ বিষয়ে জানিবলৈ যাদৱ চন্দ্ৰ দাসৰ নিংনি "ভাৱৰীয়াৰ ৰহস্য "পঢ়িব পাৰে। ইয়াত সৰ্বমুঠ ২৮-টা ঘটনা বৰ্ণিত হৈছে। তেওঁ পেচাত বৰপেটা অঞ্চলৰ এজন স্বভাৱ কবি আৰু ৰচিক ভাৱৰীয়া। মন কৰিবলগীয়া কথাটো হৈছে নিংনিৰ কাৰ্য্য-কলাপ আৰু মুখে মুখে ৰচা ধেমেলীয়া পদ্যই ৰাইজক হাঁহিৰ খোৰাক যোগাইছিল।\nককাজনক ভাল লাগে। খুহুতীয়া কথা, ককাৰ জীৱন সংগ্ৰামৰ কাহিনী ইত্যাদি ।\nমই ডিয়ুলৈ আহিলো। পৰিৱেশ টোৱে মন সজীৱ কৰিলে। পৰিস্কাৰ পৰিস্কাৰ লাগিছে। জেআৰএফ ৰ এৱাৰ্ড লেটাৰ সোনকালেই আহিল। কিন্তু মোৰ খন অহা নাই। আকৌ এক বুজাব নোৱাৰা যন্ত্ৰণা। কি কৰিম। মোৰটো কোনো হাত নাই। ইউজিচিৰ কাম। তেওঁলোকে নিৰ্দিষ্ট সময়ত আপলোড কৰিব। আগতে কেটগৰী উৱাইজত জেআৰএফ পোৱাবোৰৰ এৱাৰ্ড লেটাৰবোৰকে চাই আছোঁ। বুজাই আছোঁ। লগৰ জোকিয়ে জয়ন কৰিলেই।\n"মোৰ কি হ'ব? আহিব নে নাই? কেতিয়া আহিব?\n" আহিব, নিৰ্দিষ্ট সময়ত। অপেক্ষা কৰা। কষ্টৰ ফল অথলে নাযায় বান্ধৈ...\nএদিন দুদিনকৈ সময় গৈ আছে।\nলাহে লাহে ডিয়ুৰ পৰিৱেশ বিৰাট ভাল লগা হৈছে। জীৱনৰ প্ৰতি মুহূর্তে পৰীক্ষা। মোৰ বেয়া অৱশ্যে নালাগে। মানুহলৈ ভয় হয়। প্ৰেমৰ দৰে স্বৰ্গীয় অনুভূতিটো ক'ত পৰীক্ষাৰ মাজেৰে আহিব লাগে। তাতেইটো প্ৰকৃত মজা। হ'ল বুলি আৰু ওঁঠ চেপিলেই গাখীৰ ওলোৱা সময়তে যৌৱন শেষ নহয়। সকলো সময়মতে হয়। সময়মতে কৰিব লাগে। কোৱা শুনো-\n"অমুকাৰ পুতেকে ভালকৈ পঢ়া-শুনা কৰাৰ বাবে ডাক্তৰী গুৱাহাটীত পঢ়িছে। চৰকাৰে পঢ়াইছে। তহঁত আকৌ ইঘৰ-সিঘৰত সুপীয়া মাৰি, বেয়াবস্তু খাই, বেয়া সংগ পাই এতিয়া ধোদৰ আলি বনাৱ?"\nদুৱৰাচুকত থকা ৰুম বিচাৰিলোঁ।পোৱা নাই। সেইফালেও পৰিৱেশটো ভাল লাগে। নিতুচ দাদাই আমাক দীঘলা গাঁৱৰ চম্পক গগৈৰ ঘৰলৈ আনিলে। আমি কোঠা পালোঁ। প্ৰথমতে আমি একেটা কোঠাতে দুই বন্ধু থাকিলোঁ। জেআৰএফ ৰ পইচা আহিলে চিংগুল ৰুম ল'ম। আমাৰ ২০১৬ চনৰ পৰা ভাল বন্ধুত্ব। আমাক স্কলাৰশ্বিপ টোও হৈছে একেসময়তে। ইয়াতকৈ ভাল কথা কি হ'ব পাৰে। দুয়ো দুবছৰ যথেষ্ট কষ্ট কৰি পাইছোঁ। অৱশ্যে মাষ্টাৰ ডিগ্ৰী কৰি তাতে অংশকালীন হিচাপে কলেজবোৰত পঢ়াবলৈ মগজে নধৰিলেই। তাতে পইচাও ইমান নাছিল। দুয়ো ঘৰৰ ল'ৰা ঘৰলৈ উভটিছোঁ। উপায় নাই। ঘৰতে গৈ টিউচন কৰি, ইটো-সিটো কৰি চলি পঢ়াতো নেৰিম। স্কলাৰশ্বিপ এটা লৈ আকৌ যাম বুলি মনৰ ভিতৰতে মাৰবান্ধি থিয় হৈছোঁ।


Atro Injection in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nAtro Injection की जानकारी\nAtro Injection ৰ লাভ আৰু ব্যৱহাৰসমূহ- Atro Injection Benefits & Uses in Assamese- Atro Injection ar laabh aaru byavaharsamuh\nAtro Injection ৰ পালি আৰু সেয়া কেনেদৰে ল'ব- Atro Injection Dosage & How to Take in Assamese - Atro Injection ar paali aaru xeya kenedore lobo\nAtro Injection ৰ পাৰ্শ্চক্ৰিয়াসমূহ- Atro Injection Side Effects in Assamese- Atro Injection ar parshwakriyasamuh\nAtro Injection সংক্ৰান্ত সতৰ্কতাবাণীসমূহ- Atro Injection Related Warnings in Assamese- Atro Injection xonkranta xatarkatabanisamuh\nঅইন দৰৱৰ সৈতে Atro Injectionৰ গুৰুতৰ ক্ৰিয়া-প্ৰতিক্ৰিয়া- Severe Interaction of Atro Injection with Other Drugs in Assamese- Oinor xoite Atro Injection ar gurutor kriya-pratikriya\nAtro Injection মতভেদসমূহ- Atro Injection Contraindications in Assamese- Atro Injection nishedhsamuh\nAtro Injection ৰ বিষয়ে সততে সোধা প্ৰশ্নসমূহ- Frequently asked Questions about Atro Injection in Assamese- Atro Injection ar bikhoye satate xodha prashnasamuh\nখাদ্য আৰু মদৰ সৈতে Atro Injection ক্ৰিয়া-প্ৰতিক্ৰিয়া- Atro Injection Interactions with Food and Alcohol in Assamese- khadya aaru modor xoite Atro Injection kriya-pratikriya\nAtro Injection ৰ লাভ আৰু ব্যৱহাৰসমূহ - Atro Injection Benefits & Uses in Assamese - Atro Injection ar laabh aaru byavaharsamuh\nAtro Injection তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAtro Injection ৰ পালি আৰু সেয়া কেনেদৰে ল'ব - Atro Injection Dosage & How to Take in Assamese - Atro Injection ar paali aaru xeya kenedore lobo\nAtro Injection-ৰ উপাদানসমূহ - Atro Injection Active Ingredients in Assamese - Atro Injection-ar upadaansamuh\nAtro Injection ৰ পাৰ্শ্চক্ৰিয়াসমূহ - Atro Injection Side Effects in Assamese - Atro Injection ar parshwakriyasamuh\nগৱেষণাৰ ভিত্তিত, Atro Injection ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAtro Injection সংক্ৰান্ত সতৰ্কতাবাণীসমূহ - Atro Injection Related Warnings in Assamese - Atro Injection xonkranta xatarkatabanisamuh\nAtro Injection-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAtro Injection এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Atro Injection খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nAtro Injection-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAtro Injection ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Atro Injection কি প্ৰভাৱ দেখা গৈছে?\nবৃক্ক ৰ বাবে Atro Injection কেতিয়াবাহে ক্ষতিকাৰক।\nযকৃতত Atro Injection কি প্ৰভাৱ দেখা গৈছে?\nAtro Injectionৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Atro Injection ৰ কি প্ৰভাৱ দেখা গৈছে?\nহৃদয় ৰ বাবে Atro Injection কেতিয়াবাহে ক্ষতিকাৰক।\nঅইন দৰৱৰ সৈতে Atro Injectionৰ গুৰুতৰ ক্ৰিয়া-প্ৰতিক্ৰিয়া - Severe Interaction of Atro Injection with Other Drugs in Assamese - Oinor xoite Atro Injection ar gurutor kriya-pratikriya\nAtro Injection তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAtro Injection মতভেদসমূহ - Atro Injection Contraindications in Assamese - Atro Injection nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Atro Injection লোৱা অনুচিত যাতে -\nAtro Injection ৰ বিষয়ে সততে সোধা প্ৰশ্নসমূহ - Frequently asked Questions about Atro Injection in Assamese - Atro Injection ar bikhoye satate xodha prashnasamuh\nএই Atro Injection-এ অভ্য়াস বা নিচাৰ সৃষ্টি কৰে নেকি?\nহয়, Atro Injectionসেৱন কৰাটো অভ্যাসত পৰিণত হ'ব পাৰে। আপুনি ডাক্তৰৰ নিৰ্দেশনামতেহে Atro Injection লোৱাটো আৱশ্যকীয়।\nআপুনি Atro Injection লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, আপুনি ডাক্তৰৰ পৰামৰ্শৰ পিছতহ Atro Injection লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Atro Injection ব্যৱহৃত নহয়।\nখাদ্য আৰু মদৰ সৈতে Atro Injection ক্ৰিয়া-প্ৰতিক্ৰিয়া - Atro Injection Interactions with Food and Alcohol in Assamese - khadya aaru modor xoite Atro Injection kriya-pratikriya\nখাদ্য আৰু Atro Injectionৰ ক্ৰিয়া-প্ৰতিক্ৰিয়া\nখাদ্যৰ সৈতে Atro Injection লোৱাট নিৰাপদ।\nমদ আৰু Atro Injectionৰ মাজৰ প্ৰতিক্ৰিয়া\nAtro Injection আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nAtro Injection ৰ অনুকল্প - Substitutes for Atro Injection in Assamese\nAtro Injection ৰ মূল্য আৰু পেকৰ চাইজ - Atro Injection Price and Pack Size in Assamese - Atro Injection ar mulya aaru pakor size\nAtro Injection ₹2.1 खरीदें\nআপুনি বা আপোনাৰ পৰিয়ালৰ কোনোবাই Atro Injection লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Atro Injection ব্যৱহাৰ কৰিছিল নেকি?\nআপুনি কিমান পৰিমাণে Atro Injection সেৱন কৰিছিল?\nআপুনি Atro Injection ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Atro Injection সেৱন কৰে?


একেশ্বৰবাদ: পৰম ঈশ্বৰ কৃষ্ণৰ মূখ্যভাৱে উপাস্যতা\nসাধন-পদ্ধতি: মূলতঃ ভক্তি\nজাতি-প্ৰথা লগত জড়িত ভেদ-ভাৱৰ বিৰুদ্ধি\nধৰ্ম-বস্তুৰ প্ৰকাশ-মাধ্যম বেছিকৈ মূলতঃ কথিত ভাষা .\nপ্ৰাকশঙ্কৰ অসমত নানাবিধ ধৰ্মমত আৰু দেৱ-দেৱীৰ অৱস্থিতিয়ে সমাজক বহুধা বিভক্ত কৰি ৰাখিছিল। দেৱ-দেৱীৰ উদ্দেশ্যে জীৱ-জন্তুৰ লগতে মানুহকো বলি দিয়া হৈছিল। এইবোৰে প্ৰদূষিত কৰা সমাজ-জীৱনক প্ৰদূষণমুক্ত কৰাৰ প্ৰয়োজন হৈছিল। সৰ্বভাৰতীয় ভক্তি ধৰ্মৰ বৈশিষ্ট্যবোৰ শঙ্কৰদেৱ প্ৰৱৰ্ত্তিত এক শৰণ নাম ধৰ্মতো প্ৰযোজ্য হ'লেও ইয়াত কেতবোৰ স্বকীয় বৈশিষ্ট্য আছে। প্ৰথমে একঈশ্বৰবাদ , দ্বিতীয়তে প্ৰেমময় শ্ৰৱণ আৰু কীৰ্ত্তনৰ ওপৰত প্ৰাধান্য। ..\nভৱেন্দ্ৰ নাথ ডেকা\nশ্ৰীমন্ত শংকৰদেৱ সংঘৰ সেৱাবাহিনী হ’ল সংঘৰ যুৱপ্ৰজন্মক একগোট কৰা এক অনুষ্ঠান। শংকৰদেৱৰ ধৰ্ম, আদৰ্শ তথা সাহিত্য-সংস্কৃতিৰ পথেৰে যুৱপ্ৰজন্মক আগুৱাই নিয়াৰ উদ্দেশ্যে যুৱসমাজক একত্ৰিত কৰাৰ হেতু সংঘই এই ব্যৱস্থা হাতত ল’লে। এই যুৱ জাগৰণিৰ উদ্দেশ্যে ১৯৯৪ চনত প্ৰথমবাৰৰ বাবে যোৰহাটত যুৱ সমাৰোহ আয়োজন কৰা হয়। ১৯৯৫ চনত কলিয়াবৰত আৰু ১৯৯৬ চনত গুৱাহাটীত এই সমাৰোহ অনুষ্ঠিত হোৱাৰ পিছত ১৯৯৭ চনত ছিপাঝাৰত অনুষ্ঠিত সমাৰোহত ৮ অক্টোবৰৰ সন্ধিয়া পদাধিকাৰ কৰুণাকান্ত কলিতাৰ সঞ্চালনাত, প্ৰধান সম্পাদক হৰিপ্ৰসাদ হাজৰিকাই আঁত ধৰা যুৱক-যুৱতীৰ সাধাৰণ পৰিষদত যুৱক-যুৱতীৰ এই সংগঠনক সেৱাবাহিনী নামেৰে নামকৰণ কৰা হয়। চাৰিতৰপীয়া ব্যৱস্থাৰে ১২ বছৰৰ পৰা ৩৫ বছৰ বয়সৰ সংঘৰ সকলো যুৱক-যুৱতীক লৈ সেৱাবাহিনী গঠন কৰাৰ সিদ্ধান্ত গ্ৰহণ কৰা হয়। পদাধিকাৰ শ্ৰীযুত কৰুণাকান্ত কলিতা বাপ, প্ৰধান সম্পাদক হৰিপ্ৰসাদ হাজৰিকাৰ প্ৰচেষ্টা আৰু বাবুল বৰা, ৰামকৃষ্ণ পাটগিৰি, ৰবীন গগৈ, ৰঞ্জিত শইকীয়া, মুনিন্দ্ৰ মহন্ত আদিৰ সহযোগত সেৱাবাহিনীৰ প্ৰসাৰ কৰা হয়। এই প্ৰচাৰ অভিযানৰ ফলস্বৰূপেই বৰ্তমান সংঘৰ প্ৰতিখন জিলা,আঞ্চলিক তথা প্ৰাথমিকত সেৱাবাহিনীৰ গোট গঠিত হৈছে। প্ৰতিটো সেৱাবাহিনীৰ গোটেই একো-একোজন অধিনায়কৰ নেতৃত্বত সুচাৰুৰূপে চলি আছে। শংকৰদেৱৰ সৃষ্টিৰাজিৰ প্ৰচাৰ-প্ৰসাৰ সাধনত আত্মনিয়োগ কৰা সেৱাবাহিনীয়ে ইয়াৰ উপৰিও সমাজৰ বিভিন্ন ইতিবাচক কামত অংশগ্ৰহণ কৰা পৰিলক্ষিত হয়।[উদ্ধৃতিৰ প্ৰয়োজন] তাৰে কিছুমান হ’ল –\nসকলো জনগোষ্ঠীৰ মাজত শান্তি-সম্প্ৰীতি বৰ্তাই ৰখা।\nজাতিভেদ, অস্পৃশ্যতা, সাম্প্ৰদায়িকতা মানসিকতা দূৰ কৰি দুৰ্নীতি, শোষণ, ভ্ৰষ্টাচাৰৰ বিৰূদ্ধে প্ৰতিৰোধমূলক ব্যৱস্থা গ্ৰহণ কৰা।\nঅৰণ্য ধ্বংস কাৰ্য প্ৰতিৰোধ কৰি ৰাজহুৱা স্থানত বৃক্ষৰোপণ কৰা।\nদৰিদ্ৰ, পীড়িত আৰ্তক সাহায্য প্ৰদান কৰাৰ লগতে প্ৰাকৃতিক দুৰ্যোগৰ সময়ত জনসাধাৰণক সহায় কৰা।\nৰোগাক্ৰান্ত লোকক পৰিচৰ্যা কৰা আৰু ৰক্তহীন ৰোগীক ৰক্তদান কৰা।\nশংকৰী সাহিত্য-সংস্কৃতিৰ চৰ্চা, অনুশীলনৰ বাবে আলোচনা চক্ৰ, কৰ্মশালা, প্ৰশিক্ষণ শিবিৰ আৰু আধ্যাত্মিক উৎকৰ্ষৰ বাবে শাস্ত্ৰ আদি পাঠ, নাম-প্ৰসংগ আদি অনুষ্ঠিত কৰা।\nশ্ৰীমন্ত শংকৰদেৱ সংঘৰ উদ্যোগত গুৰুজনাৰ নামত শ্ৰীমন্ত শঙ্কৰদেৱ বিশ্ববিদ্যালয় প্ৰতিষ্ঠা হৈছে। বৰ্তমান নগাঁও চহৰত অৱস্থিত সংঘৰ মূল কাৰ্য্যালয় চৌহদত আৰু গুৱাহাটীৰ ৰূপনগৰত এই বিশ্ববিদ্যালয়খন অস্থায়ী ভাৱে পৰিচালিত হৈ আহিছে। বৰ্তমান ১৩টা বিভাগত পাঠদান কৰি থকা হৈছে।\nঅধিৱেশন, সমাৰোহ, গুৰু জয়ন্তী, মাধৱ জয়ন্তী, শিশু দিৱস (জন্মাষ্টমী) আদি হৈছে শ্ৰীমন্ত শঙ্কৰদেৱ সঙ্ঘৰ কিছু কাৰ্যসূচী। সকলো অনুষ্ঠানতে প্ৰথম কাৰ্যসূচী হিচাপে শ্ৰীমন্ত শঙ্কৰদেৱ সঙ্ঘৰ ধৰ্মধ্বজা উত্তোলন আৰু বৃক্ষৰোপণ কৰা হয়। প্ৰতি বছৰে প্ৰতিখন প্ৰাথমিক, প্ৰতিখন আঞ্চলিক, প্ৰতিখন জিলা আৰু মূলত এখনকৈ অধিৱেশন অনুষ্ঠিত হয়। আঞ্চলিক পৰ্যায়ৰ পৰা আৰম্ভ কৰি মূললৈকে শিশু, যুৱ আৰু আইমাতৃ সমাৰোহ হয়। শ্ৰীমন্ত শংকৰদেৱৰ জন্ম দিনত গুৰু জয়ন্তী পালন কৰা হয়। মহাপুৰুষ শ্ৰীমন্ত শংকৰদেৱৰ প্ৰিয় শিষ্য মহাপুৰুষ মাধৱদেৱৰ আৱিৰ্ভাৱ দিৱসত মাধৱ জয়ন্তী পালন কৰা হয়। শ্ৰীমন্ত শঙ্কৰদেৱ সঙ্ঘই শংকৰদেৱ আৰু মাধৱদেৱক অৱতাৰী পুৰুষ ৰূপে গণ্য কৰে। সেয়ে তেওঁলোকৰ মৃত্যু তিথি পালন নকৰে।[উদ্ধৃতিৰ প্ৰয়োজন]\n↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 2.17 2.18 2.19 কৈলাস দাস (২০১২,). শ্ৰীমন্ত শঙ্কৰদেৱ সঙ্ঘৰ ইতিহাস. হৰিপ্ৰসাদ হাজৰিকা. পৃষ্ঠা. ১৫,১৬,১৭,১৮,১৯,২০,২১,২২ আৰু ২৩.\n↑ "কমলাকান্ত গগৈ পুনৰ শ্ৰীমন্ত শংকৰদেৱ সংঘৰ পদাধিকাৰ হিচাপে নিৰ্বাচিত". দৈনন্দিন বাৰ্তা. https://www.dainandinbartagroup.in/kamalakanta-gogoi-re-elected-as-the-president-of-the-smt-sankardev-sangh/। আহৰণ কৰা হৈছে: 27 May 2022.\n"https://as.wikipedia.org/w/index.php?title=শ্ৰীমন্ত_শঙ্কৰদেৱ_সঙ্ঘ&oldid=325703"ৰ পৰা অনা হৈছে\nএই পৃষ্ঠাখন ২৯ জুন, ২০২২ তাৰিখে ১২:১৭ বজাত অন্তিম সংশোধন কৰা হৈছিল।


Petition · Justice for Homoeopath in Assam. · Change.org\nJustice for Homoeopath in Assam.\nJubair Al Habib started this petition to Chief Minister of Assam and\nমুখ্যমন্ত্ৰী সৰ্বানন্দ সোণোৱাল ডাঙৰীয়াৰ হস্তক্ষেপৰ দাবীৰে :\nঐতিহাসিক অসম আন্দোলন অসমত এক দীঘলীয়া কালজোৰা চলিছিল।এই\nআন্দোলন আছিল অসমীয়াৰ অস্তিত্ব ৰক্ষাৰ আন্দোলন।যাদৱ নাথ আছিল সেই সময়ৰ ছাত্ৰ সন্থাৰ এজন অন্যতম সক্ৰিয় কৰ্মী তথা গুৱাহাটীস্থ হোমিওপেথিক কলেজৰ এজন ছাত্ৰ।অতি কম বয়সতে তেওঁ অসমীয়াৰ অস্তিত্ব যে সংকটত সেই কথা অনুধাৱন কৰিব পাৰিছিল আৰু সেইবাবেই তেওঁ সেই ঐতিহাসিক অসমীয়াৰ অস্তিত্ব ৰক্ষাৰ আন্দোলনত নামি পৰিছিল।\nকিন্তু নিয়তিৰ কি পৰিহাস জীৱনৰ অতি কম সময়তে তেওঁ পুলিচৰ গুলীত প্রান হেৰুৱাব লগা হৈছিল। নিমিষতে অসমীয়াই উঠি অহা এক তেজাল ডেকাক হেৰুৱাই পেলাইছিল।এয়া হোমিওপেথিকৰ বাবেও এক বৃহৎ আঘাত শ্বৰূপ আছিল।\nতেখেতক শ্বহীদ হিচাপে ঘোষণা কৰা হল,গুৱাহাটীস্থ হোমিওপেথিক কলেজৰ নাম শ্বহীদৰ নামেৰে নামাকৰণ কৰাৰ পাছত চৰকাৰীকৰন হয়।\nউল্লেখযোগ্য যে উক্ত কলেজৰ চৰকাৰীকৰনত সেই সময়ত ছাত্র সন্থাই যথেষ্ট অৰিহনা যোগাইছিল।তথ্য অনুসৰি সেই সময়ত গুৱাহাটী ছাত্ৰ সন্থাৰ অন্যতম হোতা আছিল স্বয়ং বৰ্তমানৰ স্বাস্থ্য আৰু শিক্ষা মন্ত্ৰী ডঃ হিমন্ত বিশ্ব শৰ্মা ডাঙৰীয়া। তেতিয়াৰ স্বাস্থ্য মন্ত্ৰী আছিল চন্দ্ৰমোহণ পাটৱাৰী ডাঙৰীয়া। মহাবিদ্যালয় খন চৰকাৰীকৰণত ডঃ হিমন্ত বিশ্ব শৰ্মা ডাঙৰীয়াই আগভাগ লৈছিল। তেতিয়াৰ চৰকাৰৰ লগত উপৰ্যুপৰি আলোচনা কৰিছিল তথা পৰৱৰ্তী সময়ত অসম আন্দোলনৰ শ্বহীদ জনৰ নামত কলেজ খন চৰকাৰী কৰণত সফলো হৈছিল।\nকিন্তু অতি পৰিতাপৰ কথা যে কলেজ চৰকাৰীকৰণ হল, শ্বহীদৰ বেদী নিৰ্মাণ হল কিন্তু কলেজৰ উন্নয়নৰ বাবে আজিলৈকে কোনো এখন চৰকাৰেই বিশেষ গুৰুত্ব প্ৰদান নকৰিলে।\nডঃ হিমন্ত বিশ্ব শৰ্মা ডাঙৰীয়াই তিনিটা কালৰো অধিক সময় ধৰি চৰকাৰৰ স্বাস্থ্য আৰু শিক্ষা বিভাগৰ দায়িত্বত থাকিও এসময়ত নিজে চৰকাৰী কৰণত আগভাগ লোৱা কলেজ খনৰ উন্নয়নত গুৰুত্ব নিদিলে।\nপ্ৰত্যেক বছৰে মহাবিদ্যালয় পৰিয়ালে শ্বহীদ দিৱস পালন কৰি আহিছে।শ্বহীদৰ পৰিয়ালকো নিমন্ত্ৰণ কৰা হয়, পৰিয়ালে যথেষ্ট আক্ষেপ প্ৰকাশ কৰে শ্বহীদ জনক উচিত মূল্য চৰকাৰে প্ৰদান নকৰাৰ বাবে।আমি শ্বহীদ যাদৱ নাথ হোমিওপেথিক মহাবিদ্যালয়ৰ সমুহ পৰিয়াল শ্বহীদ যাদৱ নাথৰ পৰিয়ালৰ ওচৰত চিৰ ঋণী।\nস্বাস্থ্য মন্ত্ৰী ডঃ হিমন্ত বিশ্ব শৰ্মা ডাঙৰীয়াই ৰাইজে হোমিওপেথিক চিকিৎসক নিবিচাৰে বুলি কৈ শ্বহীদৰ পৰিয়াল তথা সমূহ হোমিওপেথিকৰ পৰিয়ালৰ আৱেগ অনুভূতিক আঘাত দিয়া কাৰ্যক নিন্দা কৰিছোঁ।হোমিওপেথিক চিকিৎসা বিজ্ঞান পদ্ধতি অসমৰ পৰা নাইকিয়া কৰি শ্বহীদৰ নাম মোহাৰি দিয়াৰ যি ধাৰণা তাক আমি একেমুখে ধিক্কাৰ জনাইছোঁ।নিজৰ স্বাস্থ্য বিভাগৰ ব্যৰ্থতা ডাকিবলৈ এনে ধৰণৰ মন্তব্য পৰিহাৰ কৰি কলেজ কেইখনৰ উন্নয়ন ,উত্তীৰ্ণ চিকিৎসক সকলক নিয়মীয়া নিযুক্তি ,শ্বহীদৰ পৰিয়ালক উপযুক্ত ক্ষতিপূৰণ দিয়াৰ ব্যৱস্থা তথা মহাবিদ্যালয় খনৰ সৰ্বাংগীন উন্নয়নত মন দি হোমিওপেথিক চিকিৎসা বিজ্ঞান আৰু শ্বহীদ যাদৱ নাথৰ নাম অসম তথা ভাৰতবাসীৰ আগত জনপ্ৰিয় তথা উজলাই তোলাত গুৰুত্ব প্রদান কৰি নিজৰ স্বচ্ছতাৰ পৰিচয় দিয়ক।\nযোৱা কেবাটাও দশক জুৰি চৰকাৰক উক্ত সমস্যাৰ বিষয়ে জনায় থকাৰ পাছতো ফলপ্ৰসূ হোৱা নাই যাৰ বাবে আজি মহাবিদ্যালয় কেইখনৰ ছাত্র ছাত্ৰী, চিকিৎসক সকল আন্দোলনত নামিব লগীয়া হৈছে।অসমৰ পৰা উত্তীৰ্ণ হৈ যোৱা হোমিওপেথিকৰ চিকিৎসকসকল বহি: ৰাজ্যত যেনে মেঘালয়, অৰুণাচল আদিৰ অতি দূৰ্গম এলেকাতো স্বাস্থ্য সেৱা আগবঢ়াই আহিছে অসমত নিযুক্তি নিদিয়াৰ বাবে।কলেজ বিলাকত পৰ্যাপ্ত শিক্ষক নথকা,Allied বিষয় সমূহত স্নাতকোত্তৰ পৰ্যায়ৰ শিক্ষক নথকা, মহাবিদ্যালয়ৰ চিকিৎসালয়ৰ আন্তঃগাঁথনি নিম্ন আদি কৰি বিভিন্ন সমস্যাই জুৰুলা কৰি পেলাইছে।\nঅত্যন্ত মেধাৱী ছাত্ৰ ছাত্ৰী সকলে প্ৰত্যেক বছৰে মহাবিদ্যালয় কেইখনত যথেষ্ট কঠিন প্ৰৱেশিকা পৰীক্ষাত উত্তীৰ্ণ হৈ নামভৰ্তি লৈ আছে।যদি চৰকাৰখনে নিয়মীয়া নিযুক্তি তথা পাঠদানৰ উন্নত পৰিবেশ দিব নোৱাৰে তেতিয়া এই মেধাৱী ছাত্ৰ ছাত্ৰী সকলৰ ভৱিষ্যত অন্ধকাৰত ঠেলি দিয়াৰ অধিকাৰ কত পালে সেয়া এক বিচাৰ্য বিষয়।\nজাতি মাটি ভেটি ৰক্ষা কৰাৰ নামত ক্ষমতালৈ অহা চৰকাৰৰ দিনতো শ্বহীদৰ নামত উৎসৰ্গিত মহাবিদ্যালয়ৰ এনে দুৰৱস্থা খুবেই দুৰ্ভাগ্যজনক।আমি মুখ্যমন্ত্ৰী ডাঙৰীয়াৰ হস্থক্ষেপ বিচাৰিছোঁ ।গুৱাহাটীৰ পাঞ্জাবাৰীস্থিত এই মহাবিদ্যালয় খনত নিজে এবাৰ ভ্ৰমণ কৰি ইয়াৰ পৰিস্থিতিৰ বুজ লবলৈ মুখ্যমন্ত্ৰীক অনুৰোধ কৰিছোঁ।কেৱল শ্বহীদৰ বেদী নিৰ্মাণ কৰিয়েই দায়িত্ব শেষ কৰিলে নহব, সৰ্বাংগীন উন্নয়ন খুৱেই প্ৰয়োজন ।


কলগাছিয়াৰ কালামপুৰ চৰত ভয়ংকৰ নাওঁ দুৰ্ঘটনা, ৫জন সন্ধানহীন - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nবিশ্বনাথত ভয়ংকৰ পথ দুৰ্ঘটনা, থিতাতে নিহত ২জন\nপৰ পুৰুষৰে পত্নীৰ সম্পৰ্ক! কামপুৰত পত্নী-শহুৰৰ পৰিয়ালে বিহ…\nমহানগৰীত সেনাৰ সহযোগত বন বিভাগে পানী টেংকীৰ পৰা উদ্ধাৰ কৰিলে…\nলাচিত দিৱসত পূব মণ্ডলৰ সেনা প্ৰধানে উন্মোচন কৰিব বীৰ লাচিতৰ…\nনিউ গুৱাহাটীত ৰে’ল কৰ্তৃপক্ষই নমাইছে বিভীষিকা! শ শ…\nমহানগৰীৰ কামাখ্যাত নিশা বাঘৰ বিচৰণ… চাওঁক VIDEO\nমহানগৰীৰ ভৰলুমুখৰ মডাৰ্ণ ইংলিছ হাইস্কুলত শিশু দিৱস…\nইম্ফলৰ ঠেঙাল বজাৰত আইইডি বিস্ফোৰণ, ৪ আৰক্ষী কৰ্মীসহ আহত ৫\nদিল্লীত অন্ত পৰিল অন্তিম বৈঠক, নগা শান্তি চুক্তিৰ বাবে…\nমহানগৰীত ৱৰ্ল্ড ডে অফ ৰিমেম্বাৰেঞ্চ উদযাপন, পথ দুৰ্ঘটনাত…\nপুৰণিগুদামত চোৰাং গৰু ভৰ্তি বাহন উদ্ধাৰ, চামগুৰি আৰক্ষী…\nমৃত্যু নহয়! বন বিভাগে হত্যা কৰিলে কৃষ্ণক…\nমহাৰাষ্ট্ৰত চৰকাৰ গঠনক লৈ সোমবাৰে শিৱসেনা-কংগ্ৰেছৰ…\nঅযোধ্যা গোচৰৰ শুনানি লোৱা সাংবিধানিক বিচাৰপীঠৰ ন্যায়াধীশলৈ…\nকি আইন প্ৰণয়ন হ’লে ৰাজনীতিৰ পৰাই অৱসৰ ল’ব এজন কেন্দ্ৰীয়…\nসৰ্ব্বদলীয় বৈঠকঃ ফাৰুক আব্দুল্লাৰ মুক্তি, চিদাম্বৰমক সংসদৰ…\nজম্মু-কাশ্মীৰত সন্ত্ৰাসবাদীৰ IED বিস্ফোৰণ, নিহত ১, আহত ২…\n৩১.৫ অভাৰত ৭৩ ৰান সংগ্ৰহ বাংলাদেশৰ\nআমাৰ অৰ্বিটাৰৰ ফটোত ধৰা নপৰিল চন্দ্ৰযান-২ৰ ‘বিক্ৰম’ লেণ্ডাৰৰ…\nকলগাছিয়াৰ কালামপুৰ চৰত ভয়ংকৰ নাওঁ দুৰ্ঘটনা, ৫জন সন্ধানহীন\nপৰ পুৰুষৰে পত্নীৰ সম্পৰ্ক! কামপুৰত পত্নী-শহুৰৰ পৰিয়ালে বিহ খুৱাই হত্যা কৰাৰ সন্দেহ যুৱকক... • বিশ্বনাথত ভয়ংকৰ পথ দুৰ্ঘটনা, থিতাতে নিহত ২জন • মহানগৰীত ৱৰ্ল্ড ডে অফ ৰিমেম্বাৰেঞ্চ উদযাপন, পথ দুৰ্ঘটনাত নিহত সকলক স্মৰণ • মহানগৰীত সেনাৰ সহযোগত বন বিভাগে পানী টেংকীৰ পৰা উদ্ধাৰ কৰিলে পোৱালিসহ এটা হাতী • পুৰণিগুদামত চোৰাং গৰু ভৰ্তি বাহন উদ্ধাৰ, চামগুৰি আৰক্ষী ভূমিকাত সন্দেহ স্থানীয় ৰাইজৰ • জম্মু-কাশ্মীৰৰ হীৰানগৰ চেক্টৰত যুদ্ধ বিৰতি উলংঘন পাক সেনাৰ • মৃত্যু নহয়! বন বিভাগে হত্যা কৰিলে কৃষ্ণক... • ৫ কোটি টকীয়া ঢকুৱাখনা নগৰ পানীযোগান আঁচনিৰ আধাৰশিলা স্থাপন মন্ত্ৰী হিমন্ত বিশ্ব শৰ্মাৰ • চাবোনৰ কেচত ভৰাই ৰাখিছিল ৩০ লাখ টকাৰ হেৰোইন, কাছাৰত ৱাইন শ্বপৰ গৰাকীক আটক • ৮ জানুৱাৰীৰ পৰা অষ্টম বাৰ্ষিক ভৈৰৱকুণ্ড পৰ্যটন মহোৎসৱ\nডিজিটেল সংবাদ, মইনবড়ি: ইছলাম ধৰ্মাৱলম্বী লোক সকলৰ পৱিত্ৰ ঈদৰ নামাজৰ দিনা বৰপেটা জিলাৰ কলগাছিয়াৰ সমীপৱৰ্তী কালামপুৰত ভয়ংকৰ নাওঁ দুৰ্ঘটনা সংঘটিত হৈ পাঁচ গৰাকী কৈ লোক সন্ধানহীন হৈ থকা ঘটানাই অঞ্চলব্যাপী শোকৰ ছাঁ পেলাইছে। জানিব পৰা মতে কলগাছিয়া আৰক্ষী থানাৰ অন্তৰ্গত কালামপুৰ গাঁৱৰ ছামাদ আলী, ছায়েদ আলীয়ে ৰাতিপুৱা প্ৰমুখ্যে বেঁকী নদীৰ ভয়াৱহ খহনীয়াত গৃহহীন হোৱা তিনি পৰিয়ালৰ ১১ জন লোক ঈদৰ নামাজ আৰু কোৰবানী কৰিবলৈ কালামপুৰ চৰ লৈ গৈছিল। তাতেই নামাজ আৰু কোৰবানী সমাপন কৰি নিজ ঘৰলৈ উভতিবলৈ টুলুঙা নাওয়েৰে বেঁকী নদীৰ মাজেৰে যাত্ৰা কৰে। নদীৰ মাজ অংশত আহি পোৱা অৱস্থাত দুৰ্ঘটনা সংঘটিত হয়।\nআবেলি ৪.৩০ বজাত হঠাৎ উঠি অহা প্ৰচণ্ড ঘূৰ্ণীবতাহ সদৃশ প্ৰচণ্ড ধুমুহাই একে কোৱতে মুহূৰ্তৰ ভিতৰত ১১ গৰাকী যাত্ৰী সহ নাও খন পানীৰ তলত ডুবাই দিয়ে। প্ৰাণৰ মমতাত গগণ ফালি চিঞৰিল উদ্ধাৰ কৰিবলৈ কোনেও আগবাঢ়ি যাব নোৱাৰিলে। ইয়াৰে ৬ গৰাকী পুৰুষ যাত্ৰী সাতুৰি গৈ কোনোমতে প্ৰাণ ৰক্ষা কৰিবলৈ সক্ষম হয় যদিও ইয়াৰে দুজনক সংকট জনক অৱস্থাত ৰাইজে উদ্ধাৰ কৰে।\nবাকী পাঁচজন বিগত ২৪ ঘণ্টা ধৰি (আজিও) সন্ধানহীন হৈ আছে। ফলত অঞ্চলব্যাপী তীব্ৰ উৎকণ্ঠা বিৰাজ কৰিছে। জানিব পৰা মতে-কালামপুৰ গাঁৱৰ ছামাদ আলী(৫০), ছায়েদ আলী (৪০) আৰু তাৰ দুই পুত্ৰ কন্যা ক্ৰমে ইক্রমূল হুছাইন(৯), ছানিয়াৰা খাতুন(৪), মহম্মদপুৰ গাঁৱৰ আব্দুল গণিৰ কন্যা নাৰগীজ চুলতনা (৭) বাতৰি যুগুত কৰা সময়লৈকে সিন্ধানহীন হৈ আছে।\nইফালে কলগাছিয়া আৰক্ষী থানাৰ ভাৰপ্ৰাপ্ত আৰক্ষী বিষয়া ভাস্কৰ জ্যোতি দাসে খবৰ পাই ততাতৈয়াকৈ সোমবাৰে আবেলিয়েই ঘটনাস্থলীত উপস্থিত হৈ ৰাইজৰ সহযোগত উদ্ধাৰ অভিযান চলায় কিন্তু আন্ধাৰ আৰু বেয়া বতৰৰ বাবে ৰাতি ১০ বজাত অভিযান সমাপ্ত কৰে।আকৌ মঙলবাৰে ৰাতিপুৱা ৬ বজাৰ পৰা অ. চি দাসৰ নেতৃত্বত এছ ডি আৰ এফ আৰু স্থানীয় ৰাইজৰ সহযোগত প্ৰায় ৮ কিলোমিটাৰ ভাটিৰ বাঘবৰ লৈ সন্ধিয়া ৫ বজালৈ অভিযান চলায় যদিও নিৰুদ্দিষ্ট সকলৰ কোনো সন্ধান পাবলৈ সক্ষম হোৱা নহল।\nহাতত ঝাড়ু লৈ বটদ্ৰৱা থানৰ চৌহদত বিধায়িকা আঙুৰলতা ডেকা…VIDEO\nমহাৰাষ্ট্ৰৰ ৫ জিলাত বানৰ ফলত মৃত্যু হোৱা লোকৰ সংখ্যা ৪৮লৈ বৃদ্ধি…\nপৰ পুৰুষৰে পত্নীৰ সম্পৰ্ক! কামপুৰত পত্নী-শহুৰৰ পৰিয়ালে বিহ খুৱাই হত্যা কৰাৰ সন্দেহ…\nপুৰণিগুদামত চোৰাং গৰু ভৰ্তি বাহন উদ্ধাৰ, চামগুৰি আৰক্ষী ভূমিকাত সন্দেহ স্থানীয় ৰাইজৰ\nলাচিত দিৱসত পূব মণ্ডলৰ সেনা প্ৰধানে উন্মোচন কৰিব বীৰ লাচিতৰ প্ৰতিমূৰ্তি, ন-ৰূপত সজাই…\nআগৰ\tপিছৰ 1 of 4,065


ছলমানৰ অন স্ক্ৰীণ No Kissing পলিচীক লৈ আৰবাজৰ উত্তৰ! “অফ স্ক্ৰীণতেই কৰি লয় সকলো ”...– News18 Assam\nছলমানৰ অন স্ক্ৰীণ No Kissing পলিচীক লৈ আৰবাজৰ উত্তৰ! “অফ স্ক্ৰীণতেই কৰি লয় সকলো ”...\n»ছলমানৰ অন স্ক্ৰীণ No Kissing পলিচীক লৈ আৰবাজৰ উত্তৰ! “অফ স্ক্ৰীণতেই কৰি লয় সকলো ”...\nUpdated:April 23, 2021, 4:39 PM IST\nছলমানৰ No Kissing পলিচী সন্দৰ্ভত চৰ্চালৈ আহিছে ভাতৃ আৰবাজৰ মন্তব্য। আৰবাজে কৈছিল, “অফ-স্ক্ৰীণত ইমানেই কৰে যে অন-স্ক্ৰীণত কৰাৰ প্ৰয়োজন নাথাকে”\nনিজৰ ৩ দশকজোৰা বলীউদ কেৰিয়াত কেতিয়াও অন স্ক্ৰীণ Kiss নকৰা ছলমান খানে শেহতীয়াকৈ “ৰাধে” ছবিৰ বাবে তেওঁৰ এই No Kissing পলিচী ভংগ কৰাৰ পিছতেই সম্প্ৰতি চৰ্চা লাভ কৰিছে এই বিষয়টোৱে ৷ বৃহস্পতিবাৰে ট্ৰেইলাৰ মুকলিৰ পিছতেই বিষয়টো পোহৰলৈ অহাত এতিয়া ইয়াক লৈ নানান চৰ্চা ৷\nইয়াৰ মাজতে ছলমান খানৰ ভাতৃ আৰবাজে কৰা এটা মন্তব্যও চৰ্চালৈ আহিছে ৷ No kissing পলিচী সম্পৰ্ক ডবাং খানে যি নক’লেও তেওঁৰ ভাতৃ আৰবাজ খানে কৈছিল এক আচৰিত কাৰণ । দুই ভাতৃ আৰবাজ আৰু চোহেইলৰ সৈতে দ্যা কপিল শৰ্মা শ্ব'ৰ ছেটত উপস্থিত হৈ তেওঁলোকে ইজনে আনজনৰ বিষয়ে কেইবাটাও আচৰিত কথা উন্মোচন কৰিছিল । ২০১৮ চনত ইনষ্টাগ্ৰামত চনী টিভি এণ্টাৰটেইনমেণ্টে শ্বেয়াৰ কৰা এটা পুৰণি প্ৰ'ম'ত ছলমানৰ No Kissing পলিচী সম্পৰ্কত আৰবাজে কৈছিল, “অফ-স্ক্ৰীণত ইমানেই কৰে যে অন-স্ক্ৰীণত কৰাৰ প্ৰয়োজন নাথাকে” ৷ যিয়ে আচৰিত কৰি তুলিছিল দৰ্শকক ৷\nলক্ষ্যণীয় যে, ছয় বছৰ পূৰ্বে আথিয়া চেট্টী-সূৰজ পাঞ্চোলীৰ প্ৰথম ছবি “হিৰো”ৰ ট্ৰেইলাৰ মুকলি অনুষ্ঠানত ডাবাং খানে কৈছিল, তেওঁ ভাৱে ৰূপালী পৰ্দাত Kissing দৃশ্যৰ কোনো প্ৰয়োজন নাই । লগতে হিৰো ছবিখনত Kissing দৃশ্য সম্পাদনা কৰাৰ বিষয়ে সোধা প্ৰশ্নৰ উত্তৰত ছলমানে কৈছিল, "ছবিখনত কোনো Kissing দৃশ্য নাই । আমি এটা ৰাখিব বিচাৰিছিলো কিন্তু চলচ্চিত্ৰ নিৰ্মাতাসকলে অস্বীকাৰ কৰিছিল। মই যিহেতু Kissing দৃশ্য কেতিয়াও কৰা নাই, তেনেস্থলত মই কেনেকৈ সূৰজ আৰু আথিয়াক এয়া কৰিবলৈ ক'ব পাৰো?\nইপিনে দ্যা হিন্দুৰ সৈতে হোৱা আন এক সাক্ষাৎকাৰতো অভিনেতাজনে কৈছিল যে তেওঁ পৰ্দাত কেতিয়াও নায়িকাক Kiss নকৰাৰ প্ৰকৃত কাৰণ হৈছে তেওঁ ইয়াক লৈ অস্বস্তি অনুভৱ কৰে ।\nঅৱশ্যে, শেহতীয়াকৈ মুক্তিপাবলগীয়া ছবি “ৰাধে: ইয়োৰ মোষ্ট ৱাণ্টেড ভাই”ত ছলমানক দিশা পাটানিৰ সৈতে অন স্ক্ৰীণত Lips kiss কৰা দেখিবলৈ পোৱা গৈছে । ছবিখনৰ একচন-পেকড ট্ৰেইলাৰৰ মাজতেই এই kissing দৃশ্য দেখিবলৈ পোৱা গৈছিল । যি দৃশ্য দেখা মাত্ৰকে ছলমানৰ অনুৰাগীসকলৰ এটা অংশ আচৰিত হৈ পৰাৰ লগতে আন একাংশই আকৌ তিনি দশকতকৈও অধিক সময়জোৰা কেৰিয়াৰত অৱশেষত বলীউডৰ চুপাৰষ্টাৰগৰাকীৰ প্ৰথমটো অন-স্ক্ৰীণ Kiss চাবলৈ পাই ছবিখনক লৈ উত্তেজনা প্ৰকাশ কৰিছে ।\nFirst published: April 23, 2021, 4:29 PM IST


Olmin Ch in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Olmin Ch ar byavahar, ppali, parshwakriya, upkaar, kriya-pratikriya aaru satarkatabani\nOlmin Ch की जानकारी\nOlmin Ch ৰ লাভ আৰু ব্যৱহাৰসমূহ- Olmin Ch Benefits & Uses in Assamese- Olmin Ch ar laabh aaru byavaharsamuh\nOlmin Ch ৰ পালি আৰু সেয়া কেনেদৰে ল'ব- Olmin Ch Dosage & How to Take in Assamese - Olmin Ch ar paali aaru xeya kenedore lobo\nOlmin Ch ৰ পাৰ্শ্চক্ৰিয়াসমূহ- Olmin Ch Side Effects in Assamese- Olmin Ch ar parshwakriyasamuh\nOlmin Ch সংক্ৰান্ত সতৰ্কতাবাণীসমূহ- Olmin Ch Related Warnings in Assamese- Olmin Ch xonkranta xatarkatabanisamuh\nঅইন দৰৱৰ সৈতে Olmin Chৰ গুৰুতৰ ক্ৰিয়া-প্ৰতিক্ৰিয়া- Severe Interaction of Olmin Ch with Other Drugs in Assamese- Oinor xoite Olmin Ch ar gurutor kriya-pratikriya\nOlmin Ch মতভেদসমূহ- Olmin Ch Contraindications in Assamese- Olmin Ch nishedhsamuh\nOlmin Ch ৰ বিষয়ে সততে সোধা প্ৰশ্নসমূহ- Frequently asked Questions about Olmin Ch in Assamese- Olmin Ch ar bikhoye satate xodha prashnasamuh\nখাদ্য আৰু মদৰ সৈতে Olmin Ch ক্ৰিয়া-প্ৰতিক্ৰিয়া- Olmin Ch Interactions with Food and Alcohol in Assamese- khadya aaru modor xoite Olmin Ch kriya-pratikriya\nOlmin Ch ৰ লাভ আৰু ব্যৱহাৰসমূহ - Olmin Ch Benefits & Uses in Assamese - Olmin Ch ar laabh aaru byavaharsamuh\nOlmin Ch তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOlmin Ch ৰ পালি আৰু সেয়া কেনেদৰে ল'ব - Olmin Ch Dosage & How to Take in Assamese - Olmin Ch ar paali aaru xeya kenedore lobo\nOlmin Ch-ৰ উপাদানসমূহ - Olmin Ch Active Ingredients in Assamese - Olmin Ch-ar upadaansamuh\nOlmin Ch ৰ পাৰ্শ্চক্ৰিয়াসমূহ - Olmin Ch Side Effects in Assamese - Olmin Ch ar parshwakriyasamuh\nগৱেষণাৰ ভিত্তিত, Olmin Ch ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOlmin Ch সংক্ৰান্ত সতৰ্কতাবাণীসমূহ - Olmin Ch Related Warnings in Assamese - Olmin Ch xonkranta xatarkatabanisamuh\nOlmin Ch-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Olmin Ch লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nOlmin Ch-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Olmin Ch এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Olmin Ch কি প্ৰভাৱ দেখা গৈছে?\nOlmin Chৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Olmin Ch কি প্ৰভাৱ দেখা গৈছে?\nOlmin Chৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Olmin Ch ৰ কি প্ৰভাৱ দেখা গৈছে?\nOlmin Ch গ্ৰহণ কৰাৰ পিছত আপোনাৰ হৃদয় ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nঅইন দৰৱৰ সৈতে Olmin Chৰ গুৰুতৰ ক্ৰিয়া-প্ৰতিক্ৰিয়া - Severe Interaction of Olmin Ch with Other Drugs in Assamese - Oinor xoite Olmin Ch ar gurutor kriya-pratikriya\nOlmin Ch তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOlmin Ch মতভেদসমূহ - Olmin Ch Contraindications in Assamese - Olmin Ch nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Olmin Ch লোৱা অনুচিত যাতে -\nOlmin Ch ৰ বিষয়ে সততে সোধা প্ৰশ্নসমূহ - Frequently asked Questions about Olmin Ch in Assamese - Olmin Ch ar bikhoye satate xodha prashnasamuh\nএই Olmin Ch-এ অভ্য়াস বা নিচাৰ সৃষ্টি কৰে নেকি?\nনহয়, Olmin Chয়ে অভ্যাসৰ সৃষ্টি নকৰে।\nOlmin Ch লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, চিকিত্সা পৰামৰ্শ অনুসাৰেহে Olmin Ch লওক।\nনহয়, Olmin Chয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Olmin Ch ক্ৰিয়া-প্ৰতিক্ৰিয়া - Olmin Ch Interactions with Food and Alcohol in Assamese - khadya aaru modor xoite Olmin Ch kriya-pratikriya\nখাদ্য আৰু Olmin Chৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Olmin Ch আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Olmin Chৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Olmin Ch লোৱাৰ পাৰ্শ্চক্ৰিয়াৰ বিষয়ে তথ্য নাই।\nOlmin Ch ৰ অনুকল্প - Substitutes for Olmin Ch in Assamese\nOlmin Ch ৰ মূল্য আৰু পেকৰ চাইজ - Olmin Ch Price and Pack Size in Assamese - Olmin Ch ar mulya aaru pakor size\nআপুনি বা আপোনাৰ পৰিয়ালৰ কোনোবাই Olmin Ch লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Olmin Ch ব্যৱহাৰ কৰিছিল নেকি?\nআপুনি কিমান পৰিমাণে Olmin Ch সেৱন কৰিছিল?\nআপুনি Olmin Ch ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Olmin Ch সেৱন কৰে?


সন্মান - নৱম শ্ৰেণী -অসমীয়া সাহিত্য চয়নিকা - Gorajan Goodluck Tutor Centre\nHome অসমীয়া অসমীয়া সাহিত্য চয়নিকা নৱম শ্ৰেণী সন্মান - নৱম শ্ৰেণী -অসমীয়া সাহিত্য চয়নিকা\nসন্মান - নৱম শ্ৰেণী -অসমীয়া সাহিত্য চয়নিকা\nAdmin May 12, 2020 অসমীয়া, অসমীয়া সাহিত্য চয়নিকা, নৱম শ্ৰেণী,\n১/অতি চমু উত্তৰ দিয়া ঃ\n(ক) অধিকাৰ আৰু শাসনকৰ্তা নথকা দেশ এখনে কেনেকুৱা আচৰণ কৰে ?\nউত্তৰঃ অধিকাৰ আৰু শাসনকৰ্তা নথকা দেশ এখনত মানুহে স্বপ্ৰধান হৈ নিজৰ ইচ্ছাৰ দৰে আচৰণ কৰে ৷\n(খ) ছাত্ৰৰে শিক্ষকৰ ধাৰ শুজিব পাৰেনে ?\nউত্তৰঃ ছাত্ৰৰে শিক্ষকৰ ধাৰ শুজিব নোৱাৰি ৷\n(গ) ' তেওঁ দেৱতাৰো দেৱতা , বিধাতাৰো বিধাতা , ৰজাৰো ৰজা '- তেওঁ ' কোন ?\nউত্তৰঃ ঈশ্বৰ ৷\n(ঘ) হেমচন্দ্ৰ বৰুৱা কোনখন কাকতৰ সম্পাদক আছিল ?\nউত্তৰঃ ' আসাম নিউজ ' কাকতৰ সম্পাদক আছিল ৷\n(ঙ) ' হেমকোষ ' কি ?\nউত্তৰঃ হেমকোষ হ'ল হেমচন্দ্ৰ বৰুৱাই লেখা এখন অসমীয়া অভিধান ৷\n(চ)'কানীয়াৰ কীৰ্তন'ৰ ৰচক কোন ?\nউত্তৰঃ হেমচন্দ্ৰ বৰুৱা ৷\n২/ ' ঈশ্বৰৰ পাছতে পিতৃ-মাতৃ আমাৰ মাননীয় ' --- কথাষাৰ বুজাই লিখা ৷\nউত্তৰঃ ' ঈশ্বৰৰ পাছতে পিতৃ-মাতৃ আমাৰ মাননীয় ' কাৰণ তেওঁবিলাকেই আমাক জন্ম দিছে আৰু তেওঁলোকৰ পৰাই আমি এই বিচিত্ৰ সংসাৰ দেখিবলৈ পাইছোঁহক ৷ আমি কেঁচুৱা থকা অৱস্থাত যেতিয়া আমি খোজ কাঢ়িব নোৱাৰিছিলো তেতিয়া তেওঁবিলাকে আমাক অত দুখ সহি তেওঁলোকৰ কোলাত আমাক তুলিছিল ৷ আমি নাখালে তেওঁবিলাকে তেওঁবিলাকৰ আহাৰত ৰুচি নহৈছিল ৷ আমি গাত দুখ পালে বা নৰিয়া পৰিলে শোকত তেওঁবিলাকে আমাৰ বেমাৰ ভাল হবৰ নিমিত্তে যত্ন কৰিছিল আনকি আমাৰ কুশলৰ কাৰণে প্ৰাণকে উচৰ্গিছিল ৷ আমি অলপ ডাঙৰ হলে সিবিলাকে আমাক প্ৰাথমিক জ্ঞান-বিদ্যা দি ভাল মানুহ হবৰ বাবে নেৰা নেপেৰা চেষ্টা অব্যাহত ৰাখিছিল ৷ এতিয়াও আমি ধনী , মানী ,যশস্বী হ'লে সিবিলাকৰ আনন্দৰ সীমা নাথাকে আৰু সেই পিতৃ-মাতৃৰ মুখ মলিন আৰু চকু লোতকেৰে পূৰ হয় যেতিয়া দুৰ্যশ বা দুৰ্ভাগ্যৰ কথা শুনে ৷ গতিকে আমি সদায় তেওঁলোকৰ আজ্ঞা মানিব আৰু সিবিলাকৰ সন্মান কৰিব লাগে ৷ তেওঁবিলাকৰ বুঢ়া কালত আমাৰ শক্তি অনুসাৰে সেৱা কৰা আৰু পোহ্পাল দি তেওঁবিলাকক সুখেৰে ৰখাটোও আমাৰ কৰ্তব্য ৷\n৩/ শিক্ষকৰ প্ৰতি ছাত্ৰই মান সৎকাৰ কিয় ৰাখিব লাগে ?\nউত্তৰঃ কণা মানুহক যিজনে চকু দিয়ে , তেওঁ যে কণাৰ পৰম উপকাৰী আৰু মান্য , তাত একো সংশয় নাই ৷ ঠিক একেদৰে শিক্ষকেও ছাত্ৰক চকু দিয়ে ৷ ছাত্ৰৰ চকু থাকোঁতেও যি বস্তু নেদেখি আৰু যি কথা নুবুজি কণৰ নিৱিনা হৈ থাকে , অধ্যাপকৰ অনুগ্ৰহত চকু মুকলি হৈ থাক দেখিব আৰু বুজিব পৰা যায় ৷ এনে অধ্যাপকৰ প্ৰতি যি সন্মান নকৰে , তাৰ সমান অশলাগি মানুহ নাই ৷ ছাত্ৰই কোনো দিন শিক্ষকৰ ধাৰ শুজিব নোৱাৰে ৷ সেইবাবে আমি শিক্ষকৰ প্ৰতি ছাত্ৰই মান সৎকাৰ ৰাখিব লাগে ৷\n৪/ ' সন্মান ' পাঠটোৰ পৰা কি কি শিকিলা , চমুকৈ লিখা ৷\nউত্তৰঃ হেমচন্দ্ৰ বৰুৱাই লিখা পাঠটোৰ পৰা আমি বহুতো নজনা কথা জানিব পাৰিলো ৷ ঈশ্বৰ , পিতৃ-মাতৃ , শিক্ষক , দেশৰ অধিকাৰ আৰু বঢ়া লোকসকল কিয় আমাৰ সন্মানৰ পাত্ৰ হয় তাৰ বিষয়ে লেখকে অতি সুন্দৰভাবে ব্যাখ্যা কৰিছে ৷ আমি ঈশ্বৰক কিয় শ্ৰদ্ধা আৰু ভক্তি কৰিব লাগে , ঈশ্বৰৰ পাছত আমাৰ সন্মানীয় বৃদ্ধা পিতৃ -মাতৃক কিয় সেৱা তথা পোহ-পাল কৰিব লাগে সেই বিষয়ে আমি শিকিলো ৷ ইয়াৰ উপৰিও শিক্ষক-শিক্ষয়িত্ৰীসকলক আমাক শিকোৱা জ্ঞানৰ বাবে আমি তেওঁলোকৰ প্ৰতি মান সৎকাৰ কৰিব লাগে ইয়াৰ বিষয়ে আমি জানিলো ৷ ঠিক একেদৰে আমাৰ দেশৰ শাসনকৰ্তাসকলে কেনেকৈ দুখ-কষ্ট সহ্য কৰি আমাৰ দেখখনক চোৰ-ডকাইত তথা অন্যায়ৰ পৰা ৰক্ষা কৰিছে , সেইবাবে তেওঁলোককো আমি শলাগ ল'ব লাগে তথা সন্মান কৰিব লাগে , এই বিষয়ে শিকিলো ৷ আমাতকৈ শ্ৰেষ্ঠ তথা মান্য বৃদ্ধা মানুহবিলাককো আমি সমুচিত সন্মান কৰিব লাগে কাৰণ তেওঁবিলাক আমাতকৈ বয়সীয়া আৰু বহুদৰ্শী ৷\nএই সকলোবোৰ কথা আমি এই পাঠটোৰ পৰা শিকিলো ৷\n১/ তলৰ শব্দবোৰৰ সমাৰ্থক শব্দ লিখাঃ\nনৰিয়া, জগত ,লোতক , চকু , হেতু , মান\nহেতু ---> কাৰণে\nমান ---> সন্মান\n২/ বিপৰীত শব্দ লিখাঃ\nশ্ৰদ্ধা ,শলাগ , আদি , দুষ্ট , জোষ্ঠ , ন্যায়\nশ্ৰদ্ধা ---> অসন্মান\nদুষ্ট ---> ভাল\nজোষ্ঠ - --> কনিষ্ঠ\nন্যায় ---> অন্যায়\nTags # অসমীয়া # অসমীয়া সাহিত্য চয়নিকা # নৱম শ্ৰেণী\nTags: অসমীয়া, অসমীয়া সাহিত্য চয়নিকা, নৱম শ্ৰেণী\nUnknown 31 July 2020 at 07:31\nUnknown 31 July 2020 at 07:34\nUnknown2December 2020 at 16:48\nপ্ৰথম গোট পৰীক্ষা ( UNIT TEST 1 ) : General Mathem...\nNARRATION CHANGE TEST - 1\nদুটা চলকত ৰৈখিক সমীকৰণ যোৰ - সাধাৰণ গণিত -দশম শ্ৰেণী\nমই অসমীয়া -চৈয়দ আব্দুল মালিক -দশম শ্ৰেণী - অসমীয়া ...\nদৃশ্যান্তৰ -হৰেকৃষ্ণ ডেকা - অসমীয়া সাহিত্য চয়নিকা\nউপসৰ্গ আৰু অনুসৰ্গ -অসমীয়া ব্যাকৰণ - দশম শ্ৰেণী(s...\nCoordinate Geometry - Class9- Maths - Chapter 3...\nঅখণ্ড সংখ্যা - সপ্তম শ্ৰেণী - গণিত\nভগ্নাংশ আৰু দশমিক - সপ্তম শ্ৰেণী\nPOLYNOMIALS - CLASS9[বহুপদ - নৱম শ্ৰেণী]\nNUMBER SYSTEM -CLASS 9[সংখ্যা প্ৰণালী - নৱম শ্ৰেণী ]\nসমাৰ্থক শব্দ - দশম শ্ৰেণী - অসমীয়া ব্যাকৰণ (HSLC...\nপুৰণি শব্দৰ আধুনিক ৰূপ - দশম শ্ৰেণী- অসমীয়া ব্যাক...\nছন্দ- দশম শ্ৰেণী -অসমীয়া ব্যাকৰণ ( HSLC -2021)\nQuiz4: Preposition Test\nPreposition Quiz Test -5\nPREPOSITION QUIZ TEST 6\nQuiz1-Voice Change TEST\nপ্ৰাচীন ভাৰতীয় শিক্ষা - হেমচন্দ্ৰ গোস্বামী -দশম...\nধৰ ঝাড়ু ধৰ ভাই --দশম শ্ৰেণী- অম্বিকাগিৰী ৰায়চৌ...


আমি নাখাবলৈও শিকিব লাগে নেকি? (অচিন্ত বৰঠাকুৰ) - সাহিত্য ডট অৰ্গ\nআমি নাখাবলৈও শিকিব লাগে নেকি? (অচিন্ত বৰঠাকুৰ)\nমানুহে জীয়াই থাকিবৰ উদ্দেশ্যে খাদ‌্য খায় নে খাদ‌্য খাবৰ উদ্দেশ‌্যেহে জীয়াই থাকে, সেইটো এটা পুৰণি আৰু বহু বিতৰ্কিত প্ৰশ্ন। পৃথিৱীৰ প্ৰায় প্ৰতিজন ব‌্যক্তিৰেই পৰিশ্ৰমৰ প্ৰত‌্যক্ষ বা পৰোক্ষ উদ্দেশ‌্য হৈছে নিজৰ, পোষ‌্যজনৰ বা দুৰ্দশাগ্ৰস্তজনৰ বাবে আহাৰ যোগাৰ কৰা। উদৰ পূৰাই দুবেলা দুমুঠি খাবলৈ নোপো‌ৱাসকলে খাদ‌্যৰ বাবে জী‌ৱনসংগ্ৰামত ৰত হয় আৰু খাদ‌্যৰ অভা‌ৱ নাইকিয়া হো‌ৱাৰ পিছত জিভাৰ জুতি আৰু খাদ‌্যসঞ্চয়ৰ পিছত দৌৰে। ইপিনে, জীয়াই থাকিবৰ কাৰণে আকৌ আহাৰৰ প্ৰয়োজনীয়তাক নুই কৰাটোও অসম্ভ‌ৱ। কে‌ৱল মানুহেই নহয়, যিকোনো জী‌ৱৰ ক্ষেত্ৰত, জী‌ৱন ধাৰণৰ বাবে আহাৰৰ মৌলিক প্ৰয়োজনীয়তাখিনি নোহোৱা হ’লেই বংশবৃদ্ধিৰ বাদে অন‌্য সৃষ্টিশীলতা আৰু পৰিশ্ৰম প্ৰয়োজনবিহীন হৈ পৰিব আৰু সভ‌্যতাই স্থবিৰ হৈ পৰিব। ফলত, জনসংখ‌্যাৰ বৃদ্ধি এক অসন্তুলিত সমস‌্যা হৈ দেখা দিব আৰু ই প্ৰকৃতিক দ্ৰুতগতিত ধ্বংসৰ মূখলৈ লৈ যাব। বোধহয় সেইবাবেই প্ৰকৃতিয়ে জী‌ৱকুলক নিজৰ দখলত ৰাখিবলৈকে তেওঁলোকৰ বাবে খাদ‌্যক এক অপৰিহাৰ্য অংগ কৰি ৰাখিছে। আহাৰ গ্ৰহণ জী‌ৱকুলৰ বাবে প্ৰকৃতিসিদ্ধ নিয়ম, প্ৰতিটো জী‌ৱই নিজৰ ধৰণেৰে আহাৰ গ্ৰহণ কৰিবলৈ নিজে নিজেই শিকে। কিন্তু, জী‌ৱন ধাৰণৰ বাবে অধিকতম কিমান আহাৰৰ প্ৰয়োজন বা সুস্বাস্থ‌্যৰ কাৰণে কোনটো খাদ‌্য কিমান পৰিমাণে খো‌ৱা উচিত, সেইটো অধিকাংশ জী‌ৱয়েই সঠিককৈ অনুমান কৰিব নো‌ৱাৰে। অতিৰিক্ত, অপ্ৰয়োজনীয় বা অপকাৰী আহাৰ খো‌ৱাৰ ফলত প্ৰতিদিনেই মানুহকে ধৰি অজস্ৰ জী‌ৱ-অনুজী‌ৱই মৃত‌্যুক সাবটিবলগীয়া হয়। সেয়ে, এইখিনিতে প্ৰশ্ন হয়, জীয়াই থাকিবৰ কাৰণে দৰাচলতে আমি আহাৰ নাখাবলৈ শিকাটোও প্ৰয়োজনীয় নেকি?\nঅসমীয়াত এষাৰ কথা আছে, “কোনো মৰে হাড়ে-ছালে, কোনো মৰে মঙহৰ ভাৰে”। সমীক্ষাই কয় যে বিশ্বৰ প্ৰতি সাতজন মানুহৰ ভিতৰত গড়ে এজনে অনাহাৰে ৰাত্ৰিযাপন কৰিবলগীয়া হয়। প্ৰতিদিনে পাঁচবছৰৰ অনুৰ্ধৰ ২০,০০০ৰো অধিক শিশু‌ৱে কে‌ৱল আহাৰৰ অভাবত বা অভাৱজনিত ৰোগত আক্ৰান্ত হৈ মৃত‌্যুক সাবটিবলগীয়া হয়। ইপিনে, অধিক আহাৰৰ ফলত আকৌ প্ৰতি এশজন মানুহৰ ভিতৰত ৩৪জনে মেদবহুলতাত ভোগে। উন্নত দেশসমূহত আনকি মেদবহুলতাৰ এই হাৰ ৬৫ৰ পৰা ৭৫শতাংশ পৰ্যন্ত দেখা যায়। অৰ্থাৎ, পৃথি‌ৱীত অনাহাৰত মৃত‌্যু হো‌ৱা লোকতকৈ অতিৰিক্ত ভোজনৰ ফলত মৃত‌্যু হো‌ৱা লোকৰ সংখ‌্যা বহু বেছি। এই কথা বৰ্তমান যুগত সৰ্বজনবিদিত যে, মেদবহুলতাৰ ফলত মানুহৰ শৰীৰত উচ্চ ৰক্তচাপ, হৃদযন্ত্ৰ আৰু ৰক্ত সংবহননলীকাসংক্ৰান্তীয় ৰোগ, দ্বিতীয় শ্ৰেণীৰ মেলিটাছ মধুমেহ, তেজত কলেষ্টেৰল আৰু ট্ৰাইগ্লিছাৰইডৰ পৰিমাণ বৃদ্ধি হো‌ৱা, প্ৰজনন ক্ষমতা হ্ৰাস হো‌ৱা, হাড় আৰু গাঠৰ বিষ, কিছুমান বিশেষ প্ৰকাৰৰ কৰ্কট ৰোগ, হাপানী, নিদ্ৰাহীনতা বা নিদ্ৰাৰ আধিক‌্য, সোনকালে ভাগৰ লগা, মানসিক দুৰ্বলতা আদি ৰোগৰ উদ্ভ‌ৱ হয়। মেদবহুলতাৰ ফলত আমেৰিকা যুক্তৰাষ্ট্ৰত প্ৰতি বছৰে চাৰে তিনিলাখতকৈও অধিক লোকৰ মৃত‌্যু হয় আৰু সমগ্ৰ ইউৰোপত এই সংখ‌্যা এক মিলিয়ন। বিভিন্ন সমীক্ষাত দেখা যায় যে মেদবহুলতাই মানুহৰ আয়ুস দুবছৰৰ পৰা দহবছৰ পৰ্যন্ত হ্ৰাস কৰিব পাৰে। কে‌ৱল অতিৰিক্ত ভোজনেই নহয়, চৰ্বি বা স্নেহজাতীয় পদাৰ্থ, অধিক কাৰ্ব’হাইড্ৰেটযুক্ত খাদ‌্য, ফাষ্ট ফুড, আদি আহাৰেও মানুহক মেদবহুল কৰাত সহায় কৰে।\nকো‌ৱা হয়, “ছাগলে নাখায় কি, পাগলে নকয় কি?”। তৃণভোজী প্ৰাণীৰ ভিতৰত ছাগলীৰ খাদ‌্যতালিকাখন অতি দীঘলীয়া। সৰ্বভোজী প্ৰাণীৰ ক্ষেত্ৰত এই তালিকাখন হয়তো আৰু দীঘলীয়া হো‌ৱাৰ অ‌ৱকাশ আছে। কিন্তু, মানুহৰ খাদ‌্য তালিকাৰ দীৰ্ঘতাৰ লগত ফেৰ মাৰিব পৰা প্ৰাণী বোধহয় এই পৃথি‌ৱীতেই বিৰল। বিষাক্ত আৰ্ছেনিককে ধৰি এই পৰ্যন্ত আবিষ্কাৰ হো‌ৱা আৰু পৰ্যাবৃত্ত তালিকাত স্থান লাভ কৰা এশ দহবিধ মৌলৰ ভিতৰত কিজানি নব্বৈবিধেই মুক্ত বা যোজিত ৰূপত অথবা প্ৰাণীজ বা তৃণজ আহাৰৰ ৰূপত ভক্ষণ কৰে মানুহে। তাৰে কিছুমান ঔষধৰ ৰূপত আৰু কি‌ছুমান জ্ঞাতে বা অজ্ঞাতে খাদ‌্যৰ ৰূপত। কিছুমান আহাৰে দেহত বিষক্ৰিয়াৰ সৃষ্টি কৰিব পাৰে আৰু আন কিছুমান আহাৰে ৰোগ সৃষ্টিকাৰী বীজাণুক দেহৰ ভিতৰলৈ প্ৰ‌বেশ কৰাব পাৰে। ১৯৯৮ চনত উন্নয়নশীল দেশসমূহত খাদ‌্যজনিত ডায়েৰিয়া ৰোগত আক্ৰান্ত হৈ প্ৰায় ১৮লাখ শিশুৰ ম‌ৃত‌্যু ঘটিছিল। উন্নত দেশসমূহত প্ৰতি তিনিজন ব‌্যক্তিৰ ভিতৰত এজন এনে খাদ‌্যজনিত ৰোগত আক্ৰান্ত হয়। কে‌ৱল আমেৰিকা যুক্তৰাষ্ট্ৰতেই প্ৰতি বছৰে প্ৰায় ৭৬ মিলিয়ন লোক খাদ‌্যজনিত ৰোগত আক্ৰান্ত হয় আৰু ৫০০০লোকে মৃত‌্যুক সাবটিবলগীয়া হয়। অকল খাদ‌্যই নহয়, ঔষধৰ বিষক্ৰিয়া বা পাৰ্শ্ব প্ৰতিক্ৰিয়াৰ ফলতো বছৰি বহুতো মানুহ শাৰীৰিকভাবে অসুস্থ হৈ পৰা বা আনকি মৃত‌্যু পৰ্যন্ত হো‌ৱাৰ নজিৰ আছে। খাদ‌্যবস্তুৰ উৎপাদন বা সংৰক্ষণৰ সময়ত প্ৰয়োগ কৰা কীটনাশক দ্ৰব‌্যৰ পাৰ্শ্ব প্ৰতিক্ৰিয়াৰ ফলতো বছৰি প্ৰায় ৩,৬০,০০০জন লোকৰ মৃত‌্যু হয়। ইয়াৰ ৯০শতাংশতকৈও অধিক লোক অনুন্নত আৰু উন্নয়নশীল দেশসমূহৰ বাসিন্দা।\nখাদ‌্য গ্ৰহণৰ ক্ষেত্ৰত সংযমী হো‌ৱাৰ পৰম্পৰা অন‌্যান‌্য দেশসমূহৰ তুলনাত ভাৰতবৰ্ষত অতি প্ৰাচীন আৰু আদৰ্শনীয়। “বাছি খাবা, জাগি শুবা” বুলি অসমীয়াতো কথা এষাৰ আছে। ভাৰতীয় চিকিৎসাবিধিৰ পৌৰাণিক পুথি, আয়ুৰ্বেদ শাস্ত্ৰতেই প্ৰতিটো ৰোগৰ বাবে পথ‌্য আৰু অপথ‌্যসমূহক লিপিবদ্ধ কৰি থো‌ৱা হৈছে। অন‌্যান‌্য থলু‌ৱা চিকিৎসা পুথিতো কোন কোন ৰোগৰ বাবে কি কি খাদ‌্য খো‌ৱা অনুচিত, সেয়া উল্লেখ কৰা হয়। উদাহৰণস্বৰূপে, পেটৰ বিভিন্ন অসুখত মাছ, মাংস, কণী, নাৰিকল, বগৰী, উৰহী, তিয়ঁহ, বেঙেনা, আলু, লাউ, কোমোৰা, জলকীয়া, মছলা, ঘিউ আৰু চৰ্বিজাতীয় আহাৰ আৰু সহজে হজম নোহো‌ৱা যিকোনো খাদ‌্য খো‌ৱা নিষেধ কৰা হৈছে। হৃদৰোগ আৰু উচ্চ ৰক্তচাপত পিঁয়াজ, কণী, কঠাল, নিমখ, ভজা মাছ, দাইল, মাংস, তিতা, পালেংশাক, বন্ধাকবি, তিঁয়হ, মটৰমাহ, মাদক দ্ৰব‌্য আদি; কাহ, নিউমোনিয়া, হাপানী আদি ৰোগত কল, দৈ, কচু, লাও, পিঁয়াজ, পূৰৈশাক, ভেণ্ডি, কলমৌ, বিড়ি, ধঁপাত, উৰহী, বৰা চাউল, হাঁহৰ মাংস, বৰালি মাছ, গাখীৰ বা গাখীৰৰ পৰা উৎপাদিত সামগ্ৰী আদি অপথ‌্য। মেলেৰিয়া আৰু সন্নিপাত জ্বৰত পিঁয়াজ, নহৰু, কণী; বাত বিষত উৰহী, কেৰেলা, শুকান মাছ, মাংস আদি অপকাৰী। মধুমেহত চেনী, গুড়, কুঁহিয়াৰ, নতুন চাউলৰ ভাত, ৰঙালাউ, দৈ, কচু, আলু আৰু মিঠা বস্তুসমূহ; গৰ্ভপাত ৰোধিবলৈ মাটিকঁঠাল, শিলিখা, অমিতা আদি বস্তু বৰ্জন কৰাটো অতি প্ৰয়োজনীয়।\nচন্দ্ৰ আৰু সূৰ্যৰ সৈতে পৃথি‌ৱীৰ অৱস্থান অনুযায়ী গণনা কৰি উলিওৱা পূৰ্ণিমা, আঁউসী, একাদশী, সংক্ৰান্তি আদি বিভিন্ন তিথিত উপবাস কৰাৰ দিহা দিয়া হৈছে হিন্দু ধৰ্মৰ ধৰ্মপুথিসমূহত। তাৰ উপৰি বিভিন্ন তিথিত বিভিন্ন খাদ‌্যৰ গ্ৰহণত বাধা নিষেধ আৰোপ কৰা হয়। সেই অনুযায়ী, প্ৰতিপদত কোমোৰা, দ্বিতীয়াত বহতী, তৃতীয়াত পটল, চতুৰ্থীত মূলা, পঞ্চমীত বেল, ষষ্ঠীত নিম্ব, সপ্তমীত তাল, অষ্টমীত নাৰিকল, ন‌ৱমীত কল, দশমীত কলমৌ, একাদশীত উৰহী, দ্বাদশীত পুৰৈশাক, ত্ৰয়োদশীত বেঙেনা, চতুৰ্দশী মাটিমাহ, পূৰ্ণিমা, আঁউসী আৰু সংক্ৰান্তিত তৈলমৎস আৰু মাংস খো‌ৱা অনুচিত বুলি কো‌ৱা হয়। এই ধৰ্মৰ নিয়ম মতে বিভিন্ন পূজা-সে‌ৱাত আৰু মৃতকৰ সৎকাৰ সম্পৰ্কীয় কাৰ্যত জড়িত হো‌ৱা লোকৰ প্ৰতিও নিৰ্দিষ্ট উপায়েৰে উপ‌বাসৰ স্পষ্ট নিৰ্দেশনা আছে। ইয়াৰ উপৰি, সোমবাৰে শি‌ৱভক্তই, মঙ্গলে শাক্তসকলে, বৃহস্পতি বাৰে লক্ষ্মীৰ উপাসকে, শুক্ৰ বাৰে সন্তোষী দে‌ৱী আৰু শণিবাৰে শণিৰ সাধকসকলে নিৰ্দিষ্ট প্ৰক্ৰিয়াৰে উপবাস ৰাখে। ভাৰতীয় নাৰীৰ কৰবা চৌথ বা ন‌ৱৰাত্ৰিৰ উপবাসৰ বিষয়ে পৃথি‌ৱীৰ বহুতো লোক জ্ঞাত।\nভাৰতৰ উপৰি পৃথি‌ৱীৰ আন আন ধৰ্মতো উপবাসৰ প্ৰচলন আছে। ইছলাম ধৰ্মত ৰমজান মাহত প্ৰতিদিনে উপবাসে থকাৰ নিয়ম আছে। বৌদ্ধ ভিক্ষুসকলে দিনটোত মাত্ৰ এবাৰহে আহাৰ গ্ৰহণ কৰে বুলি জনা যায়। সিদ্ধিলাভৰ তপস্যাত মগ্ন হো‌ৱাৰ সময়ত এওঁলোকে দীৰ্ঘদিন ধৰি উপবাসে থাকে। জৈন ধৰ্ম আৰু শিখ ধৰ্মতো কিছুমান নিৰ্দিষ্ট দিনত উপবাসৰ দিহা দিয়া হয়। খ্ৰীষ্টধৰ্মত চাৰি ধৰণৰ উপবাসৰ নিয়ম আছে যদিও সেয়া ভোকাতুৰ বা দুৰ্দশাগ্ৰস্তজনৰ হাতত নিজৰ আহাৰ আৰু কাপোৰ তুলি দিবৰ বাবেহে। গ্ৰীক আৰু ৰোমান কেথলিকসকলৰ মাজতো উপবাসৰ নিয়ম পুৰণি কালৰ পৰা চলি আহিছে। উপবাসৰ ফলত পাচন তন্ত্ৰই জিৰণি পায় আৰু খাদ‌্যনলী পৰিষ্কাৰ হো‌ৱাত সহায় হয়। যুক্তৰাষ্ট্ৰৰ ৰাষ্ট্ৰীয় বিজ্ঞান একাডেমীত চলো‌ৱা অধ‌্যয়ণ অনুসৰি উপবাসৰ ফলত মেদবহুলতা আৰু শাৰীৰিক ওজন হ্ৰাস হয় আৰু তাৰ পৰা উদ্ভ‌ৱ হো‌ৱা আনুসাংগিক ৰোগসমূহৰ পৰা হাত সাৰিব পৰা যা‌য়। উপবাসে উচ্চ ৰক্তচাপ, মধুমেহ আৰু তেজত কলেষ্টেৰলৰ পৰিমাণ হ্ৰাস কৰাত সহায় কৰে। এনে উপবাসৰ ফলত ধৰ্মীয় লাভালাভৰ বিশ্বাসৰ জৰিয়তে বা মানসিক প্ৰশান্তিৰ যোগান ধৰে আৰু ইয়াৰ উপৰি খাদ‌্যও ৰাহি হো‌ৱা দেখা যায়। এনেদৰে ৰাহি হো‌ৱা খাদ‌্যৰে বা খাদ‌্যৰ খৰছেৰে অভা‌ৱীজনৰ দুখ দূৰ কৰাৰ ক্ষেত্ৰত পদক্ষেপ ল’ব পৰা যায়।\nউল্লেখযোগ‌্য যে, উপবাস পালন কৰা লোকসকলৰ ভিতৰত অধিকাংশই ভাৰতবৰ্ষৰ বাসিন্দা আৰু ২০০৮ চনৰ এক সমীক্ষা মতে এই দেশত মেদবহুলতাৰ হাৰ মাত্ৰ ১২শতাংশ, যিটো পৃথি‌ৱীৰ উন্নত দেশসমূহৰ তুলনাত তিনিগুণ কম। বৰ্তমান কালত গোলকীকৰণৰ ফলত পাশ্চাত্য আগ্ৰাসনৰ কবলত পৰি ভাৰতীয়সকলৰ মাজত পৰম্পৰাগত ধ‌্যান-ধাৰণাসমূহৰ পৰিবৰ্তন ঘটিছে, যাৰ ফলত খাদ‌্যাভাস আৰু শাৰীৰিক পৰিশ্ৰমৰ সন্তুলন কমি আহিছে। উল্লেখযোগ‌্য যে ২০০৮ চনতকৈ দহবছৰ আগত কৰা সমীক্ষাত ভাৰতত মেদবহুলতাৰ হাৰ আছিল মাত্ৰ ৯ শতাংশ। দহ বছৰত মেদবহুল লোকৰ সংখ‌্যাত এই তিনি শতাংশৰ বৃদ্ধিয়ে ইয়াৰ লগত সংগতি থকা উচ্চ ৰক্তচাপ আৰু মধুমেহ ৰোগীৰ সংখ‌্যাও দ্ৰুতগতিত বৃদ্ধি কৰি আনিছে। অবশ‌্যে এই ৰোগসমূহৰ বাবে কে‌ৱল মেদবহুলতাই দায়ী নহয় বুলিও কো‌ৱা হয় যদিও ৰোগীৰ সংখ‌্যাৰ বৃদ্ধিয়ে দেশখনৰ লোকৰ মাজত আহাৰ আৰু জী‌ৱনশৈলীৰ পৰিবৰ্তনকেই সূচাইছে বুলি বিশেষজ্ঞসকলে মন্তব‌্য কৰে। অনাগত দিনবোৰত গোলকীকৰণে দেশখনলৈ আৰু অধিক পৰিবৰ্তন অনাৰ আশংকা প্ৰকাশ কৰে বিশেষজ্ঞই। পুৰণিকলীয়া খাদ‌্য বা শ্ৰমজী‌ৱিতাৰ বিপৰীতে দেশখনৰ যু‌ৱ প্ৰজন্মই পৰ্যায়ক্ৰমে বিদেশী নমুনাৰ খাদ‌্য আৰু শ্ৰমবিহীন জী‌ৱন কটো‌ৱাৰ প্ৰতি অধিক আগ্ৰহী হৈ গৈ থকাহে দেখা গৈছে। ভাৰতত এতিয়া খাবলৈ শিকো‌ৱাৰ আৰু পৰিবেশন কৰাৰ বিভিন্ন মাধ‌্যম সহজলভ‌্য হৈ পৰিছে, কিন্তু এখন সুস্থ-সবল ভাৰতৰ বাবে বৰ্তমান নাখাবলৈ শিকাৰ প্ৰয়োজনীয়তাও আহি পৰিছে।\n← নাৰিকলৰ গাখীৰেৰে মিছা মাছ (বেংগলী চিংৰি মালাই কাৰী) (তিৰুজ্যোতি বৰা দাস)\nদুৱাই ভজা চিৰা (ৰিজিত বৰুৱা) →\nঅলপ গৰ্বৰো প্ৰয়োজন – বি জে ৰঞ্জন\nমৰাণৰ পৰা মিলানলৈ – কিছু অভিজ্ঞতা\nস্মৃতিৰ পাতৰ পৰা (প্ৰতিম প্ৰতাপ বৰুৱা)\nখাওয়া, খাওয়া এবং খাওয়া!!


নীলা খামৰ চিঠি-ঊষাৰাণী দেৱী\nমোৰ অতি মৰমৰ ,\nকেনে আছা তুমি ?তোমালৈ বুলি মোৰ হিয়াত সাঁচি থোৱা এবুকু মৰম পঠিয়াইছো এই নীলা খামটোৰ ভিতৰত ৷ সময়ে যদি তোমাক অনুমতি দিয়ে এবাৰ খামটো খুলি চাবা ৷ তুমি কিন্তু মোক নুসুধিবা , তোমাৰ অবিহনে মই কেনে আছো বুলি ? তুমি যোৱা বহুদিন হ’ল , সোনকালেই আহিবা বুলি আজিও ঘূৰি নাহিলা ৷\nতুমি জানা ? কেতিয়াবা মই নিথৰ হৈ পৰি থাকোঁ বিচনাত ৷ নিদ্ৰা দেৱীয়েও যেন মোলৈ কেৰাহিকৈ চাই আঁতৰি গুচি যায় ৷ আকৌ কেতিয়াবা ৰৈ থাকোঁ মই খিড়িকীৰ কাষত ৷ দুনয়ন ভৰা অপেক্ষাৰে মোৰ দৃষ্টি নিবন্ধ ৰাখো আমাৰ সন্মুখৰ ৰাষ্টাটোত ৷ দৰ্জাখন খুলিবলৈ ভয় লাগে জানা ? যদি সেই কাল ধুমুহাজাকে মোৰ পৰা তোমাৰ অনুভুতিখিনিকো উৰুৱাই লৈ যায় !\nমই জানো , তুমি আমাৰ দেশ মাতৃৰ ৰক্ষাৰ বাবেই মোৰ পৰা বহুদূৰলৈ গুচি গ’লা ৷ গাঁৱৰ ল’ৰা-বুঢ়া সকলোৱেই কয় ,তুমি হেনো আৰু কেতিয়াও ঘূৰি নাহা ৷ কিন্তু মোৰ মনে দেখোন মানিব ল'বই নিবিচাৰে ৷ মোৰ বিশ্বাস ,তুমি আহিবা ৷ কি কৰিম কোৱা ? তোমাৰ শৰীৰৰ কেঁচা মৰমৰ গোন্ধটোৱে যে মোক আজিকালি বৰকৈ আমনি কৰে ! যেতিয়ালৈকে এই পৃথিৱীত চন্দ্ৰ-সূৰ্য ,গছ-লতা ,বায়ু আদি থাকিব তেতিয়ালৈকে বাট চাই ৰ’ম মই তোমাৰ বাবে ৷ তুমি-মই দেখোন জীৱনে-মৰনে একেলগে থকাৰ সপোন দেখিছিলো ৷ কেনেকৈ পাহৰিম মই সেই দিনবোৰ ৷ য’ত আছিল কেৱল তোমাৰ -মোৰ মিলনৰ প্ৰতিচ্ছবি ৷ য’ত আছিল মোৰ বাবে তোমাৰ হিয়া ভৰা এবুকু মৰম ৷ যেতিয়া তোমাৰ নোমাল বুকুৰ উমেৰে গঢ়িছিলো মই মোৰ সপোনৰ বালিঘৰ , তেতিয়া দেখোন শৰতৰ স্নিগ্ধ জোনাকেও আমাক সঁহাৰি জনাইছিল ৷ তেনেহ’লে আজি মোৰ বুকু শুদা কৰি তুমি ক’লৈ গুচি গ’লা ???\nমোৰ মৰমৰ সোণ শুনা , তুমি যদি ঘূৰি নাহাঁ\nতেনেহ'লে এই পৃথিৱীত সঁচা প্ৰেমৰ সপোন ৰচিবলৈ সকলোৱেই ভয় কৰিব ৷ কিতাপৰ পাতৰ পৰা লাইলা-মজনু , মিৰি জীয়ৰীৰ কাহিনীও নোহোৱা হৈ যাব ৷\nবহুত কথা লিখিলো ৷ তুমি চাগে আমনিয়েই পাইছা নহয় জানো ? চাবা আকৌ , তোমাৰ বন্দুকৰ নলীৰ ক’লা ধোঁৱাবোৰে মোৰ অনুভুতিখিনিক একেবাৰে ছাই সদৃশ কৰি পেলাব ! আৰু নিলিখোঁ ৷ আজিলৈ ইমানতে সামৰিলো ৷ পুনৰ তোমালৈ যাচিলোঁ মোৰ অন্তৰৰ গভীৰতাত সংগোপনে ৰখা মৰমবোৰ ৷\nতোমাৰ উত্তৰৰ বাবে বাট চাই ৰ’লো ৷\nতোমাৰ মৰমৰ “মইজনী”\nLabels#ঊষাৰাণী দেৱী, #নীলা খামৰ চিঠি


স্বাৰ্থপৰ পৃথিৱীত নিঃস্বাৰ্থ হোৱাটোও এটা ভুল – বিকাশ শইকীয়া – ফটাঢোল\nপল্টন বজাৰ,পল্টন বজাৰ, পল্টন বজাৰ ……৷ খালি গাড়ী, খালি গাড়ী, খালি গাড়ী……… ৷ এই “খালি গাড়ী” শব্দটো শুনাৰ লগে লগে অৰ্ণৱে বাছ ষ্ট’পত বহি থকা বেঞ্চখনৰ পৰা উঠিল৷ যদিও সি জানে গাড়ীখন খালি নহয়৷ বহিবলৈ চিট পোৱাটো টান৷ তথাপি খালি গাড়ী মাতষাৰ শুনিলে ঠিয় হৈ যোৱাৰ সাহসকণ হয়৷\nবাছত থিয়হৈ অৰ্ণৱে ভাবি আহি আছে৷ সেই ডেকা ল’ৰাজনে খালি গাড়ী বুলি চিঞৰি চিঞৰি কিমানৰ যে পেট ভৰাই আছে! মালিক,ড্ৰাইভাৰ,মেকানিক আদিসকলৰ ওপৰিও ট্ৰেফিক পুলিচলৈকে তাৰ মিছা কথাষাৰত নিৰ্ভৰশীল৷ সকলোৰে স্বাৰ্থত সি মিছা ক’লেই যেনিবা তাতে কি ক্ষতি হ’ল! এনে এখন স্বাৰ্থপৰ পৃথিৱীত সি যদি মিছা কথাষাৰৰ ঠাইত সঁচাকৈ “পল্টন বজাৰ চিট নাই” বুলি চিঞৰি যায় তাৰ চাকৰিটো থাকিবনে? সেই মিছা কথাষাৰ বেলেগ কোনোবাই ক’ব৷ কিন্তু সঁচা কোনেও নকয়৷ সেইবাবে অৰ্ণৱে মনতে ভাবি আহিছে৷ আজিৰ “স্বাৰ্থপৰ পৃথিৱীখনত নিঃস্বাৰ্থ হোৱাটোও এটা ভুল৷”\n“আস্ আস্ আস্৷” বাছৰ ভিৰৰ মাজতে অৰ্ণৱে হঠাৎ চিঞৰি উঠিল৷ কিন্তু কোনেও বুজি পোৱা নাছিল কিয় তাৰ সেই বিকট চিঞৰ৷\n“আস্ বাইদেউ আঁতৰি দিয়ক দোষ পাইছো৷” অৰ্ণৱে পুনৰ চিঞৰি উঠিল৷ কিন্তু বাইদেৱে বুজিকে পোৱা নাই যে তেওঁৰ জোঙা হাই হিলৰ চেপাত অৰ্ণৱে চিঞৰি আছে৷ যেতিয়া দেখিছে তেতিয়ালৈ অৰ্ণৱৰ ভৰিত চিন লাগি গৈছে৷ বিষত কিছু দূৰ গৈ অৰ্ণৱ আৰু বিদিশাই ফাৰ্মেচিৰ পৰা ঔষধ,বেণ্ডেড লগালে৷\n“ছ’ৰি মোৰ চেণ্ডেলৰ চেপাত আপুনি ইমান দুখ পাব বুলি ভৱা নাছিলোঁ৷ অজানিতে লাগি গ’ল৷” বিদিশাই ক’লে৷\nঅৰ্ণৱৰ উত্তৰ – “ইটচ্ অ’কে৷ হৈ যায়৷ এতিয়া বিষ অলপ আছে৷ পিছত ভাল হৈ যাব৷” স্মিত হাঁহিটোৰ সৈতে অৰ্ণৱক দেখাত বেচ হেণ্ডচাম লাগিছে৷ তাতে তাৰ অমায়িক কণ্ঠ আজিৰ প্ৰজন্মৰ ডেকা ল’ৰাৰ মাজত বিদিশাই প্ৰথম দেখিছে৷ অৰ্ণৱে আৰু কিবা কওক বুলি বিদিশাই আশা কৰি আছে৷ ইমান পৰে নামটোও সোধা নাই৷ নিশ্চয় গাৰ্ল ফ্ৰেণ্ড থকা ল’ৰা হ’ব৷ দেখাত ইমান ধুনীয়া এটা ল’ৰাৰ গাৰ্ল ফ্ৰেণ্ড নাই! হ’বই নোৱাৰে৷ ছোৱালীজনী হৈ প্ৰথমে সুধিবও নোৱাৰে তাৰ নাম ঠিকনা৷\n“আপুনি কোনফালে যাব?”- অৰ্ণৱে হঠাতে সুধি দিলে ৷\n“পল্টন বজাৰ যাম৷ আপুনি ?”- বিদিশাইও তপৰাই উত্তৰটো দিলে৷\n“ময়ো পল্টন বজাৰে যাম৷ কিন্তু এইবাৰ বৰ বেছি ভিৰ থাকিলে বাছত নুঠিম৷ আকৌ লাগি যাব পাৰে৷”\n“হয়৷ মই যে হাই হিল নিপিন্ধোঁৱে, আজিহে আকৌ কি মন গ’ল৷ গুৱাহাটীত সবে পিন্ধি থকা দেখি বোলোঁ ময়ো পিন্ধি যাওঁ৷ পিন্ধি আহি আপোনকহে কষ্ট দিলোঁ৷”\n“তেন্তে দোষটো বাকীবোৰ হিল পিন্ধা ছোৱালীৰ গাত হে৷ হাঃহাঃহাঃ”\n“নাই নহয়৷ তেনেকৈ কোৱা নাই৷ অ’হ গাড়ী এখন আহিছে৷ খালি যেন লাগিছে৷ চিট পাম ব’লক এইখনতে যাওঁ৷”\nদুয়ো গৈ একেটা চিটতে বহিল৷\n“কথা এটা সুধিম বেয়া পাব নেকি?”-অৰ্ণৱে সুধোঁ-নুসুধোঁকৈ সুধিলে৷\n“নাই নাপাওঁ কওক৷”-বিদিশাই আগ্ৰহ দেখুৱালে৷\n“আপুনি যে ক’লে-গুৱাহাটীৰ ছোৱালীবোৰ হাই হিল পিন্ধে৷ আপুনি গুৱাহাটীৰ নহয় নেকি?”\n“নাই নহয়৷ মই তেজপুৰৰ৷ গুৱাহাটীলৈ এটা কামতহে আহিছিলোঁ৷ আজিয়ে যাম গৈ৷”\n“অহ৷ আপোনাৰ নামটো?”\n“বিদিশা৷ বিদিশা শইকীয়া৷”\n“মোৰ নাম অৰ্ণৱ বৰা৷ মই যোৰহাটৰ ৷ ইয়তে সৰু ৰূম এটা ভাৰা কৰি আছোঁ৷ পিছে মই এটা বুলি কৈ দুটা কথা সুধিলোঁ৷” অকণমান হাঁহি অৰ্ণৱে ক’লে৷\nকপালৰ পৰা গালত পৰা চুলি কেইডাল পুনৰ মূৰলৈ টানি বিদিশাইও হাঁহি হাঁহি ক’লে-“হ’ব দিয়ক ৷ একো নাই৷ নামটোহে জানিলে৷”\n“কথাটো হওঁতে হয়৷ কিন্তু ছোৱালী মানুহক কিবা ক’লে সাৱধান হ’ব লাগে৷ মই বেছি কথা কোৱা নাইতো?”\n“নাই নাই৷ ঠিকে আছে৷ আপোনাৰ কণ্ঠ অমায়িক৷ মোৰ ভালে লগিছে৷ ভবাই নাছিলোঁ আজিৰ প্ৰজন্ম ইমান অমায়িক হ’ব পাৰে বুলি৷”\n“ধন্যবাদ৷ আচলতে আমিবোৰ গাঁৱৰ ল’ৰা৷ সমনীয়াৰ সৈতে নৈশ ক্লাবলৈ নাযাওঁ৷ নামঘৰ,বিহু আদিত যাওঁ৷ গতিকে অমায়িক নোহোৱাটোহে ডাঙৰ কথা আমাৰ বাবে৷”\n“হয় হয়৷ মোৰো ভাল লাগে অসমীয়া সংস্কৃতি৷ কিন্তু আজিলৈকে বিহু নাচিবলৈ শিকা নহ’ল৷”\n“শিকিব পাৰিব৷ বিহু আমাৰ তেজত আছে৷ আমি য’তে যাওঁ ব’হাগী আমাৰ লগতে থাকে৷ সেই বাবেই আজি বিশ্বৰ যি ঠাইত অসমীয়া মানুহ;বিহুও তাত আছে৷ অৱশ্যে ইয়াৰ প্ৰসাৰ বৰ মন্থৰ৷ শামুকীয়া গতিতকৈও কম৷”\nএইদৰে কথা পাতি কিছুসময় আহি দুয়ো বাছৰ পৰা নামিল৷ অৰ্ণৱৰ কথা আৰু বিদিশাৰ আচৰণে পৰস্পৰ পৰস্পৰক প্ৰভাৱান্বিত কৰিলে৷ অৰ্ণৱে জানে ছোৱালীজনীয়ে কেতিয়াও আগতে ফোন নাম্বৰ নিবিচাৰে৷ সি নিজে বিচাৰিব লাগিব৷ আজিলৈকে কোনো ছোৱালীয়ে তাক নিৰাশ কৰা নাই৷ এইবাৰ যদি ৰেকৰ্ডটো ভাগি যায়৷ নাই সিও ৰেকৰ্ড ভাঙিবলৈ দিব নোৱাৰে৷ দৰকাৰ হ’লে নাম্বাৰেই নালাগে৷ কিন্তু নল’লেও যে জন-সমুদ্ৰত তাই হেৰাই যাব৷ আনহাতে বিদিশাৰ মনতো একে ভাৱ৷ ফোন নাম্বাৰটো বিচাৰিলে দিম নে নিদিম৷ দিলেও নিজৰ ৱেইট কমি যাব৷ নিদিলেও বেয়া হ’ব৷ তাতে ল’ৰাটোৰ কথাতে বুজিব পাৰি ফোন নাম্বাৰ লৈ আমনি কৰা জাতৰ নহয়৷\n“আপুনি ফেইচবুকত আছে নে ?”-অৰ্ণৱে সুধিলে ৷\n“অঁ হয় আছোঁ৷”\n“তেন্তে ৰিকুৱেষ্ট দিওঁ৷ কথা পাতি ভাল লাগিল আপোনাৰ লগত৷”\n“অঁ দিব পাৰে৷”\nদুদিন মানৰ পিছৰ অৰ্ণৱে দেখে “বিদিশা হেজ চেঞ্জড হাৰ প্ৰফাইল পিক”৷ সি লাইক দিলে আৰু কমেণ্টচত লিখিলে “ধুনীয়া”৷ বিদিশাৰ ৰিপ্লাই “ধন্যবাদ”৷\nঅৰ্ণৱে এইবাৰ পোনেই ইনবক্সলৈ আহি ক’লে-“হাই,ইনবক্সলৈ অহা বাবে চ’ৰি! চিনি পাইছে নে বাৰু?”\nবিদিশা – “ইটচ অ’কে৷ কিয় চিনি নাপাম! পাইছোঁ৷ আহিব পাৰে মোৰ ইনবক্সলৈ৷”\nঅৰ্ণৱ – “অহ ৷ ঠিক আছে তেন্তে৷ ভাল নে?”\nবিদিশা – “মোৰ ভাল৷ আপোনাৰ ভাল নে ?”\nঅৰ্ণৱ – “ভাল মোৰ৷ পিছে এতিয়া কথা পাতিব নোৱাৰিম৷ ভাত ৰান্ধিবলৈ আছে৷ অকলে থাকোঁযে! পিছত কথা পাতিম৷ গুড নাইট৷”\nবিদিশা – “ঠিক আছে ৰান্ধক৷ গুড নাইট৷”\nএইদৰে বহুত দিন গুড নাইট,গুড মৰ্ণিং, ভাল-বেয়া,কি খালে, কি ৰান্ধিলে, ঘৰত সকলোৰে ভাল নে ইত্যাদি ইত্যাদি মেছেজৰ আদান-প্ৰদান চলিল৷ ইজনে-সিজনৰ ৰুচি-অভিৰুচিবোৰ জনা হ’ল৷ বিশেষকৈ অৰ্ণৱৰ প্ৰিয় খাদ্যবোৰ বিদিশাই ঘৰতে প্ৰস্তুত কৰি হোৱটচএপত ফটো দিবলৈ ধৰিলে৷ অৰ্ণৱৰ ৰন্ধন প্ৰকৰণবোৰৰ ফটো দেখিলেই বিদিশাই বুজি পায় যে অৰ্ণৱৰ সমান পাৰ্গত তাই নহয়৷ উত্তৰ ভাৰত,দক্ষিণ ভাৰত, পৰম্পৰাগত খাদ্য বহুতৰ নাম তাই প্ৰথমবাৰ অৰ্ণৱৰ মুখৰ পৰা শুনিছে৷ কোম্পানীত চাকৰি কৰা অৰ্ণৱে কেতিয়া সময় পায় এইবোৰ শিকিবলৈ৷ অৰ্ণৱৰ কবিতা,গল্পইও বহুতৰে অন্তৰ চুই গৈছে৷ সেইবোৰে তাইক একো প্ৰভাৱান্বিত কৰিব পৰা নাই৷ কিন্তু সদায় অৰ্ণৱক প্ৰশংসা কৰি গৈছে৷\nগাঁৱৰ ল’ৰাবোৰ সঁচাই আচৰিত৷ পানীত নাও দিলেও চলাব, মাটিত গাড়ী পালেও চলাব৷ নাঙল দিলেও হাল চলাব, কম্পিউটাৰতো কিবৰ্ড চলাব৷ চহৰৰবোৰে কেৱল গাড়ীখন বা কিবৰ্ডখনহে পাৰে৷ এটা ভাল প্লেটফৰ্মৰ অভাৱতহে সিহঁতৰ প্ৰতিভাবোৰ সুপ্ত হৈ থাকে৷ এই কথাবোৰ ভবি থাকোঁতেই তাই পুৰণা প্ৰেমিকজনলৈ মনত পৰি গ’ল৷ তাৰ বাইক চলোৱা ষ্টাইল দেখিয়েইটো প্ৰথমবাৰ প্ৰেমত পৰিছিল তাই৷\nদিল্লীত পিছত প্ৰথমবাৰ তাক লগ পাইছিল৷ অসমীয়া ল’ৰা এটাক দিল্লীত আপোন নকৰি তাই কাক কৰিব! দিল্লীত পঢ়িবলৈ গৈ তাৰ লগত হোৱা প্ৰেম পিছত সৰ্বজনবিদিত৷ পঢ়াৰ সময়ত তাৰ লগত বহু সময় পাৰ কৰে৷ তাৰ সান্নিধ্যত থাকিয়েই নৈশক্লাব, লেট নাইট পাৰ্টী ইত্যাদিৰ সৈতে বিদিশাৰ পৰিচয় ঘটিছিল৷ বহু সময় পাৰ কৰিছে তাই সেইবোৰৰ মাজত৷ কিন্তু তাই জনা নাছিল ভাললৈ নে কাললৈ৷\nসময় বাগৰি গ’ল৷ পঢ়াৰ পিছত চাকৰি পোৱা নাই৷ আনহাতে ঘৰৰ মানুহে বিয়াৰ কথাও কয়৷ তাইৰ প্ৰেমিকেও চাকৰি বিচাৰি হাবাথুৰি খায় ফুৰিছে৷ হাজাৰ গীতা, কোৰাণ, বাইবেলৰ জ্ঞান দিয়ক এই সময়খিনি কেনে লাগে শিক্ষিত নিবনুৱাৰ বাদে কোনেও বুজি নাপায়৷ খেতিত ধৰিলেও ক’ব-সেইজনাই দিল্লীত পঢ়ি আহি খেতিত ধৰিছে৷ খেতিকে যদি কৰে মাক-বাপেকৰ টকাসোপা কিয় পানীত পেলাব লাগে৷ নধৰিলেও ক’ব সোৰোপাৰ জাত৷ ইমানবোৰ পঢ়া শুনা কৰিও নাজানিলে কিবা এটা কৰিব লাগে বুলি৷ দোকান এখন দিলেও বাকী কৰি দোকানৰ স্বৰ্গ যাত্ৰা বাট কাটি দিব৷ বাকী নিদিলেও দোকানীজন ভাল নহয়৷ নাযাবি সেইখন দোকানলৈ৷ চাওঁতে চাওঁতে ভালে দিন পাৰ হৈ গ’ল৷ সময় বৰ নিষ্ঠুৰ৷ কাকো ক্ষমা নকৰে৷ ইফালে বিদিশাৰ বিয়া হেঁচা দিনক-দিনে বাঢ়ি আহিল৷ কোনোফালে একো নোহোৱা দেখি প্ৰেম-বিচ্ছেদ হোৱাটোৱেই খাটাং আৰু তাকেই হ’ল৷ বিদিশাৰ পুৰণা প্ৰেমিকে ৰাজনীতিৰ নেতাৰ লগত হাত মিলাই কামৰ যোগাৰ কৰিলে৷ যাৰ বাবেই তেওঁ বিদিশাক এৰি নেতাজনৰ ভাগিন সম্বন্ধীয় ছোৱালীক বিয়া কৰাব লগাত পৰিল৷ যাৰ বাবে বিদিশাই সৰ্বস্ব ত্যাগ কৰিছিল,যাক বহু সময় দিছিল-তেওঁ এৰি যোৱাটো বিদিশাৰ বাবে মৃত্যুসম হৈ পৰিল৷ বিদিশাৰ ৰূপ-লাৱণ্যত বেলেগ কোনো যে মোহ নাযাব তেনে নহয়৷ বেলেগ কোনোবা পাব খাটাং৷ কিন্তু তেওঁক দিয়া সময়খিনি ক’ৰ পৰা আহিব !\n“ভাত খাহি আহ৷” মাকৰ কথাত বিদিশা বিচনাৰ পৰা উঠি গৈ পাকঘৰ পালেহি৷ খায়-বৈ আহি অৰ্ণৱলৈ ফোন লগালে৷ বহু সময় অৰ্ণৱৰ লগত কথা পাতি দুজনেই ভাল লগা কথা কিছুমান পৰস্পৰৰ মাজত স্বীকাৰ কৰিলে৷ এদিন গুৱাহাটীত লগ ধৰাৰ কথাও ক’লে৷\nকথা মতেই কাম৷ দুজন এতিয়া গণেশগুৰিৰ পৰা দীঘলীপুখুৰীলৈ যাব৷ বহিব ৷ কথা পাতিব৷\nঅৰ্ণৱ – “বাছখন অলপ খালি দেখিছোঁ৷ ব’লা এইখনতেই যাওঁ৷”\nবিদিশা – “নাযাওঁ এইখনত৷”\nঅৰ্ণৱ – “কিয় ?”\nবিদিশা – “বাছখনৰ কালাৰটো বেয়া৷”\nঅৰ্ণৱে মনতে ভাবিলে-“ধুৰ চাল্লা !! এই ছোৱালীমখা থাকোঁতে নাটক লিখিবলৈ বেলেগ এজন শ্বেক্সপিয়াৰ নহ’লেও হ’ব ৷ কিহে পাইছিল মোক প্ৰেমত পৰিবলৈ !” অৰ্ণৱে সেমেনা-সেমেনি কৰিলে৷\nদিনক-দিনে বিদিশাৰ নাটক বাঢ়িহে গ’ল৷ অৰ্ণৱ অফিচত থাকোঁতে বিদিশাই ফোনত কৰা নাটকবোৰে তাৰ কামত ব্যাঘাত জন্মালে৷ অৰ্ণৱে মেনেজাৰৰ ৰঙা চকু প্ৰতিদিনে দেখিবলৈ ধৰিল৷ সি কি কৰিব এতিয়া! চাকৰিও এৰিব নোৱাৰে,বিদিশাকো এৰিব নোৱাৰে৷ বিদিশাৰ প্ৰেমত পৰি সি বহু সময় নষ্ট কৰিলে৷\nপুনৰ বিদিশাৰ ঘৰত বিয়াৰ কথা চলিল৷ বিদিশাই অৰ্ণৱৰ কথা ক’লে৷ কিন্তু কোনো মান্তি হ’ব বিচৰা নাই৷ ‘এবাৰ তই যি কৰিলি কৰিলি৷ এইবাৰ তোৰ কথা মতে নহয়,আমাৰ কথা শুনিব লাগিব৷’ বিদিশাৰ ঘৰৰ মানুহৰ কাঢ়া কথা৷\nবিয়াৰ প্ৰস্তাৱ লৈ বিদিশাৰ ঘৰলৈ যাবলৈ অৰ্ণৱৰ একবছৰ সময় বিচাৰিলে৷ কিন্তু এই পৰিস্থিতিত বিদিশাই অৰ্ণৱক এক বছৰ দিয়াটো অসম্ভৱ৷ আনহাতে অৰ্ণৱ গাঁৱৰ ল’ৰা, ঘৰৰ মানুহে তাক পোনেই নাকচ কৰাৰ সেইটোৱেই আছিল প্ৰধান কাৰণ৷ গতিকে সিহঁতৰ প্ৰেমক পুনৰ বিচ্ছেদে হাত বাউলি মাতিলে আৰু তাকেই হ’ল৷\nআজি অৰ্ণৱ অনুতপ্ত৷ প্ৰেম-বিচ্ছেদৰ বাবে নহয়৷ ভালেই হ’ল ৷ সেইজনী ছোৱালী বিয়া কৰোৱাহেঁতেন তাৰ ভৱিষ্যত জীৱনত আৰু সমস্যা হ’লহেঁতেন৷ বিদিশাও অনুতপ্ত৷ তাইও প্ৰেম-বিচ্ছেদৰ বাবে নহয়৷ সেই স্বাৰ্থপৰ প্ৰথম প্ৰেমিকজনৰ লগত বিয়া হোৱা হ’লেও তাই জীৱনত সুখ-শান্তি নাপালেহেঁতেন৷ অথবা অৰ্ণৱৰ লগত বিয়া হোৱা হ’লেও গাঁৱৰ ঘৰত তাই নিজক পাৰ কৰিবলৈ বৰ অশান্তি হ’লহেঁতেন৷ কিন্তু দুয়ো অনুতপ্ত কিয় ? এই যে প্ৰেমৰ বাবে দুজনেই বহু মূল্যৱান সময় নষ্ট কৰিলে-যিখিনি সময়ত নিজকে গঢ় দিয়াৰ অত্যন্ত প্ৰয়োজন আছিল৷ যৌৱন মানে কেৱল প্ৰেম নহয়৷ এইয়া হ’ল জীৱনৰ তলা খোলা চাবি-কাঠি৷\nঅৰ্ণৱে এতিয়া তাকেই সকলোকে কয়৷ বাছৰ হেণ্ডিমেনজনৰ পৰা প্ৰেম,বিবাহ সকলোতে সামান্যতম হ’লেও স্বাৰ্থ লুকাই থাকে৷ সমগ্ৰ পৃথিৱীখনেই স্বাৰ্থপৰ৷ স্বাৰ্থপৰ পৃথিৱীখনত নিঃস্বাৰ্থ হোৱাটোও এটা ভুল৷ স্বাৰ্থপৰ হ’ব লাগে সময়ক লৈ৷ আজিৰ পৃথিৱীখনত সময়ক লৈ স্বাৰ্থপৰ হোৱাত কোনো দোষ থাকিব নোৱাৰে৷\n« আকৌ কুৰুক্ষেত্ৰৰ আখৰা –\nআহক, লো’ন লৈ লওক লো’ন (মুল হিন্দী – সঞ্জয় পুৰোহিত), ভাবানুবাদ – ৰিণ্টুমনি দত্ত »\n“যৌৱন মানে কেৱল প্ৰেম নহয়৷ এইয়া হ’ল জীৱনৰ তলা খোলা চাবি-কাঠি। ” হয় এয়া অস্বস্তিকৰ হলেও নিৰ্মম সত্য।\nবাস্তব ধৰ্মী গল্প ।ভাল লাগিল ।\nধুনীয়া লিখনি । পঢ়ি বৰ ভাল পালোঁ ।


উপেক্ষিত ভুমিপুত্ৰই নিজৰ অধিকাৰ আজুৰি লওকঃ - ALAYRAN\nউপেক্ষিত ভুমিপুত্ৰই নিজৰ অধিকাৰ আজুৰি লওকঃ\nৰাজ্যখনত থকা মুঠ জনসংখ্যাৰ প্ৰায় ১২•৫ শতাংশ লোক জনজাতীয় লোক ৷ অনাদি কালৰে পৰা বসবাস কৰা জনজাতিসকলৰ প্ৰতি চৰকাৰ কিম্বা প্ৰশাসনে যিমান যত্ন আৰু সচেতনতা অৱলম্বন কৰিব লাগিছিল তেনে পদক্ষেপ অসমৰ কোনো চৰকাৰেই লোৱা দেখা নগ'ল ৷ হ'য়টো লোৱাৰ সম্ভৱনা একেবাৰেই নাই ৷ লোৱাহেঁতেন হ'য়টো আজিৰ অসমত ভাগে ভাগে জনজাতীয় সমস্যাৰ আন্দোলনসমূহ উদ্ভৱৰ সম্ভৱনাই নাছিল ৷ যাৰ পৰিপেক্ষিতত অসমত ১০ শতাংশ প্ৰতিবাদ কম হোৱাৰ লগতে প্ৰশাসনৰ কাম-কাজসমূহে নিদিষ্ট গতিত নিয়াৰিকৈ চলিল হ'য় ৷ পূৰ্বৰ পোন্ধৰ বছৰীয়া কংগ্ৰেছ আমোলৰ চৰকাৰে বহু জনজাতীয় আন্দোলনক নিজ হাতে গঢ় দিছিল ৷ এই আন্দোলনৰ যোগেদি ৰাজ্যখনৰ জনজাতীয় সমস্যাসমূহক পৰ্যায়মানে ৰাজনৈতিক অস্ত্ৰ তথা নিৰ্বাচনৰ টোপ হিচাপে ব্যৱহাৰ কৰিব ধৰিলে ৷ বিশেষকৈ মহন্ত চৰকাৰৰ পাছতে জনজাতিসকলক পৃথকে পৃথকে স্বয়াত্বতা দিয়াৰ নামত একাংশ লোভী জনজাতীয় নেতাৰে মিলি কংগ্ৰেছৰ আমোলৰ প্ৰায়ভাগ মন্ত্ৰি-আমোলাই লাখ কোটিৰ ঘৰত ৰাজভঁৰালৰ ধন তহিলংত হাত দিলে ৷ এক কথাত তেতিয়াৰ অসম চকাৰৰ ৰাজনৈতিক নেতাসকলে প্ৰশাসনীয় সুৰক্ষাৰে জনজাতীয় শ্বয়াত্ব শাসিত পৰিষদসমূহক ধন ঘটাৰ খিৰতী গাইত পৰিণত কৰালে ৷ উত্তৰ-কাছাৰ পাৰ্বত্য জিলাৰ হাজাৰ কোটি টকীয়া কেলেংকাৰী তাৰেই উদাহৰণ আছিল ৷ জনজাতিৰ শোষক সেই মহা দুৰ্নীতিৰ নায়কসকলে আজিও বিচাৰৰ কাঠগড়াত আহা নাই ৷\nবৃটিছ আগমনৰ বহু পূৰ্বেই সম্পূৰ্ণকৈ নিজৰ সকলো জন্মগত চৰিত্ৰ হেৰুৱাই আৰ্য্য সমাজ অৰ্থাৎ উচ্চ বৰ্ণসামজৰ শ্ৰেণীভুক্ত হৈ বৃহত্তৰ অসমীয়া জাতি গঠনত নামি পৰা বহু ক্ষুদ্ৰ গোষ্ঠী সত্তাই এতিয়া পুনঃ জনজাতিকৰণৰ বিচৰা দাবীত ৰাজ্যখনৰ পৰিবেশ উত্তাল ৷ জনজাতি পৰিচয় বিচাৰি পুনৰ আদিম সত্তালৈ আহিবলৈ উদ্বাউল লগাই কি স্বাৰ্থ পূৰণ কৰিব বিচাৰিছে সেয়া তেওঁলোকৰেই সমাজৰ সাধাৰণ লোকে কথাবোৰ নাজানে ৷ উচ্চবৰ্ণৰ শ্ৰেণীভুক্ত হোৱাৰ পাছত জনজাতিৰ চৰিত্ৰ পুনুৰুদ্ধাৰ কাৰ্যই অকল হাঁহিৰ খুৰাকেই যুগুৱা নাই বৰং তেওঁলোকেই নিজৰ উচ্চ সমাজক ইতিংকিৰে স্হানচ্যুত কৰিছে ৷ যি স্হানচ্যুতক ভাৰতৰ সংবিধানে ঠাই বা স্বকৃতি দিয়াৰ কোনো বাস্তৱ উপায় নাই ৷ বিগত বছৰবোৰত জনজাতিকৰণৰ দাবীত কৰি অহা যুক্তিবোৰৰ মৌলিকতা একেবাৰেই ভিত্তিহীন ৷ এটা সময়ত উচ্চ বৰ্ণৰ শ্ৰেণীভুক্তৰে বৰ্তমানৰ জনজাতিসকলৰ ভাগ্যনিয়ন্ত্ৰা হৈ পৰা সকলে ভালদৰে জনা উচিত যে বিমলা প্ৰসাদ চলিহা, হিতেশ্বৰ শইকীয়া আদি অতি অসমীয়া বিচক্ষণ ৰাজনীতিক, কূটনৈতিক মন্ত্ৰিয়ে নিজৰ নিজৰ শাসনকালতে গাদি ৰক্ষা কৰিবলৈ পূৰ্ব বংগৰ অবৈধ ধৰ্মীয় সম্প্ৰদায়ক জনজাতীয় আৱেষ্টিনীয় অঞ্চলসূহ বলপূৰ্বক সংস্হাপন কৰিছিল ৷ যাৰ ফলস্বৰূপে আজি সেই ধৰ্মীয় সম্প্ৰদায়ে অসমৰ ৰাজনৈতিক ক্ষেত্ৰত কিংমেকাৰ ভুমিকা লৈছে ৷ তেতিয়া ত তেওঁলেকে কেতিয়াও অসমৰ জাতি-ভেটি-মাটি অ-সুৰক্ষিত বুলি ভৱা নাছিল ৷ এতিয়া ধৰ্মীয় সম্প্ৰদায়ে খিলঞ্জীয়াৰ অস্তিত্ব বিপদাপন্ন কৰাৰ অজুহাতত তেওঁলোকে জনজাতিকৰণৰ দাবী উত্থাপন কৰা যুক্তি ক'ত? বৰ্তমানেও তেওঁলোক উচ্চ বৰ্ণৰ অসমীয়া হৈ তেওঁলোকৰ হাততেই অসমৰ ৰাজনৈতিক ক্ষমতা ন্যস্ত হৈ আছে ৷ তেন্তে খিলঞ্জীয়াৰ অস্তিত্ব বিপদাপন্নৰ অজুহাতত জনজাতিকৰণৰ দাবী কিয়? ৰাজ্যৰ ৮০ শতাংশ ৰাজনৈতিক আসন, ৯৫ শতাংশ প্ৰশাসনীয় ব্যৱস্হাত তেওঁলোকৰেই মানুহ ৷ তেন্তে নিজক সুৰক্ষিত কৰিবলৈ জনজাতিকৰণৰ দাবী প্ৰয়োজন হোৱাটো অলপ চিন্তাৰ কাৰণ…৷\nসনাতন ধৰ্মৰ দীক্ষাৰে হিন্দুত্ব দৰ্শনক আকোৱালি লোৱা অসমীয়া উচ্চ বৰ্ণৰ ৰাজনৈতিক নেতাই অসম শাসন কৰাৰ চলৰে এই ভুমিৰ জনজাতিসকলৰ অস্তিত্ব একেবাৰে সংকটৰ মাজলৈ কেতিয়াবাই ঠেলি দিলে ৷ আজিৰ ভুমিপুত্ৰ জনজাতিয়ে এটুকুৰা স্হায়ী বসতি, এমুঠি অন্ন, সাংবিধানিক অধিকাৰৰ প্ৰাপ্তিৰ লগতে ন্যায় পাবলৈ ৰাজপথত নামি চিঞৰিব লগা হৈছে ৷ দেখ দেখকৈ চৰকাৰী ব্যৱস্হাটোয়ে জনজাতিৰ উন্নয়নৰ প্ৰতি পিঠি দিয়াত হাজাৰ হাজাৰ জনজাতীয় যুৱক-যুৱতী আজি কৰ্মহীন ৷ চৰকাৰী চাকৰি জনজাতীয় যুৱকৰ বাবে দুস্প্ৰাপ্য ৷ ৰাজ্যখনত উপযুক্ত সুবিধা অবিহনে কৃষি ক্ষেত্ৰতো সফলতা বিপৰিতে বিফলতাই বেছি ৷ দেশীয় বজাৰৰ লগত ফেৰ মাৰিব পৰাকৈ থলুৱা উৎপাদন সংৰক্ষণৰ যথোচিত ব্যৱস্হা নাই ৰাজ্যত ৷ ফলত জনজাতীয় যুৱকে কৃষি উন্নয়নতো লাভ নেদেখি সূদুৰ দক্ষিণ ভাৰতলৈ ঢাপলি মেলিছে নিজৰ নিজৰ দুবেলা দুমুঠি ভাত মুকলাবলৈ ৷ অথচ চৰকাৰখনে প্ৰতিজন নাগৰিকক উপযুক্ত কৰ্ম সংস্হাপন দিয়াৰ প্ৰাথমিক দায়িত্ব ভিতৰত পৰে ৷ যদি ৰাষ্ট্ৰৰ সংবিধানিক স্বীকৃতি অনুষ্ঠানেই নাগৰিকৰ দায়িত্ব লোৱাত বিফল, সেই দেশত কেনেদৰে ৰাষ্ট্ৰৰ প্ৰতি নাগৰিকে দায়িত্ব আৰু কৰ্তব্য পালন কৰিব?\nএই দশকটোত ৰাজ্যখনত জনজাতিসকলক স্বয়ং চৰকাৰৰ দৰে শক্তিশালী অনুষ্ঠানেই সাৰ্বাধিক উচ্ছেদৰে উৎপীৰণ চলাব ধৰিছে ৷ প্ৰভুত্ব মনসিকতৰে তথাকথিত জাতীয়তাবাদী শোষণবাদ চৰিত্ৰ অক্ষুন্ন ৰাখিবলৈ বন সংৰক্ষণৰ নামত বাৰে বাৰে সহজ-সৰল জানজাতি মানুহক টাৰ্গেত কৰি এফালৰ পৰা বলপূৰ্বক জনজাতি চাফাই অভিযানত নামি পৰিছে চৰকাৰ ৷ জনজাতীয় মানুহক মানসিক, শাৰিৰীক উৎপীৰণে উৎখাত কৰাৰ পাছতো চৰকাৰৰ মন ভৰা নাই, জনজাতীয় অঞ্চলৰ পৰাই হাজাৰ হাজাৰ বিঘা কৃষি উৰ্বৰ মাটি কৰ্পৰেট চেক্টৰক বিনা পইচাত চমজাই দিছে ৷ ভুমি অধিগ্ৰহণৰ দৰে ব্যৱস্হাৰ নামত কেৱল ভুমিপুত্ৰ জনজাতীয় অঞ্চলত উন্নয়নৰ সপোন দেখুৱাই মাটি হস্তগতত নামিছে, যাতে ভুমিপুত্ৰ জনজাতিয়ে চিৰকাললৈ এই মাটিৰ পৰা পৰিচয় হেৰুৱাব লগা হ'য় ৷ চৰকাৰৰ ফালৰ পৰা কোৱা হৈছে যে বিকাশ আৰু উন্নয়নৰ বাবেই চৰকাৰে মাটি অধিগ্ৰহণ আৰু ঠাই বিশেষে নিজৰ মাটিৰ পৰা জনজাতীয় মানুহক উচ্ছেদ কৰা হৈছে ৷ কিন্তু জমিদাৰী নীতিৰে বৃহৎ হাৰত চৰকাৰী ভুমি বেদখল কৰি ৰখা চাহ কোম্পানীৰ কাণ্ড দেখা পোৱা নাই চৰকাৰে ৷ কাৰণ জনজাতীয় লোকে অসমীয়া বৰ্ণ সমাজৰ চৰকাৰ সমূহক নিৰ্বাচনত প্ৰয়োজন হোৱা গধুৰ পৰিমাণৰ ধন যোগান ধৰিব নোৱাৰে ৷ চাহ কোম্পানীৰে থকা চৰকাৰৰ অংশীদাৰী নেতাসৱৰ অবৈধ বৃহৎ ধনৰ লেন-দেনে চলি থকা বাবে চাহ কোম্পানীয়ে চৰকাৰী মাটি বেদখল কৰি ৰখা কাথাবোৰ উৰ্দ্ধতন কৰ্তৃপক্ষই দেখা নাপায় ৷ আটাইতকৈ গুৰুত্বপূৰ্ণ কথা এয়ে যে এই ভুমিৰ পৰা জনজাতীয় সমাজ, জনজাতীয় মানুহক সম্পূৰ্ণ উৎখাত কৰিব পাৰিলেই অসমীয়া বৰ্ণবাদী শোষকৰ সম্পদ ভোগ আৰু ক্ষমতা চিৰাললৈ সুৰক্ষিত হ'ব ৷ যিহেতু তেওঁলোকৰ এই ভুমিত ভুমিস্বত্ব আৰু শাসনকেন্দ্ৰিক ক্ষমতা ভোগ কৰি থকাটো বিধিগত নোহোৱাৰ লগতে ঐতিহাসিক দৃষ্টিকোণৰ পৰা অধিকাৰ বঞ্চিত… ৷\nঅসমৰ দৰে ৰাজ্যখনত আজিও এক শ্ৰেণীয়ে শাসনৰ প্ৰভুত্ববাদ নিয়াৰিকৈ চলাই আছে ৷ ৰাজ্যখনৰ সম্পদ, ক্ষমতা সকলো তেওঁলোকৰ স্বাৰ্থৰ হকে সুৰক্ষিত মাধ্যমত নিবলৈ চেষ্টাৰ ত্ৰুতি এৰা নাই ৷ এই ব্যৱস্হাটো অৰ্থাৎ অসমীয়া বৰ্ণবাদী শোষকৰ সম্পদ ভোগ আৰু ক্ষমতাসৰ্বোচ্চ ব্যৱস্হাটো একেবাৰে সফল ৰূপ দিব পাৰিব তেতিয়াই, যেতিয়া এই মাটিৰ আদিম বাসিন্দাক সম্পূৰ্ণ নিৰ্মূল কৰিব পাৰিব ৷ সহজ কথাত কবলৈ হ'লে ঐতিহাসিক আৰু সাংবিধানিক ভুমিৰ মালিক সকলক নিঃশেষ কৰিব পাৰিলেই তেওঁলোকৰ সকলো চৰিতাৰ্থ পূৰণ হ'ব ৷ সেয়েহে এই বৰ্ণবাদত বিশ্বাসী আৰ্য্য শাসক শ্ৰেণীয়ে বৰ্তমান আটাইতকৈ সুক্ষ্ম আৰু নিপুন কৌশল "গণতন্ত্ৰ"ক মূলমন্ত্ৰক হাথিয়াৰ কৰি লৈছে ৷ এইটো মন কৰিব লগীয়া যে ড° ভীমৰাও আম্বেদকাৰৰ দৰে পিছপৰা শ্ৰেণীৰ এজন দূৰদৰ্শী বিদ্বান পুৰুষৰ হাতত ভাৰতবৰ্ষৰ সংবিধান ৰচনা নোহোৱা হলে আজিৰ ভুমিপুত্ৰ অৰ্থাৎ পিছপৰা আদিম জাতিসূহৰ অস্তিত্ব কাহানিবাই এই ভাৰতত লোপ পালে হ'য় ৷ এই ব্যৱস্হা চাবলৈ বেছি অতিত খুচৰিবলৈ প্ৰয়োজন নাই ৷ আজিৰ ভাৰতবৰ্ষৰ সাংবিধানিক আৰু ৰাজনৈতিক ব্যৱস্হাত থকা পদবীৰ নিয়ুক্তি ব্যৱস্হাটোয়ে জনজাতি আৰু পিছপৰা মানুহৰ অধিকাৰক কেনেদৰে মষিমূৰ কৰিব লাগে সেয়া তেওঁলোকে ইতিমধ্যে প্ৰমাণ কৰি দেখুৱাইছে ৷ নহ'লে এই ভাৰতত কোনো ৰাজনৈতিক দলেই ইতিহাস ৰচি বিৰুধী শূণ্য কৰিবলৈ প্ৰাণ ঢালি কাম নকৰে ৷ বিৰুধী শূণ্য হলেই ভাৰতীয় সংবিধান নিশ্চিত ৰূপত কাৰোবাৰ ব্যক্তিগত স্বাৰ্থত প্ৰয়োগ অৱশ্যম্ভাৱী ৷ তেতিয়া অধিকাৰ আৰু ন্যায় কথাটো নিজৰ ইচ্ছাত বৰ্ণবাদী শাসক সমাজে নিৰ্ণয় কৰিব ৷\nবৰ্ণবাদী শাসক-শোষকে জনজাতীয় লোকৰ বিৰুদ্ধে কৰি থকা চতুৰ কৌশলবোৰ অসমৰ জনজাতিয়ে অতি সচেতনাৰে নিৰীক্ষণৰ লগতে প্ৰতিহত কৰিব পৰা ব্যৱস্হা কৰিবৰ প্ৰয়োজন হ'ল ৷ প্ৰশাসনিক কিম্বা ৰাজনৈতিক সকলোতে জনজাতিৰ স্হান হেৰুৱাৰ দৰে ব্যৱস্হা আৰু বিধিসমূহ ক্ৰমান্বয়ে হেৰুৱাৰ উপক্ৰম ঘটিছে ৷ এই কথাবোৰ প্ৰতিটো জনজাতিয়ে সুষ্ট বিচাৰ-বিবেচনাৰে কাৰ্যব্যৱস্হা নললে প্ৰতিৰোধ কৰা অসম্ভৱপ্ৰায় ৷ আমাৰ অধিকাৰ সমূহক কাঢ়ি লবলৈ তেওঁলোকে সৰ্বদা সতৰ্ক কৌশলী নীতি প্ৰয়োগৰ হীন-দেৰিৰ ত্ৰুতি এৰা নাই ৷ তেওঁলোকে শীতল নীতিৰে জনজাতিৰ সকলো বিধিগত ব্যৱস্হাক গিলিবলৈ সাজু হোৱাৰ পাছতো যদি অসমৰ জনজাতিসকলে নিজৰ পৰম্পৰাগত চৰিত্ৰে আত্মকেন্দ্ৰিক হৈ হাত সাৱতি বহি থাকে তেন্তে জনজাতিসকলক ৰক্ষা কৰিবলৈ কোনো আগবাঢ়ি অহাৰ আশা একেবাৰেই নাই ৷ সেয়ে জনজাতিৰ অধিকাৰক সবল ৰূপত প্ৰতিষ্ঠা কৰা আৰু ভাৰতীয় সংবিধানক সুৰক্ষিত স্হানত ৰাখিবলৈ প্ৰতিজন ভুমিপুত্ৰ জনজাতিয়েই অধিক সচেতনশীল, ৰাজনৈতিক বিচক্ষণতা, নিপুনতাৰ লগতে দূৰদৰ্শী আৰু নিজৰ অধিকাৰৰ পক্ষত সজোৰ-সবল প্ৰতিবাদী কণ্ঠৰ দৃঢ়তা অখুন্ন ৰাখিব লাগিব ৷ সমান্তৰালকৈ জনজাতীয় সমাজখনত উন্নত আৰু গুণগত শিক্ষাৰ প্ৰসাৰ ঘটাই অন্ধবিশ্বাস আৰু অস্ত্ৰমুক্ত কৰি গঢ়ি তোলা প্ৰয়োজন ৷ আটাইতকৈ ডাঙৰ কথা যে অসমৰ ভৈয়াম প্ৰতিটো ভুমিপুত্ৰ জনজাতিয়ে সকলো বিভেদ পৰিত্যাগ কৰি একতিত্ৰ হৈ ইজনে সিজনৰ কান্ধত কান্ধ মিলাই নিজৰ অধিকাৰ প্ৰতিষ্ঠা কৰা সময় এয়া ৷ অন্যথা বৰ্ণবাদী শোষক শাসকৰ গোলাম হোৱাৰ বাহিৰে গত্যন্তৰ নাই ৷ এই নতুন বছৰতেই জনজাতীয় আত্মৰক্ষাৰ সংগ্ৰামে ঐক্যবদ্ধ ৰূপত প্ৰতিষ্ঠা হওঁক…\nBy Thaigir Bodosa at February 01, 2018


তালিবানৰ প্ৰধান শত্ৰু হৈ পৰিছে নেকি ভাৰত, তালিবানে ভাৰতৰ সৈতে আফগানিস্তানৰ বন্ধ কৰিলে সকলো লেনদেন! | NEWZ NOW\nগণৰাজ্য দিৱসত ৰাজ্যত কোন মন্ত্ৰীয়ে ক’ত উত্তোলন কৰিব পতাকা?\nএতিয়ালৈকে শুংসূত্ৰ নাই ভাৰত-চীন সীমান্তৰ পৰা অপহৃত মিৰামৰ, প্ৰধানমন্ত্ৰীৰ নীৰৱ ভূমিকাক লৈ ৰাহুল গান্ধীৰ কটাক্ষ\nইয়াত এখন নদী আছিল…এখন নদীয়ে বৰ্তমান মৰুভূমিৰ ৰূপ লৈছে!\nমণিপুৰত বিধানসভা নিৰ্বাচন,উগ্ৰপন্থীয়ে ভোটদান কৰাটো কিমান ন্যায়সংগত ?\nডাইনীৰ সন্দেহত বৃদ্ধক আক্ৰমণ, কথমপি প্ৰাণৰক্ষা\nHomeWorldতালিবানৰ প্ৰধান শত্ৰু হৈ পৰিছে নেকি ভাৰত, তালিবানে ভাৰতৰ সৈতে আফগানিস্তানৰ বন্ধ...\nতালিবানৰ প্ৰধান শত্ৰু হৈ পৰিছে নেকি ভাৰত, তালিবানে ভাৰতৰ সৈতে আফগানিস্তানৰ বন্ধ কৰিলে সকলো লেনদেন!\nBy Newz Now\nআফগানিস্তান দখলৰ পিছতে ভাৰতৰ বিৰুদ্ধে কঠোৰ হৈছে বৰ্বৰ তালিবান। ভাৰতৰ সৈতে সকলো ব্যৱসায়-বাণিজ্য বন্ধ কৰিলে তালিবানে। ভাৰত আৰু আফগানিস্তানৰ মাজত আমদানি আৰু ৰপ্তানিও বন্ধ কৰিলে তালিবানে। পাকিস্তান হৈ আফগানিস্তানলৈ যোৱা সকলো পথ বন্ধ কৰিলে তালিবানে। এটা এটাকৈ আন স্থানলৈ পলায়ন কৰা লোকৰ বাবে সকলো দুৱাৰ বন্ধ কৰিছে তালিবানে। আন দেশৰ পৰা কাবুল অভিমুখী আকাশী পথো ৰুদ্ধ কৰিছে তালিবানে।\nউল্লেখ্য যে, প্ৰতি বছৰে ভাৰত আৰু আফগানিস্তানৰ মাজত বৃহত্ পৰিমাণৰ ব্যৱসায়িক লেনদেন হয়। আফগানিস্তানৰ পৰা মূলতঃ ড্ৰাই ফ্ৰুটছ, পিঁয়াজ আমদানি কৰে ভাৰতে। ইয়াৰ বিপৰীতে ভাৰতে মোবাইল টাৱাৰ, চেনি, দৰৱ, চাহ আৰু কফি ৰপ্তানি কৰে আফগানিস্তানলৈ। চলিত বৰ্ষত ৮৩৫ মিলিয়ন ডলাৰৰ সামগ্ৰী ভাৰতে ৰপ্তানি কৰিছিল আফগানিস্তানলৈ।\nতাৰ বিপৰীতে আফগানিস্তানৰ পৰা ৫১০ মিলিয়ন ডলাৰৰ সামগ্ৰী আমদানি কৰিছিল ভাৰতে। শাসনাধিষ্ঠ চৰকাৰ ওফৰাই তালিবানে আফগানিস্তান দখলৰ পিছতে অৱনতি ঘটিছে দুয়োখন দেশৰ মাজৰ সম্পৰ্কৰ। আফগানিস্তান দখল কৰাৰ পিছতে তালিবানৰ কামকাজ গভীৰভাৱে পৰ্যবেক্ষণ কৰিছে ভাৰতে।\nPrevious articleমহৰম, ২০ আগষ্টত ৰাজ্য চৰকাৰৰ সকলো কাৰ্যালয় অৰ্ধছুটী ঘোষণা\nNext articleলৌহকন্যা লাভলীনালৈ ১ কোটিৰ পুৰস্কাৰ, লক্ষ্ণৌত আজি বিশাল সম্বৰ্ধনা অনুষ্ঠান\nবিয়া হবৰ বাবেই অদ্ভুত পন্থা গ্ৰহণ অষ্ট্ৰেলিয়াৰ যুৱতীৰ\nBrazil Mishap: পৰ্যটকৰ নাঁওত খহি পৰিল পৰ্বত, নিহত ৫ জন, সন্ধানহীন ২০ জন\nFumio Kishida: জাপানৰ নতুন প্ৰধানমন্ত্ৰী হিচাপে নিৰ্বাচিত ফুমিও কিছিদা\nNripen Sarmah on “দেশৰ এক এক ইঞ্চি মাটি ৰক্ষা কৰাৰ ক্ষেত্ৰত মোদী চৰকাৰ সম্পূৰ্ণ সজাগ”\n‘ইউকেলিপ্তাছ’, নতুন বৰ্ষত জুবিন গাৰ্গৰ আত্মজীৱনী\nমুখ্যমন্ত্ৰী হিমন্ত বিশ্বৰ শিৰত আৰ্শীবাদ লাগে RSSৰ\nলাভলীনাক লৈ আদিল হুছেইনৰ এটা পোষ্ট, তুংগত বিতৰ্ক!\nAssam Cabinet: নিবনুৱাৰ পৰা চৰকাৰী কৰ্মচাৰীলৈ…ৰাজ্যিক কেবিনেটত লোৱা ৪টা ভাল খবৰ\nঅভিনেত্ৰী-সাংসদ নুছৰত জাহান গৰ্ভৱতী, স্বামী নিখিলে ক’লে-‘এই সন্তানৰ পিতৃ মই নহয়’!\nNewz Now - January 22, 2022 0\nসমাগত গণৰাজ্য দিৱস। ইতিমধ্যে দেশজুৰি চলিছে ২৬ জানুৱাৰীৰ প্ৰস্তুতি। ব্যতিক্ৰম নহয় অসমো। এইবাৰ গণৰাজ্য দিৱসত ৰাজ্যত কোন মন্ত্ৰীয়ে ক’ত উত্তোলন কৰিব পতাকা?খানাপাৰাত পতাকা উত্তোলন...\nএতিয়ালৈকে শুংসূত্ৰ নাই ভাৰত-চীন সীমান্তৰ পৰা অপহৃত মিৰামৰ, প্ৰধানমন্ত্ৰীৰ নীৰৱ ভূমিকাক...\nঅৰুণাচল প্ৰদেশৰ পশ্চিম চিয়াং জিলাৰ লাংটা জৰ অঞ্চলৰ পৰা যোৱা ১৯ জানুৱাৰীৰ দিনা এজন অৰুণাচলী যুৱকক চীনা সৈন্যই পণবন্দী কৰি ৰখা ঘটনাৰ চাঞ্চল্য এতিয়াও...\nঅবিচাৰ্য যেন লাগিলেও এতিয়া এই কথাই সত্য। ঢকুৱাখনাত অস্বাভাবিকভাবে হ্রাস পাইছে ব্ৰহ্মপুত্ৰৰ জলস্তৰ। মহাবাহু ব্ৰহ্মপুত্ৰৰ বুকু এতিয়া তৰাং। অস্বাভাৱিক হাৰত ব্ৰহ্মপুত্ৰৰ জলপৃষ্ঠ শুকাই যোৱা...\n২৭ ফেব্ৰুৱাৰীৰ পৰা মণিপুৰত আৰম্ভ হ’ব বিধানসভা নিৰ্বাচন ৷ নিৰ্বাচনৰ পূৰ্বে নিৰ্বাচন আয়োগে এক গুৰুত্বপূৰ্ণ সিদ্ধান্ত গ্ৰহন কৰিছে মণিপুৰৰ বাবে ৷ মণিপুৰৰ উগ্ৰপন্থী গোটসমূহক...